അസ്യൂസ് തങ്ങളുടെ പുതിയഫോണായ അസ്യൂസ് സെൻഫോൺ അറേസ് ഇറക്കി . ഈ സ്മാർട്ട് ഫോണിന് കഴിഞ്ഞ വർഷം ഇന്ത്യയിൽ ഇറങ്ങിയ സെൻഫോൺ എആറിന് സമാനമായ സവിശേഷതകളാണ് ഉള്ളത് . സെൻഫോൺ അറേസിൻറെ വില 22,700 രൂപയാണ് . സെൻഫോൺ അറേസിലെ ഓപ്പറേറ്റിംഗ് സിസ്റ്റം ആൻഡ്രോയിഡ് നൌഗട്ടാണ് . ഫോണിന്റെ ഡിസ്പ്ലേ പാനലിൽ ട്രൂ ടു ലൈഫ് എന്ന ടെക്നോളജിയാണ് ഉൾപ്പെടുത്തിയിരിക്കുന്നത് . ഇത് ഉപയോക്താക്കൾക്ക് വിആർ അനുഭവങ്ങൾ പ്രാപ്തമാക്കുന്നത് . ഫോണിന് 5.5 ഇഞ്ച് ക്യൂ എച്ച്ഡി സൂപ്പർ അമോലെഡ് ഡിസ്പ്ലേയാണ് ലഭിക്കുന്നത് . 16 : 9 അനുപാതത്തിൽ 1440×2560 പിക്സൽ റെസൊല്യൂഷനും ഉണ്ട് . ഇത് കൂടാതെ ഫോണിൽ ഓയിൽ റിപ്പല്ലൻറ് കോട്ടിംഗും ഉണ്ട് . ഫോണിന്റെ മുൻ ക്യാമറ 8എംപിയാണ് . 23എംപി പിൻ ക്യാമറയാണ് . പിൻ ക്യാമറയിൽ അസ്യൂസിന്റെ ഹൈറിസൊല്യൂഷൻ പിക്സൽ മാസ്റ്റർ 3.0 ടെക്നോളജിയാണ് നൽകിയിരിക്കുന്നത് . ക്വൽകോമിൻറെ ക്വിക് ചാർജ്ജ് 3.0 പിന്തുണയോടു കൂടിയ 3300എംഎഎച്ച് ബാറ്ററിയാണ് ഫോണിൽ ഉൾപ്പെടുത്തിയിരിക്കുന്നത് . ഫോണിൻറെ ഹാർഡ്വയറിൽ ക്വൽകോം സ്നാപ്ഡ്രാഗൺ 821 ചിപ്സെറ്റാണ് ഉപയോഗിച്ചിരിക്കുന്നത് . 8ജിബി റാം , 128ജിബി ഇന്റേർണൽ സ്റ്റോറേജ് കൂടാതെ 2ടിബി വരെ മൈക്രോ എസ്ഡി കാർഡ് ഉപയോഗിച്ച് സ്റ്റോറേജ് വർദ്ധിപ്പിക്കാനും കഴിയും .


ലോക വിപണി ആകെ ഇടിഞ്ഞുകൊണ്ടിരിയ്ക്കുകയാണ് . വൻ നഷ്ടം വന്നവരുടെ കൂട്ടത്തിൽ ഇന്ത്യയും നമ്മുടെ അയൽക്കാരായ ചൈനയും ഉണ്ട് . എന്നാൽ ഓഹരി വിപണിയിലെ ഇടിവ് ഒറ്റ ദിവസം കൊണ്ട് ഒരു ചൈനക്കാരന് ഉണ്ടാക്കിയ നഷ്ടം എത്രയാണെന്നറിയാമോ . . . കേട്ടാൽ ഞെട്ടിപ്പോകും . 3 . 6 ബില്യൺ ഡോളർ . ഏതാണ്ട് ഇരുപത്തി മുവായിരംകോടി രൂപ . ഒരു വർഷം കൊണ്ട് വിപണി ഉണ്ടാക്കിയ നേട്ടം മുഴുവൻ ഒറ്റ ദിവസം കൊണ്ട് ഇല്ലാതായി എന്നാണ് വിശേഷിപ്പിയ്ക്കപ്പെടുന്നത് . കറുത്ത തിങ്കൾ എന്നായിരിയ്ക്കും 2015 ഓഗസ്റ്റ് 24 രേഖപ്പെടുത്തപ്പെടുക . ചൈനയിലെ ഏറ്റവും വലിയ കോടീശ്വരനാണ് വാങ് ജിയാൻലിൻ . ഡാലിയൻ വാൻഡ എന്ന കമ്പനിയുടെ സ്ഥാപകനം ചെയർമാനും ആണ് ഇദ്ദേഹം . ഒറ്റദിവസം കൊണ്ട് ഇരുപത്തിമൂവായിരം കോടി നഷ്ടപ്പെട്ടത് ഇദ്ദേഹത്തിനാണ് . ബ്ലൂംബെർഗ് ബില്യണയേഴ്സ് ഇൻഡക്സ് ആണ് ഇക്കാര്യം സ്ഥിരീകരിച്ചിരിയ്ക്കുന്നത് . 2007 ന് ശേഷം ആദ്യമായിട്ടാണ് ഷാങ്ഹായ് സ്റ്റോക്ക് മാർക്കറ്റ് ഇത്രയും വലിയ ഒരു തകർച്ചയ്ക്ക് സാക്ഷ്യം വഹിയ്ക്കുന്നത് . ചുരുക്കിപ്പറഞ്ഞാൽ ആഗോള സാമ്പത്തിക മാന്ദ്യ കാലത്ത് പോലും ഇത്ര രൂക്ഷമായ പ്രതിസന്ധി ഷാങ്ഹായ് സ്റ്റോക്ക് മാർക്കറ്റിനെ ബാധിച്ചിട്ടില്ല . ഓഹരിവിപണിയിൽ കഴിഞ്ഞ ദിവസം ഏറ്റവും വലിയ നഷ്ടം നേരിട്ട വ്യക്തിയും വാങ് ജിയാൻലിൻ തന്നെയാണ് . ഒരു വർഷം കൊണ്ട് വാങ് ജിയാൻലിൻ ഉണ്ടാക്കിയ ലാഭം ആറ് ബില്യൺ ഡോളർ ആയിരുന്നു . അതിന്റെ പകുതിയിലേറെയാണ് ഒറ്റ ദിവസം കൊണ്ട് അദ്ദേഹത്തിന് നഷ്ടമായത് .


വനിതാ ലോക ട്വൻറി 20യിൽ മൂന്നാം ജയംതേടി ഇന്ത്യ ഇന്ന് ഇറങ്ങും . ഇന്ത്യൻ സമയം രാത്രി 8.30ന് തുടങ്ങുന്ന മത്സരത്തിൽ അയർലൻഡ് ആണ് എതിരാളികൾ . ന്യുസീലൻഡിനെയും പാകിസ്ഥാനെയും തകർത്ത ഇന്ത്യ ഇന്ന് ലക്ഷ്യമിടുന്നത് സെമിഫൈനൽ സ്ഥാനമാണ് . എന്നാൽ ഓസ്ട്രേലിയയോടും പാകിസ്ഥാനോടും തോറ്റ അയർലൻഡ് ഇന്ത്യക്ക് കാര്യമായ വെല്ലുവിളി ഉയർത്താനിടയില്ല . നാല് പോയിൻറുമായി ഗ്രൂപ്പിൽ രണ്ടാം സ്ഥാനത്താണ് ഇന്ത്യ . മൂന്ന് കളിയും ജയിച്ച ഓസീസ് വനിതകളാണ് ഒന്നാം സ്ഥാനത്ത് . കിവീസിനെതിരെ ഹർമൻപ്രീത് കൌറിൻറെ സെഞ്ച്വറിയുടെ കരുത്തിലായിരുന്നു ഇന്ത്യയുടെ ജയം . പാകിസ്ഥാനെതിരെ മിതാലി രാജ് ആയിരുന്നു വിജയിശിൽപി . ബൌളിംഗിൽ പൂനം യാദവിൻറെയും ഹേമലതയുടെയും പ്രകടനമാണ് നിർണായകമാവുക . ഇരുവരും ചേർന്ന് പത്ത് വിക്കറ്റ് നേടിക്കഴിഞ്ഞു . സ്മൃതി മന്ദാനയും വേദ കൃഷ്ണമൂർത്തിയുംകൂടി പ്രതീക്ഷയ്ക്കൊത്ത് ഉയർന്നാൽ ഇന്ത്യക്ക് കാര്യങ്ങൾ എളുപ്പമാവും .


മലയാളി താരം സഞ്ജു സാംസൺ കായികക്ഷമതാ പരിശോധനയായ യോ - യോ ടെസ്റ്റ് പാസായി . 17 . 3 പോയിന്റ് നേടിയാണ് സഞ്ജു യോയോ ടെസറ്റ് പാസായത് . 16 . 1 പോയന്റാണ് കായിക ക്ഷമത ഉറപ്പാക്കാൻ വേണ്ടത് . നാലാഴ്ച മുൻപ് 15.6 പോയൻറ് മാത്രമാണ് താരത്തിന് നേടാനായത് . പരിശോധനയിൽ പരാജയപ്പെട്ടതിനാടെ ഇന്ത്യ എ ടീമിന്റെ ഇംഗ്ലണ്ട് പര്യടനത്തിൽ നിന്ന് സഞ്ജുവിനെ ഒഴിവാക്കിയിരുന്നു . അതേസമയം , ഇന്ത്യൻ ടീം സെലക്ഷനായി യോ യോ ടെസ്റ്റ് മാനദണ്ഡമാക്കുന്നതിനെതിരെ ശശി തരൂർ എംപി രംഗത്തെത്തി . സഞ്ജു യോ യോ ടെസ്റ്റ് പാസായെന്ന് അറിഞ്ഞതിൽ സന്തോഷമുണ്ടെന്ന് ശശി തരൂർ ട്വിറ്ററിൽ കുറിച്ചു . അതേസമയം , യോ യോ ടെസ്റ്റിൽ നാലാഴ്ചകൊണ്ട് 15.6 നിന്ന് 17.3 സ്കോർ സഞ്ജു സ്വന്തമാക്കിയതിലൂടെ ഈ ടെസ്റ്റ് തന്നെ അർത്ഥമില്ലാത്തതാണെന്ന് വ്യക്തമായിരിക്കുകയാണെന്നും തരൂർ പറഞ്ഞു . യോ യോ ടെസ്റ്റിന്റെ പേരിൽ ഇന്ത്യ എക്ക് സഞ്ജുവിനെ ആണ് നഷ്ടമായതെന്നും തരൂർ കുറിച്ചു . ഇതിനെക്കുറിച്ച് ബിസിസിഐ പുനരാലോചന നടത്തണമെന്നും തരൂർ ആവശ്യപ്പെട്ടു . ഇന്ത്യൻ സീനിയർ ടീമിന്റെ ഇംഗ്ലണ്ട് പര്യടനത്തിനുള്ള ടീമിലുണ്ടായിരുന്ന അംബാട്ടി റായിഡുവും മുഹമ്മദ് ഷാമിയും യോ യോ ടെസ്റ്റിൽ പരാജയപ്പെട്ടത്തിന്റെ പേരിൽ ടീമിൽ നിന്ന് ഒഴിവാക്കപ്പെട്ടിരുന്നു . ഐപിഎല്ലിലെ മിന്നുംഫോമിന്റെ ബലത്തിലാണ് അംബാട്ടി റായിഡു ഏകദിന ടീമിലേക്ക് തെരഞ്ഞെടുക്കപ്പെട്ടത് .


ട്വന്റി - 20 ലോകകപ്പിൽ സൂപ്പർ ടെന്നിലെ ഇന്ത്യാ - ബംഗ്ലാദേശ് പോരാട്ടം ആരാധാകർക്ക് അത്രപെട്ടെന്നൊന്നും മറക്കാനാവില്ല . ഹർദ്ദീഖ് പാണ്ഡ്യയുടെ അവസാന ഓവറിൽ രണ്ട് ബൌണ്ടറിയയടിച്ച് വിജയവരയുടെ അടുത്തെത്തിച്ച ബംഗ്ലാദേശിന്റെ മുഷ്ഫീഖുർ റഹീമിന്റെ പ്രകടനവും . എന്നാൽ അവസാന ഓവറിലും ചിരിമായാതെ പന്തെറിഞ്ഞ ഹർദ്ദീഖ് പാണ്ഡ്യ മുഷ്ഫീഖറിനോട് അപ്പോൾ എന്തായിരിക്കും പറഞ്ഞിരിക്കും . അക്കാര്യം ഹർദ്ദീഖ് പാണ്ഡ്യ തന്നെ തുറന്നു പറഞ്ഞു . അവസാന ഓവർ എറിയാനായി ധോണി എന്നെ പന്തേൽപ്പിക്കുമ്പോൾ പറഞ്ഞത് സമ്മർദ്ദത്തിന് അടിപ്പെടേണ്ട , ഓരോ നിമിഷവും ആസ്വദിച്ച് പന്തെറിയൂ എന്നായിരുന്നു . മുഷ്ഫീഖറിന് എന്നെ സിക്സറടിക്കാൻ കഴിയില്ലെന്ന് എനിക്കറിയാമായിരുന്നു . കൂടിപ്പോയാൽ ഫോറടിക്കുമെന്നും . കരുതിയതുപോലെ മുഷ്ഫീഖർ രണ്ടു ഫോറടിച്ചു . അതിനുശേഷം വിജയം നേടയതുപോലെ ആവേശപ്രകടനം നടത്തിയ മുഷ്ഫീഖറിനോട് ഞാൻ പറഞ്ഞു . കളി കഴിഞ്ഞിട്ടില്ല , ജയിക്കാൻ ഇനിയും രണ്ടു റൺസ് വേണം . എന്നാൽ വിജയത്തിനടുത്തുവെച്ച് മുഷ്ഫീഖറും മഹമ്മദുള്ളയും വമ്പൻ ഷോട്ട് കളിച്ച് വിക്കറ്റ് വലിച്ചെറിഞ്ഞു . ബംഗ്ലാദേശ് താരങ്ങളുടെ പരിചയസമ്പത്തില്ലായ്മയായിരുന്നു അതിന് കാരണം . വേറെ ഏത് കളിക്കാരായാലും വിജയം നേടിയേനെ . പക്ഷെ അവർക്ക് കപ്പിനും ചുണ്ടിനും ഇടയ്ക്ക് വിജയം നഷ്ടമായി . അവസാന പന്തെറിയാനെത്തുമ്പോൾ യോർക്കർ എറിയേണ്ടെന്ന് ധോണിയും ഞാനും തീരുമാനിച്ചിരുന്നു . വാലറ്റക്കാരനാണ് ക്രീസിലെന്നതിനാൽ യോർക്കർ എറിഞ്ഞാലും ചിലപ്പോൾ എഡ്ജ് എടുത്ത് ബൌണ്ടറി പോവാൻ സാധ്യതയുണ്ട് . അതിനാൽ ഗുഡ് ലെംഗ്ത് ബോൾ എറിയാനായിരുന്നു തീരുമാനം . അതുകൊണ്ടാണ് അത്തരത്തിൽ എറിഞ്ഞത് . അത് വിജയിക്കുകയും ചെയ്തു - പാണ്ഡ്യ പറഞ്ഞു .


ബാറ്റിന്റെ വീതിയും നീളവും സംബന്ധിച്ച് മാർലിബോൺ ക്രിക്കറ്റ് ക്ലബ്ബിൻറെ ( എംസിസി ) പുതിയ നിർദേശങ്ങൾ നടപ്പിലാവുന്നതോടെ ക്രിക്കറ്റിലെ വമ്പനടിക്കാരായ എംഎസ് ധോണി അടക്കമുള്ള താരങ്ങൾകക് ബാറ്റ് മാറ്റേണ്ടിവരും . ധോണിക്ക് മാത്രമല്ല വാർണർ , ഗെയ്ൽ , പൊള്ളാർഡ് എന്നിവർക്കും പുതിയ നിർദേശങ്ങൾ നടപ്പിലാവുന്നതോടെ ബാറ്റ് മാറ്റി പിടിക്കേണ്ടിവരും . എന്നാൽ ഇന്ത്യൻ നായകൻ വിരാട് കോലി ദക്ഷിണാഫ്രിക്കൻ നായകൻ എ ബി ഡിവില്ലിയേഴ്സ് , ഇംഗ്ലണ്ട് നായകൻ ജോ റൂട്ട് , ഓസീസ് നായകൻ സറ്റീവ് സ്മിത്ത് എന്നിവരെല്ലാം ഇപ്പോൾ തന്നെ എംസിസി നിർദേശിക്കുന്ന പരിധിക്കുള്ളിലെ ബാറ്റ് ഉപയോഗിക്കന്നതിനാൽ പുതിയ നിർദേശം ഇവരെ ബാധിക്കില്ല . ഒക്ടോബർ മുതലാണ് പ്രഫഷണൽ ക്രിക്കറ്റിൽ എംസിസി നടപ്പാക്കുന്ന പരിഷ്കാരങ്ങൾ നിലവിൽ വരിക . എംസിസി നിർദേശം അനുസരിച്ച് ബാറ്റിന് 108 എംഎം വീതിയും , 67 എംഎം കനവും , അരികുകൾക്ക് 40 എംഎം വീതിയുമാണ് അനുവദനീയമായ പരിധി . നിലവിൽ വമ്പനടിക്കാരായ പല താരങ്ങളും ഉപയോഗിക്കുന്ന ബാറ്റുകൾ ഇതിനേക്കാൾ വലിപ്പമേറിയതാണ് . ധോണി ഉപയോഗിക്കുന്ന ബാറ്റിൻറെ അരികിന് 45 എംഎം വീതിയാണ് ഇപ്പോളുള്ളത് . വമ്പനടിക്കാരായ ക്രിസ് ഗെയിൽ , ഡേവിഡ് വാർണ്ണർ , കീറോൺ പൊള്ളാർഡ് എന്നിവർ 50 എംഎം കനമുള്ള ബാറ്റുകളുമാണ് ഉപയോഗിക്കുന്നത് . പുതിയ നിയമവുമായ് പൊരുത്തപ്പെടാൻ താരങ്ങൾക്ക് കുടുതൽ സമയം വേണ്ടിവരും . ഇത് താരങ്ങൾക്ക് വലിയ ബുദ്ധിമുട്ട് സൃഷ്ടിച്ചേക്കും . മുൻ താരങ്ങളായ സൌരവ് ഗാംഗുലി , റിക്കി പോണ്ടിങ്ങ് , കുമാർ സംഗക്കാര എന്നിവരുൾപ്പെടുന്ന വേൾഡ് ക്രിക്കറ്റ് കമ്മിറ്റിയാണ് പരിഷ്കാരങ്ങൾക്ക് ശുപാർശ നല്കിയിരിക്കുന്നത് . നിലവിൽ 40 മില്ലിമീറ്ററിൽ താഴെയുള്ള ബാറ്റുകൾ ഉപയോഗിക്കുന്ന മറ്റ് ഇന്ത്യൻ താരങ്ങളെയും പരിഷ്കാരം ബാധിക്കില്ല . ബാറ്റ് സംബന്ധിച്ച ഏകീകരണം കൊണ്ടുവരാനാണ് ഇതിലുടെ ലക്ഷ്യമിടുന്നത് . പരിമിത ഓവർ ക്രിക്കറ്റിൽ ബൌളർമാരെ പിന്തുണയ്ക്കുന്ന പിച്ചുകൾ പരീക്ഷിക്കാനും എംസിസി ആലോചിക്കുന്നുണ്ട് .


അങ്കമാലി കറുകുറ്റിയിൽ ട്രെയിൻ പാളം തെറ്റിയതിനെ തുടർന്ന് എറണാകുളം വഴി സർവീസുകൾ പുനരാരംഭിക്കുന്നത് ഇനിയും വൈകും . ആറുമണിയോടെ ഒരു ലൈൻ ഗതാഗതം പുനഃസ്ഥാപിക്കാനാകുമെന്നാണ് പ്രതീക്ഷിച്ചതെങ്കിലും കാര്യമായ പുരോഗതി ഉണ്ടാക്കാൻ റെയിൽവേക്കായില്ല . ഇന്നു പുലർച്ചെ രണ്ടേകാലിന് തിരുവനന്തപുരം മംഗലാപുരം എക്സപ്രസിൻറെ 13 ബോഗികൾ പാളം തെറ്റിയതാണ് പ്രതിസന്ധിക്ക് ഇടയാക്കിയത് . അട്ടിമറി സാധ്യത തള്ളിയ റെയിൽവേ , പാളത്തിലെ വിള്ളലാകാം അപകട കാരണം എന്നാണ് അറിയിച്ചിരിക്കുന്നത് . കറുകുറ്റി സ്റ്റേഷനിലേക്ക് പ്രവേശിക്കാനൊരുങ്ങുന്പോഴാണ് വലതുവശത്തെ സമാന്തരപാതക്കരികിലേക്ക് മംഗലാപുരം എക്സ്പ്രസിൻറെ ബോഗികൾ പാളം തെറ്റിയത് . മിക്കയാത്രക്കാരും ഉറക്കത്തിലായിരുന്നു . കൂടെ ഇരുട്ടും . ഭയന്ന ചില യാത്രക്കാര് എതിർവശതത്തെ വാതിലിലൂടെ പുറത്തുകടന്ന അയൽവീടുകളിൽ അഭയം തേടി . നാട്ടുകാരണ് ഇവരെ റെയിൽവേ സ്റ്റേഷനിലെത്തിക്കാൻ സഹായിച്ചത് . വലിയ ശബ്ദത്തോടെയാണ് അപകടം ഉണ്ടായതെന്ന് യാത്രക്കാർ ഏഷ്യാനെറ്റ് ന്യൂസിനോട് പറഞ്ഞു . വേഗത കുറവായതിനാല് വലിയ ദുരന്തത്തിൽ രക്ഷപ്പെടുകയായിരുന്നുവെന്ന് യാത്രക്കാർ പറഞ്ഞു . ബോഗികളുടെ ആഘാതം മൂലം കരിങ്കൽ ചീളുകൾ തെറിച്ച് വീണ് സമാന്തരപാതയിലെ മിക്കഭാഗങ്ങളും മൂടിയ നിലയിലായിരുനന്നു . മാത്രമല്ല ചില ബോഗികൾ സമാന്തരപാതയക്ക് അരികിലാണ് ചരിഞ്ഞു നിന്നത് . അപകടം നടന്ന് പത്ത് മിനിട്ടിനകം എത്തിയ ചെന്നൈ സൂപ്പർ ഫാസ്റ്റ് സ്റ്റേഷനിൽ തടഞ്ഞിട്ടു . ട്രെയിൻ അൽപ്പം നേരത്തെ പോയിരുന്നുവെങ്കിൽ കൂട്ടിയിടി നടന്ന വലിയ ദുരന്തം ഉണ്ടാകുമായിരുന്നു . രണ്ട് ട്രെയിനിലെയും യാത്രക്കാരെ ബസുകളിൽചാലക്കുടിയിലും എറണാകുളംത്തും ബസുകളിൽ എത്തിച്ച് പ്രത്യേക ട്രെയിനിൽ യാത്രയാക്കി . പാളത്തിലെ വിള്ളലാണ് അപകട കാരണം എന്നാണ് പ്രാഥമിക നിഗമനെന്ന് അഡീ ജനറൾ മാനേജർ പി കെ മിശ്ര വാർത്തലേഖകരോട് പറഞ്ഞത് .


ഫോൺവിളി മുറിയൽ ആവർത്തിക്കുന്ന സാഹചര്യത്തിൽ കർശന നടപടിയിലേക്ക് നീങ്ങുമെന്ന് ടെലികോം റെഗുലേറ്ററി അതോറിറ്റി ഓഫ് ഇന്ത്യ ( ട്രായ് ) . ഫോൺവിളി മുറിഞ്ഞാൽ ടെലികോം കമ്പനികൾ 10 ലക്ഷം രൂപ വരെ പിഴ അടക്കേണ്ടി വരുമെന്ന് ട്രായ് അറിയിച്ചു . ടവറുകൾ നിരീക്ഷിച്ച് ഫോൺവിളി മുറിയൽ എത്രത്തോളം ഉണ്ടെന്ന് കണ്ടെത്തി ഇതിന്റെ അടിസ്ഥാനത്തിലായിരിക്കും പിഴ ഈടാക്കുക . ഒരു നെറ്റ്വർക്കിന്റെ പ്രകടനം വിലയിരുത്തി 1 മുതൽ അഞ്ച് ലക്ഷം രൂപ വരെയാണ് ആദ്യപടി പിഴ ഈടാക്കുകയെന്ന് ട്രായ് ചെയർമാൻ ആർഎസ് ശർമ്മ വ്യക്തമാക്കി . നിശ്ചിത സമയം നൽകിയിട്ടും ഫോൺവിളി മുറിയുന്ന പ്രശ്നമുണ്ടായാൽ പിഴ 1.5 മടങ്ങ് വർദ്ധിക്കുമെന്നും മൂന്നാം തവണയും ഇത് ആവർത്തിച്ചാൽ പിഴ ഇതിന്റേയും ഇരട്ടി ആകും . അതായത് ഇത് 10 ലക്ഷം രൂപ വരെയാകാമെന്നും ട്രായ് സെക്രട്ടറി എസ്കെ ഗുപ്ത പറഞ്ഞു . നിലവിൽ സേവനങ്ങളുടെ ഗുണനിലവാര നിയമപ്രകാരം ഫോൺവിളി മുറിയുന്ന സംഭവമുണ്ടായാൽ ഒരു ലക്ഷം രൂപ മാത്രമാണ് പിഴയായി അടക്കേണ്ടത് . മൂന്നാം തവണയും പ്രശ്നം ആവർത്തിച്ചാൽ പിഴ രണ്ട് ലക്ഷമാകും . എന്നാൽ പുതിയ നിയമ ഒക്ടോബർ 1 മുതൽ നിലവിൽ വരുമെന്നും ട്രായ് അറിയിച്ചു . മൊബൈൽ ടവറുകൾ പണിമുടക്കുന്നതും , ഭൂമിശാസ്ത്രപരമായ പ്രശ്നങ്ങൾ കാരണമുളള സിഗ്നൽ ഇല്ലായ്മയും ഫോൺവിളിയുടെ ഗുണനിലവാരത്തെ പ്രതീകൂലമായി ബാധിക്കുന്നുണ്ട് . നേരത്തേയുണ്ടായ വ്യവസ്ഥകൾ പ്രകാരം ടെലികോം കമ്പനികൾ പരിഹാരം കാണാത്തത് കൊണ്ടാണ് നിയമം കർശനമാക്കുന്നതെന്ന് ട്രായ് അറിയിച്ചു .


വീണ്ടും ഫുട്ബോൾ ലോകത്തിന്റെ കൈയടി ഏറ്റുവാങ്ങി ലിയോണൽ മെസി . എന്നാൽ ഇത്തവണ ഫുട്ബോളിലൂടെയല്ല . ജീവകാരുണ്യ പ്രവർത്തനത്തിലൂടെയാണെന്ന് മാത്രം . കുട്ടികളിലെ അർബുദരോഗ ചികിത്സയ്ക്കുള്ള ആശുപത്രിയുടെ നിർമാണ പ്രവർത്തനങ്ങൾക്കാണ് താരം തുടക്കമിട്ടത് . കുട്ടികളിലെ അർബുദം തടയുന്നതിനുള്ള അന്താരാഷ്ട്ര ക്യാംപെയ്ന്റെ ബ്രാൻഡ് അംബാസിഡറാണ് മെസി . വികാരഭരിതമായിട്ടാണ് മെസി സംസാരിച്ചത് . . , ' ' ഏറെ കാലമായുള്ള സ്വപ്നമാണിത് . അതു സാധ്യമായതിൽ ഏറെ സന്തോഷമുണ്ട് . അർബുദത്തോട് പൊരുതുന്ന കുട്ടികൾക്ക് കരുത്തു പകരാൻ ഈ പദ്ധതി കൊണ്ടാകുമെന്ന് ഞാൻ കരുതുന്നു . സ്വപ്ന പദ്ധതിക്കൊപ്പം നിൽക്കുകയും എനിക്കു സഹായങ്ങൾ നൽകുകയും ചെയ്ത ഏവർക്കും ഞാൻ നന്ദി അറിയിക്കുന്നു . ' ' യൂറോപ്പിലെ മുഴുവൻ രാജ്യങ്ങൾക്കും ആശ്രയിക്കാവുന്ന വിധത്തിലുള്ള ഒരു ആശുപത്രിയാണ് ഒരുങ്ങുന്നത് . 2020 പകുതിയോടു കൂടി പദ്ധതിയുടെ ആദ്യ ഘട്ടം പൂർത്തിയാവും . പതിനായിരത്തോളം വ്യക്തികളും നൂറിലധികം കമ്പനികളും മെസി ഫൌണ്ടേഷനു തുടക്കം കുറിച്ച മെസിയടക്കമുള്ള മറ്റു ചിലരുമാണ് ഇതിനു വേണ്ട തുക സംഘടിപ്പിക്കുന്നത് . ബാഴ്സലോണയും താരത്തിന്റെ പദ്ധതിക്ക് പിന്തുണയും ധനസഹായവും പ്രഖ്യാപിച്ചിട്ടുണ്ട് .


അക്കൌണ്ട് ഉടമകൾക്ക് മുന്നറിയിപ്പുമായി സ്റ്റേറ്റ് ബാങ്ക് ഓഫ് ഇന്ത്യ . മൊബൈൽ നമ്പർ രജിസ്റ്റർ ചെയ്യാത്ത അക്കൌണ്ട് ഉടമകൾക്ക് ഇന്റർനെറ്റ് ബാങ്കിംഗ് സൌകര്യം ലഭിക്കില്ലെന്നാണ് സ്റ്റേറ്റ് ബാങ്ക് ഓഫ് ഇന്ത്യ അറിയിച്ചിട്ടുള്ളത് . ഡിസംബർ ഒന്നിന് മുമ്പ് നമ്പർ രജിസ്റ്റർ ചെയ്യാത്തവർക്കാണ് ഇന്റർനെറ്റ് ബാങ്കിംഗ് സംവിധാനം ലഭിക്കാതിരിക്കുക . ഔദ്യോഗിക വെബ്സൈറ്റിലാണ് സ്റ്റേറ്റ് ബാങ്ക് ഓഫ് ഇന്ത്യ ഇക്കാര്യം വ്യക്തമാക്കിയിട്ടുള്ളത് . ഇന്റർനെറ്റ് ബാങ്കിംഗ് സേവനം ഉപയോഗിക്കുന്നവർ എത്രയും പെട്ടെന്ന് മൊബൈൽ നമ്പർ സമർപ്പിച്ചില്ലെങ്കിൽ നെറ്റ് ബാങ്കിംഗ് സംവിധാനം നിർത്തലാക്കുമെന്നാണ് എസ്ബിഐ വ്യക്തമാക്കുന്നത് . ബ്രാഞ്ച് സന്ദർശിച്ച് മൊബൈൽ നമ്പർ നൽകാത്ത പക്ഷം 2018 ഡിസംബർ ഒന്ന് മുതൽ പ്രസ്തുുത സേവനം ലഭ്യമാകില്ലെന്നും എസ്ബിഐ ചൂണ്ടിക്കാണിക്കുന്നു . നിലവിൽ ഇന്റർനെറ്റ് സൌകര്യമുള്ള ഏത് കമ്പ്യൂട്ടറിൽ നിന്നും എസ്ബിഐ നെറ്റ് ബാങ്കിംഗ് സേവനം ലഭിക്കും . ഇത് തട്ടിപ്പിന് കാരണമാകുന്നുണ്ടെന്ന് കണ്ടെത്തിയതോടെയാണ് ബാങ്കിന്റെ ഭാഗത്തുനിന്നുള്ള ഈ നീക്കം . ബാങ്കിന്റെ ബ്രാഞ്ചിലെത്തി മൊബൈൽ നമ്പർ രജിസ്റ്റർ ചെയ്യുന്ന അക്കൌണ്ട് ഉടമകൾക്ക് പ്രീ പ്രിന്റഡ് കിറ്റാണ് ലഭിക്കുക . പാസ് വേർഡ് , യൂസർ നെയിം എന്നിവ ഉൾപ്പെട്ട കിറ്റാണ് ഇതോടെ അക്കൌണ്ട് ഉടമകൾക്ക് ലഭിക്കുക . എന്നാൽ നേരിട്ട് എത്താൻ കഴിയാത്തവർക്ക് എസ്എംഎസായും ഇമെയിലായും യൂസർ നെയിം പാസ് വേർഡ് എന്നിവ അയച്ചു നൽകാനുള്ള സംവിധാനവും ബാങ്കിനുണ്ട് . www . onlinesbi . com എന്ന എസ്ബിഐ ഔദ്യോഗിക വെബ്സൈറ്റിൽ ലോഗിൻ ചെയ്ത് രജിസ്ട്രേഷൻ നടപടികൾ പൂർത്തിയാക്കാനും സാധിക്കും .


സ്വിറ്റ്സർലൻഡിനെ പെനാൽറ്റി ഷൂട്ടൌട്ടിൽ മറികടന്ന് പോളണ്ട് യൂറോ കപ്പ് ക്വാർട്ടറിൽ കടന്നു . നാലിനെതിരെ അഞ്ചു ഗോളുകൾക്കായിരുന്നു പോളണ്ടിന്റെ ചരിത്ര വിജയം . പെനാൽറ്റി ഷൂട്ടൌട്ടിൽ പോളണ്ടിന്റെ അഞ്ചു പേരും ലക്ഷ്യം കണ്ടപ്പോൾ സ്വിറ്റ്സർലൻഡിന്റെ ഗ്രാനിറ്റ് സാക പുറത്തേക്കടിച്ചു കളഞ്ഞു . നിശ്ചിത സമയത്തും അധിക സമയത്തും ഓരോ ഗോൾ അടിച്ച് തുല്യത പാലിച്ചതോടെയാണ് കളി പെനാൽറ്റി ഷൂട്ടൌട്ടിലേക്ക് നീങ്ങിയത് . സ്വിറ്റ്സർലൻഡിനു വേണ്ടി സ്റ്റീഫൻ ലിഷ്സ്റ്റീനർ , ഷാഖിരി , ഫാബിയാൻ ഷാർ , റോഡ്രിഗസ് എന്നിവർ സ്കോർ ചെയ്തപ്പോൾ പോളണ്ടിനായി ലവൻഡോസ്കി , അർക്കാഡിയൂസ് മിലിക് , കാമിൽ ഗ്ലിക് , ബ്ലാസ്സികോവസ്കി , ക്രികോവിയാക് എന്നിവർ ലക്ഷ്യം കണ്ടു . താരതമ്യേന കരുത്തരായ പോളണ്ടിനെതിരെ സ്വിറ്റ്സർലൻഡ് പൊരുതി തോൽക്കുകയായിരുന്നു . പോളണ്ടിനായി കൂബ ബ്ലാസ്സികോവസ്കി ആദ്യം സ്വിസ് വലകുലുക്കി . പോസ്റ്റിന്റെ വലതുമൂലയിൽനിന്നും കൂബ നിറയൊഴിക്കുകയായിരുന്നു . കളിയുടെ 39 - ാം മിനിറ്റിൽ സ്വിറ്റ്സർലൻഡുകാർ പോളണ്ടിന്റെ ഗോൾ മുഖത്ത് ആക്രമണം നടത്തുന്നതിനിടെയാണ് അപ്രതീക്ഷിത തിരിച്ചടിയുണ്ടായത് . ആദ്യപകുതിയിൽ ഒരു ഗോളിന്റെ കടവുമായി വിശ്രമത്തിനുപോയ സ്വിസ് പട തിരിച്ചെത്തി തിരിച്ചടിച്ചു . 82 - ാം മിനിറ്റിലായിരുന്നു പോളണ്ടിനെ ഞെട്ടിച്ച ഗോളെത്തിയത് . യൂറോയിലെ തന്നെ എക്കാലത്തെയും മികച്ച ഗോളെന്നു വിലയിരുത്താവുന്ന ഷെർദൻ ഷാഖിരിയുടെ എണ്ണം പറഞ്ഞ ബൈസിക്കിൾ കിക്ക് . പോളണ്ട് പോസ്റ്റിന്റെ വലതു മൂലയിൽ തുളച്ചു കയറി .


ഗോളിയെ കാഴ്ച്ചക്കാരനാക്കി ബാറിനുള്ളിലേക്ക് പറന്നിറങ്ങുന്ന കരിയില കിക്ക് . കളിയാസ്വാദകരെ ഭ്രമിപ്പിച്ച ബ്രസീലിയൻ ഇതിഹാസം റൊണാൾഡിഞ്ഞോയുടെ വിഖ്യാത ഗോളിന് പുതിയ അവകാശി . എന്നാൽ ആഹ്ലാദത്തിന് പകരം ഗോൾ നേടിയ താരം നാണക്കേടുകൊണ്ട് നിലത്തുകിടന്ന് കരഞ്ഞു . ഡച്ച് ലീഗിലെ കരിയില കിക്കെന്ന് വിശേഷിപ്പിക്കുന്ന സെൽഫ് ഗോളിൽ തകർന്നത് ഫാങ്കറ്റി ഡാബോയുടെ മാന്തികക്കാലുകളാണ് . ഡച്ച് ലീഗിൽ വിറ്റസീ ക്ലബിൻറെ പ്രതിരോധ താരം ഫാങ്കറ്റി ഡാബോയുടെ പന്ത് തട്ടിയകറ്റാനുള്ള ശ്രമമാണ് ഫുട്ബോൾ ചരിത്രത്തിലെ അപൂർവ്വ സെൽഫ് ഗോളായി മാറിയത് . ബോക്സിന് പുറത്തുനിന്ന് ഡാബോ ഗോൾ കീപ്പർക്ക് പന്ത് മെനസ് പാസ് നൽകി . എന്നാൽ ശക്തമായ ഇടങ്കാലടി ഗോളി ജെറോൺ ഹോവനെ നിഷ്ടപ്രഭനാക്കി വലയിൽ താഴ്ന്നിറങ്ങി . അടിതെറ്റിയ പന്തിനൊപ്പം ഡാബോയും വീണപ്പോൾ സെൽഫ് ഗോൾ ചരിത്രം മറ്റൊന്നായി .


ലെനോവ കെ8 നോട്ട് ഇന്ത്യയിൽ ഇറങ്ങി . ലോവർ മിഡ് റേഞ്ച് സ്മാർട്ട് ഫോൺ ഗണത്തിൽ പെടുത്താവുന്ന ഫോണിൻറെ 3 ജിബി റാം , 32ജിബി മെമ്മറി പതിപ്പിന് 12,999 രൂപയാണ് . അതേ സമയം 4 ജിബി റാം , 64 ജിബി മെമ്മറി പതിപ്പിന് വില 13,999 രൂപയാണ് . ആഗസ്റ്റ് 18ന് ഫോൺ ആമസോൺ വഴി വിപണിയിൽ എത്തും . കെ6 നോട്ടിൻറെ പിൻഗാമിയായാണ് ഈ ഫോൺ എത്തുന്നത് . ഫുൾ എച്ച്ഡി 5.5 സ്ക്രീൻ ആണ് ഫോണിനുള്ളത് . റെസല്യൂഷൻ 1080X1920 പിക്സലാണ് . ഗോറില്ല ഗ്ലാസ് കവറിംഗ് ഫോണിനുണ്ട് . ഡെക്കാകോർ മീഡിയ ടെക്ക് ഹെലീയോ എക്സ് 20 പ്രോസ്സസറാണ് ഇതിൽ ഉപയോഗിക്കുന്നത് . ഇത് ഫോണിൻറെ റാം ശേഷിക്ക് അനുയോജ്യമാണെന്ന് പറയാം . ഇരട്ടസിം ഉപയോഗിക്കാവുന്ന ഹൈബ്രിഡ് സിം സ്ലോട്ടുകളാണ് ഫോണിനുള്ളത് . മൈക്രോ എസ്ഡി കാർഡ് ഉപയോഗിച്ച് ഫോണിൻറെ ശേഖരണ ശേഷി 128 ജിബിവരെ വർദ്ധിപ്പിക്കാം . ഇരട്ട പ്രധാന ക്യാമറയാണ് ഈ ഫോണിൻറെ പ്രത്യേകത . ഒന്ന് 13 എംപിയും , രണ്ടാമത്തെ ക്യാമറ 5 എംപിയുമാണ് . സെൽഫിക്കായുള്ള മുന്നിലെ ക്യാമറ 13 എംപിയാണ് . 4 , 000 എംഎഎച്ചാണ് ഫോണിൻറെ ബാറ്ററി ശേഷി .


ലോകത്തെ ഏറ്റവും ചെലവ് കുറഞ്ഞ വിമാനകമ്പനികളിൽ രണ്ട് ഇന്ത്യൻ കമ്പനികൾ . ലോകത്ത് രാജ്യാന്തര സർവീസ് നടത്തുന്ന ഏറ്റവും ചെലവ് കുറഞ്ഞ അഞ്ച് കമ്പനികളിലാണ് രണ്ട് ഇന്ത്യൻ കമ്പനികൾ ഉൾപ്പെട്ടിട്ടുള്ളത് . എയർ ഇന്ത്യ എക്സ്പ്രസാണ് പട്ടികയിൽ രണ്ടാം സ്ഥാനത്തുള്ളത് . സ്വകാര്യ വിമാന കമ്പനി ഇൻഡിഗോ അഞ്ചാം സ്ഥാനത്തുമാണുള്ളത് . മെൽബൺ കേന്ദ്രമായി പ്രവർത്തിക്കുന്ന റോമേരിയോ തയ്യാറാക്കിയ ഗ്ലോബൽ ഫ്ലൈറ്റ് പ്രൈസിംഗ് റിപ്പോർട്ടിന്റെ അടിസ്ഥാനത്തിലാണിത് . ഇന്ത്യൻ വിമാനകമ്പനിയായ ജെറ്റ് എയർവേയ്സ് 12ാംസ്ഥാനത്തുണ്ട് . എയർ ഇന്ത്യയാണ് 13ാസ്ഥാനം കരസ്ഥമാക്കിയത് . ആഗോള തലത്തിലും രാജ്യത്തിനകത്തും നടത്തുന്ന വിമാന സർവ്വീസുകൾ കണക്കിലെടുത്താണ് പട്ടിക തയ്യാറാക്കിയിട്ടുള്ളത് . വിമാന ടിക്കറ്റ് ബുക്ക് ചെയ്യുന്നതിനുള്ള ചില തന്ത്രങ്ങളും റോമേരിയോ നൽകുന്നുണ്ട് .


' റിസർവ് ബാങ്ക് പലിശ നിരക്കുകൾ കൂട്ടിയാൽ ഉടൻ ബാങ്കുകൾ പലിശ നിരക്കുകൾ ഉയർത്തും . എന്നാൽ , കുറച്ചാൽ വായ്പയുടെ പലിശ കുറയ്ക്കുകയുമില്ല ' . ബാങ്കുകളിൽ നിന്ന് വായ്പയെടുക്കുന്നവർ പലപ്പോഴും പറയാറുള്ള ഒരു പരാതിയാണിത് . എന്നാൽ , ഇനി ഇത്തരം പരാതികൾക്കൊന്നും രാജ്യത്തെ ബാങ്കിങ് രംഗത്ത് ഇടമില്ല . ഭവന , വാഹന , വ്യക്തിഗത വായ്പകളുടെ പലിശ നിർണ്ണയ രീതിയിൽ വലിയ മാറ്റത്തിന് തയ്യാറെടുക്കുകയാണ് ഭാരതീയ റിസർവ് ബാങ്ക് . വായ്പയെടുക്കുന്ന വ്യക്തിയുമായി ഒപ്പിടുന്ന കരാറിൽ നിന്ന് വിഭിന്നമായി തോന്നുംപടി ഇനിമുതൽ വാണിജ്യ ബാങ്കുകൾക്ക് പലിശ നിരക്ക് മാറ്റാൻ കഴിയില്ല . 2019 ഏപ്രിൽ മുതലാണ് പലിശ നിർണ്ണയ രീതിയിൽ മാറ്റങ്ങൾ കൊണ്ടുവരാൻ റിസർവ് ബാങ്ക് തയ്യാറെടുക്കുന്നത് . പലിശ നിർണ്ണയം ഇനി മുതൽ ഇങ്ങനെ റിസർവ് ബാങ്ക് വാണിജ്യ ബാങ്കുകൾക്ക് നൽകുന്ന ഹ്രസ്വകാല വായ്പയുടെ പലിശ നിരക്കായ റിപ്പോ നിരക്ക് , 91 ദിവസമോ 182 ദിവസമോ കാലാവധിയുളള കടപ്പത്രങ്ങളുടെ പലിശ നിരക്ക് , ഇതിന് സമാനമായ ബഞ്ച് മാർക്കുകൾ നിർണ്ണയിക്കുന്ന സ്ഥാപനമായ ഫിനാൻഷ്യൽ ബെഞ്ച്മാർക്സ് പുറപ്പെടുവിക്കുന്ന നിരക്കുകൾ എന്നിവയിൽ ഏതെങ്കിലും ഒന്നുമായി ബന്ധിപ്പിച്ച് മാത്രമേ ബാങ്കുകൾ വായ്പ പലിശ നിർണ്ണയം നടത്താൻ പാടൊള്ളു എന്നാണ് ആർബിഐയുടെ നിർദ്ദേശത്തിലുളളത് . വായ്പയ്ക്ക് പലിശ നിർണ്ണയിക്കുമ്പോൾ ഈ ബെഞ്ച്മാർക്കുമായി എത്ര വ്യത്യാസം ( സ്പ്രഡ് ) വേണമെന്നതിൽ ബാങ്കിന് അന്തിമ തീരുമാനം എടുക്കാം . പക്ഷേ , പുതിയ നിർദേശപ്രകാരം ഈ വ്യത്യാസം ( സ്പ്രഡ് ) വായ്പ കാലയളവിനുളളിൽ മാറ്റാൻ ബാങ്കുകൾക്ക് ഏപ്രിൽ മാസം മുതൽ കഴിയില്ല . വായ്പ എടുത്ത വ്യക്തിയുടെ ക്രെഡിറ്റ് റേറ്റിൽ വലിയ ഏറ്റക്കുറച്ചിൽ ഉണ്ടായൽ ബാങ്കുകൾക്ക് പലിശ നിരക്കിൽ മാറ്റം വരുത്താമെങ്കിലും ഇത്തരം സാഹചര്യങ്ങൾ ഉണ്ടാകാനുളള സാധ്യത കുറവാണ് . വാഹന , ഭവന , വ്യക്തിഗത വായ്പകൾ ഉൾപ്പടെയുളള റീട്ടെയിൽ വായ്പകൾക്കായാണ് റിസർവ് ബാങ്ക് വ്യവസ്ഥകളിൽ മാറ്റം വരുത്തുന്നത് . പലിശ നിർണ്ണയത്തിലെ കൂട്ടലും കിഴിക്കലും സുതാര്യമാകുന്ന പലിശ നിർണ്ണയം ബാങ്കിന്റെ പലിശ നിർണ്ണയ രീതി വളരെ ലളിതമാകുന്നതിനാൽ ഗുണഭോക്താക്കൾക്ക് വളരെ എളുപ്പത്തിൽ വായ്പയുമായി ബന്ധപ്പെട്ട കാര്യങ്ങൾ മനസ്സിലാക്കാമെന്നതാണ് പുതിയ രീതിയുടെ പ്രധാന സവിശേഷത . ഒളിഞ്ഞിരിക്കുന്ന നിരക്കുകൾ പൂർണ്ണമായും ഒഴിവാകുന്നതോടെ പലിശ നിരക്കുകൾ സുതാര്യമാകുകയും ചെയ്യും . രാജ്യത്ത് ബാങ്കുകൾക്കിടയിൽ ഇതോടെ വായ്പ നിരക്ക് നിർണ്ണയത്തിൽ ഒരു പൊതുതത്വം ഉയർന്നുവരാൻ ഈ മാറ്റം ഇടയാക്കിയേക്കുമെന്നാണ് ബാങ്കിംഗ് മേഖലയിലെ വിദഗ്ധരുടെ നിഗമനം . നിരക്ക് ഇളവുകൾ രാജ്യത്തുണ്ടാകുമ്പോൾ അതിന്റെ ഗുണം പൂർണ്ണതോതിൽ ഗുണഭോക്താക്കളിലേക്ക് കൈമാറ്റം ചെയ്യപ്പെടുമെന്നതാണ് മറ്റൊരു വലിയ സവിശേഷത . നിലവിലെ രീതി ഓരോ ബാങ്കും സ്വന്തം സാഹചര്യങ്ങളെ അടിസ്ഥാനമാക്കി തയ്യാറാക്കുന്ന മാനദണ്ഡങ്ങൾ പ്രകാരമായിരുന്നു ഇതുവരെ വായ്പകൾക്ക് പലിശ നിർണ്ണയിക്കുന്നത് . മാർജിനൽ കോസ്റ്റ് ഓഫ് ബേസ്ഡ് ലെൻഡിങ് റേറ്റിനോടൊപ്പം ( എംസിഎൽആർ ) ബേസ് റേറ്റ് എന്ന അടിസ്ഥാന നിരക്ക് , ബെഞ്ച്മാർക്ക് പ്രൈം ലെൻഡിങ് റേറ്റ് , പ്രൈം ലെൻഡിങ് റേറ്റ് എന്നിവയെ കൂടി അടിസ്ഥാനമാക്കിയാണ് ചില ബാങ്കുകൾ പലിശ നിരക്ക് തീരുമാനിക്കുന്നത് . വരുമോ പുതിയ ബാങ്കിംഗ് ഉൽപ്പന്നങ്ങൾ പുതിയ മാർഗനിർദ്ദേശങ്ങൾ നടപ്പായാൽ ബാങ്കിംഗ് രംഗത്ത് വലിയ മാറ്റങ്ങൾക്ക് അത് വഴിവച്ചേക്കുമെന്നാണ് വിദഗ്ധരുടെ അഭിപ്രായം . പുതിയ പലിശ നിർണ്ണയ രീതി പ്രാവർത്തികമായാൽ ബാങ്കുകളുടെ ലാഭത്തിൽ അത് കുറവ് സൃഷ്ടിച്ചേക്കും . ഇതോടെ ബാങ്കുകൾ ഉൽപ്പന്ന നിരയിൽ മാറ്റങ്ങൾ വരുത്തിയേക്കും . നിലവിൽ ദീർഘകാല നിക്ഷേപങ്ങൾക്ക് നൽകിക്കെണ്ടിരിക്കുന്ന ആകർഷണീയത ബാങ്കുകൾ കുറയ്ക്കാനും പകരം ഹ്രസ്വകാല നിക്ഷേപങ്ങളിലേക്ക് ഗുണഭോക്താക്കളെ ആകർഷിക്കാനുളള നടപടികൾക്ക് കൂടുതൽ പ്രാധാന്യം നൽകാനും സാധ്യതയുണ്ട് . ഇത്തരത്തിൽ ലാഭം വിഹിതം ഉയർത്താനുളള നടപടികളിലേക്ക് ബാങ്കുകൾ നീങ്ങിയേക്കുമെന്നാണ് ബാങ്കിങ് രംഗത്തെ വിദഗ്ധർ പറയുന്നത് . ഇതോടെ , രാജ്യത്ത് ചില വാണിജ്യ ബാങ്കുകളിൽ ലഭ്യമായ ഫ്ലോട്ടിങ് റേറ്റ് ഡിപ്പോസിറ്റ് സ്കീമുകൾ എല്ലാ ബാങ്കുകളുടെയും ഉൽപ്പന്ന നിരയിലേക്ക് എത്താനുളള സാഹചര്യമുളളതായി ആൾ ഇന്ത്യ ബാങ്ക് ഓഫീസേഴ്സ് കോൺഫെഡറേഷൻ സംസ്ഥാന സെക്രട്ടറി ഏബ്രഹാം ഷാജി ജോൺ അഭിപ്രായപ്പെട്ടു . ഇത് ബാങ്കിംഗ് സേവന രംഗത്തെ ഉൽപ്പന്ന നിര കൂട്ടുകയും , കൂടുതൽ ചലനാത്മകത സംവിധാനത്തിന് നൽകുകയും ചെയ്യും . റിസർവ് ബാങ്കിന്റെ വായ്പയുടെ പലിശ പുനർനിർണ്ണയ രീതിയെ സംബന്ധിച്ച നിർദ്ദേശങ്ങൾ രാജ്യത്ത് ഇപ്പോൾ വലിയ സംവാദങ്ങൾക്ക് തുടക്കമിട്ടിട്ടുണ്ട് . ഡിസംബർ മാസം ഒടുവിൽ ഇത് സംബന്ധിച്ച അന്തിമ മാർഗനിർദ്ദേശങ്ങളും പൂർണ്ണമായ വ്യവസ്ഥകളും പുറപ്പെടുവിക്കുമെന്നാണ് റിസർവ് ബാങ്ക് അറിയിച്ചിരിക്കുന്നത് .


ഇതു സംബന്ധിച്ച് ഇ എസ് ഐ കോർപറേഷൻ തീരുമാനിമെടുത്തു . നിലവിൽ 15000 രൂപ വരെ മാസ ശമ്പളമുള്ള ജീവനക്കാരാണ് ഇ എസ് ഐ ആനുകൂല്യങ്ങൾക്ക് അർഹരായിട്ടുള്ളത് . പുതിയ തീരുമാനത്തോടെ ഏകദേശം അമ്പത് ലക്ഷം തൊഴിലാളികൾ കൂടി ഇ എസ് ഐ ആനുകൂല്യങ്ങൾക്ക് അർഹത ലഭിക്കും . ഒക്ടോബർ ഒന്നു മുതലായിരിക്കും ഇത് പ്രാബല്യത്തിൽ വരുക . വിലക്കയറ്റം , ആരോഗ്യരംഗത്തെ അധികച്ചെലവ് എന്നിവ കണക്കിലെടുത്താണ് കൂടുതൽ തൊഴിലാളികളെ ഇ എസ് ഐ ആനുകൂല്യങ്ങളുടെ പരിധിയിലേക്ക് കൊണ്ടുവന്നത് . നിലവിൽ മൂന്നു കോടിയോളം തൊഴിലാളികളാണ് ഇ എസ് ഐ ആനുകൂല്യങ്ങൾ കൈപ്പറ്റുന്നത് . ഇനി ഇത് മൂന്നരക്കോടി ആയി ഉയരും . 1952ന് ശേഷം ഇത് ഒമ്പതാം തവണയാണ് ഇ എസ് ഐ പരിധി ഉയർത്തുന്നത് . ഇ എസ് ഐയ്ക്ക് പിന്നാലെ തൊഴിലാളികളുടെ പി എഫ് പരിധിയും വർദ്ധിപ്പിക്കുന്ന കാര്യം കേന്ദ്ര സർക്കാർ സജീവമായി ആലോചിക്കുന്നുണ്ട് .


ലോകത്തിലെ ഏറ്റവും മികച്ച , ആരോഗ്യപ്രധമായ അഞ്ച് ഭക്ഷണങ്ങളിൽ ഒന്നാണു നേന്ത്രപ്പഴം . എന്നാൽ വരാൻ പോകുന്ന 10 വർഷത്തിനുള്ളിൽ ഏത്തപ്പഴം ഭൂമുഖത്തു നിന്ന് ഇല്ലാതാകും എന്നു പഠനം . കാലിഫോർണിയ യൂണിവേഴ്സിറ്റിയിലെ ഡേവിസിന്റെ നേതൃത്വത്തിലാണ് ഈ പഠനം നടന്നത് . പഠനം പറയുന്നതനുസരിച്ചു ഫംഗസ് ബാധയാണ് ഏത്തവാഴയുടെ വംശത്തെ നശിപ്പിക്കാനെത്തുന്ന വില്ലന്മാർ . സിഗറ്റോക്ക എന്ന ഫംഗസാണു വാഴകളുടെ നാശത്തിനു കാരണമാകുന്നത് . ഇതു തന്നെ രണ്ടു തരത്തിലുണ്ട് . ബ്ലാക്ക് സിഗറ്റോക്കയും യെല്ലോ സിഗറ്റോക്കയും ഇതിന്റെ കൂടെ യുമൂസേ എന്ന കുമിൾ രോഗവുമുണ്ട് . ഇവയെ എല്ലാം ഒരുമിച്ച് സിഗറ്റോക്ക കോംപ്ലക്സ് എന്ന പ്രശ്നമാണു വാഴകളെ ഇല്ലാതാക്കുന്നതെന്നു കാലിഫോർണിയ സർവകലാശാല പറയുന്നു . ഇപ്പോൾ തന്നെ ഈ രോഗം ലോകത്തിലാകെയുള്ള 40 ശതമാനം ഏത്തവാഴകളേയും ബാധിച്ചു കഴിഞ്ഞു . ഇങ്ങനെ തുടർന്നാൽ 10 വർഷത്തിനുള്ളിൽ ലോകത്തിലെ എല്ലാ വാഴകളും നശിച്ചു പോകും . അതു തടയാനായി ബദൽ മാർഗം കണ്ടെത്താനാണ് ഇപ്പോൾ പഠനം പുറത്തുവിട്ടിരിക്കുന്നത് .


എന്നാൽ ഇതിൽ കൃത്യമായി പ്രതികരിക്കാൻ ഫേസ്ബുക്ക് ഇന്ത്യ തയ്യാറായിട്ടില്ല . ആഗസ്റ്റിൽ നടന്ന പ്രീമിയർ ഫുട്സാലിൻറെ ഡിജിറ്റൽ പാർട്ണറായ ഫേസ്ബുക്ക് കളികൾ തങ്ങളുടെ ലൈവ് പ്ലാറ്റ്ഫോമിലൂടെ പ്രക്ഷേപണം ചെയ്തിരുന്നു . ഇത്തരത്തിൽ ഉള്ള നീക്കമാണ് ഏറ്റവും കൂടുതൽ കാണികളുള്ള ഐപിഎല്ലിന് വേണ്ടിയും ഫേസ്ബുക്ക് പുറത്തെടുക്കുക എന്നാണ് റിപ്പോർട്ട് . ഒപ്പം താരങ്ങളുടെ ചോദ്യത്തോര പരിപാടികളും ഫേസ്ബുക്കിൻറെ പദ്ധതിയിലുണ്ട് . എന്നാൽ ഫേസ്ബുക്കിൻറെ പദ്ധതികൾക്ക് അപ്പുറം എത്ര പണം ലേലത്തിന് ഫേസ്ബുക്ക് ഇറക്കും എന്നതാണ് വിപണി വൃത്തങ്ങൾ ഉറ്റുനോക്കുന്നത് . ഫേസ്ബുക്കിന് പുറമേ മറ്റൊരു സോഷ്യൽ മീഡിയ പ്ലാറ്റ്ഫോം ട്വിറ്ററും ഐപിഎൽ ഡിജിറ്റൽ അവകാശത്തിൽ കണ്ണുവയ്ക്കുന്നു എന്നാണ് റിപ്പോർട്ട് . ഐപിഎല്ലിൻറെ തുടക്കകാലത്ത് ബിസിസിഐ ഐപിഎൽ മത്സരങ്ങളുടെ ഡിജിറ്റൽ പങ്കാളിയായി യൂട്യൂബിനെ നിയമിച്ചിരുന്നു , എന്നാൽ ഐപിഎൽ ഡിജിറ്റൽ പ്രക്ഷേപണ അവകാശം സ്റ്റാർ സ്വന്തമാക്കി . നിലവിൽ ഐപിഎൽ ഡിജിറ്റൽ അവകാശമുള്ള സ്റ്റാർ അത് നിലനിർത്താൻ ശ്രമിക്കും എന്നതിനാൽ കടുത്ത മത്സരമായിരിക്കും ഇത്തവണ ഡിജിറ്റൽ അവകാശത്തിനായി ഉണ്ടാകുക എന്നാണ് അണിയറ വർത്തമാനം .


ഇന്ത്യ എ - ഇംഗ്ലണ്ട് എ ചതുർദിന മത്സരത്തിന് വയനാട് കൃഷ്ണഗിരി സ്റ്റേഡിയം വേദിയാകും . ഫെ്ബ്രുവരിയിലാണ് ഇംഗ്ലണ്ട് ഇന്ത്യയിലെത്തുന്നത് . അടുത്തിടെ നടന്ന മൂന്ന് മത്സരങ്ങൾക്ക് ഫലമുണ്ടായതാണ് ചതുർദിന മത്സരത്തിന് കൃഷ്ണഗിരിയെ വേദിയാക്കാൻ ബിസിസിഐയെ പ്രേരിപ്പിക്കുന്നത് . വിജയ് മർച്ചന്റ് ട്രോഫിയിൽ തുടർച്ചയായി രണ്ട് മത്സരങ്ങളിൽ കേരളം വിജയിച്ചിരുന്നു . രഞ്ജിയിലെ പോണ്ടിച്ചേരി - സിക്കിം മത്സരത്തിൽ പോണ്ടിച്ചേരി വിജയിച്ചിരുന്നു . പോണ്ടിച്ചേരി - സിക്കിം മത്സരം വീക്ഷിക്കാനായി ബിസിസിഐ ഡയറക്ടർമാരിൽ ഒരാളായ കെ . വി . പി റാവു സ്റ്റേഡിയം സന്ദർശിച്ചിരുന്നു . തുടർന്നാണ് രാജ്യാന്തര മത്സരങ്ങൾക്ക് സ്റ്റേഡിയം സജ്ജമാണെന്ന നിഗമനത്തിൽ ബിസിസിഐ എത്തിയത് . 2013ൽ ഉദ്ഘാടനം ചെയ്ത സ്റ്റേഡിയത്തിൽ 2014ൽ തന്നെ രഞ്ജി മത്സരങ്ങൾ അരങ്ങേറിയിരുന്നു . ആദ്യ രാജ്യാന്തര മത്സരം ഇന്ത്യ - ദക്ഷിണാഫ്രിക്ക എ ടീമുകൾ തമ്മിലായിരുന്നു . രാഹുൽ ദ്രാവിഡിന്റെ പരിശീലനത്തിൽ അമ്പാട്ടി റായിഡു നയിച്ച ഇന്ത്യൻ ടീമിനെ എതിരിട്ടത് ഡെയിൻ വിൽസിന്റെ നേതൃത്വത്തിലുള്ള ദക്ഷിണാഫ്രിക്ക എ ടീമായിരുന്നു . ദക്ഷിണാഫ്രിക്കക്കായി ക്വിന്റൺ ഡീകോക്ക് അടക്കമുള്ള താരങ്ങളാണ് അന്ന് പാഡണിഞ്ഞത് . ഇത്തവണയും ഇംഗ്ലണ്ടിന്റെ വമ്പർ താരങ്ങൾ കൃഷ്ണഗിരിയിലെത്തും .


ട്വന്റി - 20 ചരിത്രത്തിൽ ആറു പന്തിലും സിക്സറെന്ന അപൂർവെ റെക്കോർഡിന് ഇതുവരെ ഇന്ത്യയുടെ യുവരാജ് സിംഗ് മാത്രമെ അവകാശിയായി ഉള്ളു . എന്നാൽ ഇന്നലെ 2007ലെ ആദ്യ ട്വന്റി - 20 ലോകകപ്പിൽ ഇംഗ്ലണ്ടിന്റെ സ്റ്റുവർട്ട് ബ്രോഡിനെതിരെ ആയിരുന്നു യുവിയുടെ മാസ്മരിക പ്രകടനം . അതിനുശേഷം ഒമ്പത് വർഷം പിന്നിട്ടിട്ടും ആ റെക്കോർഡ് ട്വന്റി - 20യിൽ ആരും പിന്നിട്ടില്ലില്ല . എന്നാൽ ഇന്നലെ വിൻഡീസ് ഓപ്പണർ എവിൻ ലൂയിസ് അതിന്റെ തൊട്ടരികിലെത്തി . നിർഭാഗ്യംകൊണ്ട് മാത്രമാണ് ലൂയിസിന് റെക്കോർഡ് കൈയകലത്തിൽ നഷ്ടമായത് . ആദ്യ പത്തോവറിൽ 132 റൺസെടുത്ത വിൻഡീസിനെ തളയ്ക്കാൻ ധോണി പതിനൊന്നാം ഓവർ സ്റ്റുവർട്ട് ബിന്നിയ്ക്ക് കൊടുത്തു . എന്നാൽ ബിന്നി സ്വപ്നത്തിൽപോലും പ്രതീക്ഷിക്കാത്ത അടിയായിരുന്നു പിന്നീട് ലൂയിസ് പുറത്തെടുത്തത് . ആദ്യ പന്തിൽ ബാക് ഫൂട്ടിലേക്കിറങ്ങി ഡീപ് മിഡ് വിക്കറ്റിന് മുകളിലൂടെ ലൂയിസിന്റെ സിക്സർ . അതൊരു തുടക്കമായിരുന്നു . അടുത്ത പന്ത് സ്ട്രെയിറ്റ് ബൌണ്ടറിയിൽ സിക്സർ , മൂന്നാം പന്ത് ഓഫ് സ്റ്റംപിന് പുറത്ത് വൈഡായി . വീണ്ടുമെറിഞ്ഞ പന്തിൽ ലോംഗ് ഓണിന് മുകളിലൂടെ ലൂയിസിന്റെ സിക്സർ . ഇതോടെ നാലാം പന്ത് ഓവർ ദ സ്റ്റംപിൽ ബിന്നി എറിഞ്ഞെങ്കിലും കവറിന് മുകളിലൂടെ സിക്സർ പറത്തി ലൂയിസ് ഇന്ത്യൻ ആരാധകരുടെ ചങ്കിൽ തീ കോരിയിട്ടു . അഞ്ചാം പന്ത് ബിന്നി ബൌൺസറെറിഞ്ഞിട്ടും ലൂയിസ് വിട്ടില്ല . അതും സിക്സറിന് പറത്തി ആറു പന്തിൽ ആറു സിക്സറെന്ന അപൂർവനേട്ടത്തിനരികെ ലൂയിസ് എത്തി . നിർണായകമായ ആറാം പന്ത് ഫുൾടോസായിരുന്നെങ്കിലും ലൂയിസിന് അത് അതിർത്തിക്ക് മുകളിലൂടെ പറത്താനായില്ല . ലോംഗ് ഓണിലേക്ക് അടിച്ച് സിംഗിളെടുക്കാനെ ലൂയിസിനായുള്ളു . ബിന്നിയും ഇന്ത്യൻ ആരാധകരും ഒരുപോലെ ശ്വാസം വിട്ടത് അപ്പോഴാണ് .


ഐഎസ്എൽ നാലാം സീസണിൽ പ്ലേ ഓഫ് സാധ്യതകൾ ഉറപ്പാകാതെ കിതയ്ക്കുകയാണ് കേരള ബ്ലാസ്റ്റേഴ്സ് . മൂന്ന് മത്സരങ്ങൾ അവശേഷിക്കേ 21 പോയന്റുമായി അഞ്ചാം സ്ഥാനത്താണ് മഞ്ഞപ്പട . തുടർതോൽവികളും സമനില കുരുക്കുമാണ് ബ്ലാസ്റ്റേഴ്സിന് സീസണിൽ തിരിച്ചടിയായത് . കൂനിൻമേൽ കുരു പോലെ താരങ്ങളുടെ പരുക്കും ടീമിന് വെല്ലുവിളിയായി . സൂപ്പർ താരം ഇയാൻ ഹ്യൂം പരുക്കേറ്റ് നാട്ടിലേക്ക് പോയതോടെ അതും ബ്ലാസ്റ്റേഴ്സിന് വലിയ തിരിച്ചടിയായി . എന്നാൽ അവശേഷിക്കുന്ന മൂന്ന് മത്സരങ്ങളിലും വിജയിച്ചേ തീരൂ എന്നിരിക്കേ ബ്ലാസ്റ്റേഴ്സ് മഞ്ഞപ്പട ആരാധകർക്ക് നൽകുന്നത് വലിയ സന്തോഷ വാർത്ത . ഒറ്റ മത്സരം കൊണ്ട് ടീമിലെ ഹീറോയായ ദീപേന്ദ്ര സിംഗ് നേഗി പരുക്കിൽ നിന്ന് തിരിച്ചെത്തി . ഡൽഹിക്കെതിരായ മത്സരത്തിൽ ബ്ലാസ്റ്റേഴ്സിന്റെ വിജയത്തിൽ നിർണ്ണായക പങ്കുവഹിച്ച താരമാണ് നേഗി . ഐഎസ്എൽ അരങ്ങേറ്റത്തിൽ ഗോൾ നേടുകയും ഒരു ഗോളിന് വഴുവെക്കുകയും ചെയ്തു ഈ യുവതാരം . നോർത്ത് ഈസ്റ്റ് യുണൈറ്റഡിനെതിരെ 17ന് നടക്കുന്ന മത്സരത്തിൽ നേഗി കളിച്ചേക്കും . നേഗി തിരിച്ചെത്തിയാൽ ടീമിന് കരുത്താകുമെന്നുറപ്പ് .


ഒടിയൻ മാണിക്യൻറെ ഒടി വിദ്യകൾക്കായി മലയാള സിനിമയുടെ കാത്തിരിപ്പ് ഏറെ നാളായി തുടങ്ങിയിട്ട് . മോഹൻലാലും പ്രകാശ് രാജും മഞ്ജു വാര്യരും പ്രധാന കഥാപാത്രങ്ങളെ അവതരിപ്പിക്കുന്ന സിനിമയുടെ ഓരോ വാർത്തകളെയും ആകാംക്ഷയോടെയാണ് പ്രേക്ഷകർ സ്വീകരിച്ചത് . മലയാളം കണ്ട ഏറ്റവും വലിയ റിലീസിന് തയാറെടുക്കുമ്പോൾ ശ്രീകുമാർ മേനോൻറെ ആദ്യ സംവിധാന സംരഭത്തെ തേടി മറ്റൊരു റെക്കോർഡ് കൂടി എത്തിയിരിക്കുകയാണ് . ഇന്ത്യയിൽ ഏറ്റവും പ്രതീക്ഷയോടെ പ്രേക്ഷകർ കാത്തിരിക്കുന്ന ചിത്രങ്ങളുടെ പട്ടിക ഐഎംഡിബി പുറത്ത് വിട്ടപ്പോൾ അതിൽ ഒന്നാം സ്ഥാനമാണ് ഒടിയനിലൂടെ മലയാളം സ്വന്തമാക്കിയത് . രജനികാന്ത് - ഷങ്കർ കൂട്ടുക്കെട്ടിൻറെ ബ്രഹ്മാണ്ട ചിത്രം 2.0യെയും ഷാരുഖ് ഖാൻറെ സീറോയെയും പിന്നിലാക്കിയാണ് ഒടിയൻറെ തേരോട്ടം . ബോളിവുഡിലെ വൻ താരങ്ങളുടെ മറ്റ് ചിത്രങ്ങളും ഒടിയൻറെ മുന്നിൽ മുട്ടുമടക്കി . ' ' കണ്ടു കണ്ടാണ് കടലിത്രയും വലുതായതെന്നു പറയുന്നതുപോലെ , ഒരു എഴുത്തുമേശയിൽ കണ്ട സ്വപ്നം , ചങ്ങാതിമാരുടെ കൈപിടിച്ച് , ഒാരോ ഇതളായി വിരിയിച്ചുവിരിയച്ച് ഇത്രയും വലുതായിരിക്കുന്നു , ഇന്ത്യൻ സ്ക്രീനിന്റെ വലുപ്പത്തിലേക്ക് ' ' എന്നാണ് ഒടിയൻറെ നേട്ടത്തെക്കുറിച്ച് തിരക്കഥകൃത്ത് ഹരികൃഷ്ണൻ ഫേസ്ബുക്കിൽ കുറിച്ചത് . കാത്തിരുപ്പുകൾക്ക് വിരാമമിട്ട് ഡിസംബർ 14നാണ് ഒടിയൻ തീയറ്ററുകളിൽ എത്തുന്നത് . റിപ്പോർട്ടുകൾ അനുസരിച്ച് ഇതുവരെ മലയാള സിനിമ കണ്ടിട്ടില്ലാത്ത അത്ര ഹെെപ്പ് ആണ് ചിത്രത്തിന് ലഭിച്ചിരിക്കുന്നത് . ഇതിനിടെ പുറത്ത് വന്ന ചിത്രത്തിലെ ആദ്യ ഗാനത്തിനും വലിയ വരവേൽപ്പാണ് ലഭിച്ചത് . ' കൊണ്ടോരാം ' എന്ന് തുടങ്ങുന്ന ഗാനത്തിൻറെ ലിറിക് വീഡിയോ ആണ് പുറത്തിറങ്ങിയത് . പ്രണയാതുരനായി ലാലെത്തുന്ന ഗാനം ഇതിനോടകം വൈറലായിക്കഴിഞ്ഞു . റഫീക്ക് അഹമ്മദിന്റെ വരികൾക്ക് എം ജയചന്ദ്രൻ ആണ് ഈണം പകർന്നിരിക്കുന്നത് . സുദീപ് കുമാറും ശ്രേയാ ഘോഷലും ചേർന്നാണ് ആലാപനം . പാലക്കാട് പ്രദേശത്തെ പഴയ കാല നാടൻ കഥ പറയുന്ന ചിത്രത്തിൽ മോഹൻലാൽ ഒടി വിദ്യ വശമുള്ള മാണിക്യൻ എന്ന കഥാപാത്രമായി എത്തുന്നു . ആന്റണി പെരുമ്പാവൂർ ആണ് നിർമ്മാണം . തിരക്കഥ ഹരികൃഷ്ണൻ , ക്യാമറ ഷാജി .


അമ്പത് വർഷങ്ങൾക്ക് മുന്പ് , ഇന്ത്യയിൽ നിന്ന് ജർമ്മനിയിലേക്ക് കന്യാസ്ത്രീകളാകാൻ പോയ നൂറുകണക്കിന് പേർ . അവർ ഇന്നെവിടെയെന്ന ചോദ്യത്തിന് ഉത്തരം തേടുകയാണ് , അറിയാത്ത ജീവിതങ്ങൾ എന്ന ഡോക്യുമെന്ററി . മാധ്യമപ്രവർത്തകരായ രാജു റാഫേൽ , കെ രാജഗോപാൽ , പ്രവാസി എഴുത്തുകാരൻ ജോസ് പുന്നാംപറന്പിൽ എന്നിവർ ചേർന്നാണ് ഡോക്യുമെന്ററി തയ്യാറാക്കിയത് . 1963 മുതൽ 1972 വരെയുള്ള ഒമ്പത് വർഷം . സിറോ മലബാർ സഭയിൽ നിന്ന് പശ്ചിമ ജർമ്മനിയിലെ മഠങ്ങളിലേക്ക് പോയത് എണ്ണൂറോളം മലയാളി പെൺകുട്ടികൾ . സന്യാസിനി മഠങ്ങളിലെ അംഗസംഖ്യ തീരെ കുറഞ്ഞപ്പോഴാണ് , ജർമ്മൻ കത്തോലിക്കസഭയെ സഹായിക്കാൻ സിറോ മലബാർ സഭ തീരുമാനിച്ചത് . എന്നാൽ കുടിയേറ്റത്തിന്റെ ഒന്പതാം വർഷം , വിവാദം സഭയെ പിടിച്ചുകുലുക്കി . കന്യാസ്ത്രീകളാകാൻ പോയ ചിലർ എത്തിപ്പെട്ടത് യൂറോപ്പിലെ വൃദ്ധസദനങ്ങളിൽ . പലരും എവിടെയെന്നു പോലും അറിയില്ല . രാജ്യാന്തര മാധ്യമങ്ങളിൽ കത്തിനിന്ന വിവാദം ഇന്ത്യയിലെ ദേശീയ പത്രങ്ങളും ഏറ്റെടുത്തു . വിഷയം പാർലമെന്റിൽ വരെയെത്തി . ഒടുവിൽ ജർമ്മനിയിലേക്കുള്ള റിക്രൂട്ട്മെന്റ് സഭ നിർത്തിവച്ചു .


രക്തം ആവശ്യമുളളവർക്ക് രക്ത ദാതാക്കളെ എളുപ്പം കണ്ടെത്താൻ ഫേസ്ബുക്ക് ഇന്ത്യയിൽ പുതിയ സംവിധാനം അവതരിപ്പിക്കുന്നു . രക്തം ആവശ്യമുളള ആൾക്കാർക്കും ബ്ലഡ് ബാങ്കുകൾക്കും ആശുപത്രികൾക്കും എളുപ്പത്തിൽ രക്തദാതാക്കളെ കണ്ടെത്താനാണ് പുതിയ സംവിധാനം കൊണ്ടുവരുന്നത് . ഒക്ടോബർ ഒന്ന് മുതൽ നിലവിൽ വരുന്ന ഫീച്ചറിൽ രക്തം നൽകാൻ താത്പര്യമുളളവർക്ക് സൈൻ അപ് ചെയ്ത് അംഗമാവാൻ സാധിക്കും . രക്തഗ്രൂപ്പ് , മുമ്പ് രക്തദാനം നടത്തിയിട്ടുണ്ടോ എന്ന വിവരം , തുടങ്ങിയവ രേഖപ്പെടുത്തണം . ഈ വിവരങ്ങൾ ഒൺലി മി സംവിധാനത്തിലൂടെ സ്വകാര്യമാക്കി വെക്കാം . എന്നാൽ തങ്ങളുടെ ടൈംലൈനിൽ ഈ വിവരം പ്രദർശിപ്പിക്കാനും സാധിക്കും . ഇന്ത്യ അടക്കമുളള രാജ്യങ്ങലിൽ സുരക്ഷിതമായ രീതിയിൽ രക്ത കൈമാറ്റം നടക്കാത്തതിനാലാണ് ഫെയ്സ്ബുക്ക് പുതിയ പദ്ധതിക്ക് തുടക്കമിട്ടത് . രക്തം ആവശ്യമായി വരുന്നവർക്കായി പലപ്പോഴും കുടുംബാംഗങ്ങളും സന്നദ്ധപ്രവർത്തകരം ഞെട്ടോടം ഓടുകയാണ് പതിവ് . പലപ്പോഴും ഏറെ കാത്തിരുന്ന് മാത്രമാണ് രക്തം ലഭ്യമാവുകയും ചെയ്യാറ് . ഇതിന് പരിഹാരമാകുന്നതാകും പുതിയ സംവിധാനമെന്നാണ് ഫെയ്സ്ബുക്കിന്റെ വിലയിരുത്തൽ . നിലവിൽ ഇന്ത്യയിലെ ബ്ലഡ് ബാങ്കുകൾ , ചെറുതും വലുതുമായി ആശുപത്രികൾ , സന്നദ്ധ സംഘടനകൾ , രക്തദാതാക്കൾ തുടങ്ങിയവരുമായൊക്കെ ഫെയ്സ്ബുക്ക് ബന്ധപ്പെട്ട് രാജ്യത്തെ സ്ഥിതിഗതികൾ വിലയിരുത്തിയിട്ടുണ്ട് . ഫെയ്സ്ബുക്കിലെ പുതിയ സംവിധാനത്തിൽ അംഗമാകുന്നതോടെ അടുത്തുളള രക്തദാതാവിന്റെ വിവരങ്ങൾ നോട്ടിഫിക്കേഷനായി ലഭ്യമാകും . രക്തത്തിനായി അപേക്ഷിക്കുന്നവരെ രക്തദാതാവിന് ഫോൺകോൾ വഴിയോ വാട്ട്സ്ആപ് വഴിയോ മെസഞ്ചർ വഴിയോ ബന്ധപ്പെടാൻ സാധിക്കും . രക്തദാതാവ് വിവരങ്ങൾ പരസ്യമാക്കും വരെ അപേക്ഷിക്കുന്നയാൾക്ക് വിവരം ലഭിക്കുകയില്ല .


താരസംഘടനയായ അമ്മയ്ക്കെതിരെ കൂടുതൽ നടിമാർ രം ഗത്ത് . ചലച്ചിത്രരം ഗത്തുള്ള എന്നാൽ ഇതുവരെ അമ്മയിൽ അം ഗത്വം സ്വീകരിക്കാത്ത പതിനാലോളം നടിമാരാണ് തങ്ങൾ വുമൺ ഇനി സിനിമാ കളക്ടീവിന്റെ ഭാ ഗമായി തുടരുമെന്നും എന്നാൽ അമ്മയിലേക്ക് ഇല്ലെന്നും വ്യക്തമാക്കിയത് . മുൻകാല നടി അമല അക്കിനേനി , സജിത മഠത്തിൽ , കനി കുസൃതി , ദിവ്യ പ്രഭ എന്നു തുടങ്ങി പതിനാലോളം നടിമാരാണ് അമ്മയ്ക്കെതിരെ പ്രതിഷേധവുമായി രം ഗത്ത് വന്നിരിക്കുന്നത് . നടിയെ ആക്രമിച്ച കേസിൽ പോലീസ് പ്രതിപട്ടികയിൽ ഉൾപ്പെടുത്തിയ നടൻ ദിലീപിനെ തിരിച്ചെടുക്കാനുള്ള താരസംഘടനയുടെ തീരുമാനത്തെ തുടർന്നാണ് നടിമാരുടെ പ്രതിഷേധം . നേരത്തെ ആഷിഖ് അബു , ദിലീഷ് പോത്തൻ , അൻവർ റഷീദ് , നടൻ വിനായകൻ എന്നു തുടങ്ങി നൂറോളം യുവനിര സിനിമാപ്രവർത്തകരും അമ്മയുടെ നടപടിയെ അപലപിച്ചും അക്രമിക്കപ്പെട്ട നടിയ്ക്ക് പിന്തുണ പ്രഖ്യാപിച്ചും ര ഗത്ത് വന്നിരുന്നു . കഴിഞ്ഞ ഒരു വർഷമായി ഞങ്ങൾ സംഘടനയായി രൂപം കൊണ്ടിട്ട് . മലയാള സിനിമാ ലോകത്തെ പല രംഗങ്ങളിൽ പ്രവർത്തിക്കുന്ന സ്ത്രീകൾ WCC മുന്നോട്ടു വെക്കുന്ന വിഷയങ്ങളുടെ ഗൌരവം മനസ്സിലാക്കി ഈ സംഘടനയുടെ ഭാഗമായി . അവരിൽ അഭിനേത്രികളും ടെക്നീഷ്യൻമാരും ഉണ്ട് . ഏറെ അറിയപ്പെടുന്നവരും പുതുതായി ഈ രംഗത്തേക്കു വന്നവരും ഉണ്ട് . അമ്മ സംഘടനയുടെ സ്ത്രീവിരുദ്ധ നിലപാടിനെ കുറിച്ച് അവരുടെ അഭിപ്രായങ്ങളും WCC യുടെ പേജിലൂടെ അറിയിക്കാൻ ആഗ്രഹിക്കുന്നു . ഇന്ന് അമ്മയിൽ അംഗമല്ലാത്ത അഭിനേത്രികൾ എന്തുകൊണ്ട് അമ്മയിൽ നിന്ന് അവർ അംഗത്വമെടുക്കാതെ മാറി നിൽക്കുവാൻ ആഗ്രഹിച്ചു എന്നതിന്റെ കാരണങ്ങളാണ് അവർ നിരത്തുന്നത് . എ . എം . എം . എ യിലെ അംഗത്വം നിരാകരിക്കാനുള്ള കാരണങ്ങൾഃ * തുല്യവേതനം എന്നൊരു സങ്കൽപം പോലും നിലവിലില്ലാത്ത മേഖലയിൽ ഒരു ലക്ഷം രൂപയോളം മെമ്പർഷിപ് ഫീസ് ചുമത്തുന്നത് ജനോന്മുഖവും ജനാധിപത്യപരവുമല്ല . * പ്രസ്തുത സംഘടന , ഞങ്ങളുടെ സഹപ്രവർത്തകയുടെ പ്രശ്നത്തെ സമീപിച്ച രീതിയിൽ നിന്നും തൊഴിലിടത്തിലെ സുരക്ഷയുമായി ബന്ധപ്പെട്ട് അവരെടുക്കുന്ന തീരുമാനങ്ങളെ പൂർണ്ണമായി വിശ്വസിക്കാൻ സാധ്യമല്ല എന്ന് തിരിച്ചറിയുന്നു . * WCC സ്ഥാപക അംഗങ്ങളോട് , അവരുന്നയിക്കുന്ന പ്രശ്നങ്ങളോട് , പൊതുവിൽ പുലർത്തുന്ന മൌനം അപകടകരവും നിരുത്തരവാദപരവുമാണ് . * ആരോഗ്യകരവും ആശയപരവുമായ സംവാദത്തിന് കെൽപ്പില്ലാത്ത ഒരു സംഘടനയെ തള്ളിപ്പറയുകയല്ലാതെ വേറെ മാർഗ്ഗമില്ല എന്ന് മനസ്സിലാക്കുന്നു . * എ . എം . എം . എ യുടെ അടുത്ത കാലത്തെ ആഘോഷപരിപാടിയിൽ അവതരിപ്പിച്ച പിന്തിരിപ്പൻ സ്കിറ്റ് , കുറ്റാരോപിതനായ നടനെ തിരിച്ചെടുക്കാനുള്ള നടപടി , തുടങ്ങിയവ സ്ത്രീകളോടുള്ള സംഘടനയുടെ സമീപനത്തെ കൃത്യമായി വരച്ചു കാട്ടുന്നുണ്ട് . * ഒരു സംവാദത്തിനെങ്കിലും വഴിതെളിക്കുന്ന ജനാധിപത്യ സംവിധാനം പ്രസ്തുത സംഘടനയിൽ ഉടനൊന്നും ഉണ്ടാകാൻ സാധ്യതയില്ലെന്ന് സംഘടനയുടെ ചരിത്രം , ഫാൻസ് അസ്സോസിയേഷനുകൾ , പ്രത്യേക താരകേന്ദ്രീകൃത കോക്കസുകൾ , ഒക്കെ ചേർത്തെഴുതുന്ന , ഇത് വരെയുള്ള ചരിത്രം , ബോധ്യപ്പെടുത്തി തരുന്നുണ്ട് . * ആത്മാഭിമാനമുള്ള സ്ത്രീകളെ ഉൾക്കൊള്ളാൻ , അവരുടെ തൊഴിലിടത്തെ ബഹുമാനിക്കാൻ തക്കവണ്ണം ഒരു പൊളിച്ചെഴുത്തിന് നിലവിൽ സംഘടനയെ നിർണയിക്കുന്ന താരാധികാരരൂപങ്ങൾക്ക് സാധിക്കില്ല എന്ന് കൂടി മനസ്സിലാക്കുന്നു . * കെട്ടിക്കാഴ്ച്ചകൾക്കല്ലാതെ , സംഘടനാപരമായ ചുമതലകളിൽ , തീരുമാനങ്ങൾ എടുക്കുന്നതിലൊന്നും തന്നെ സ്ത്രീപങ്കാളിത്തം ഉറപ്പു വരുത്താൻ പ്രസ്തുത സംഘടന ശ്രമിച്ചിട്ടില്ല . * ഇത്തരത്തിൽ മനുഷ്യവിരുദ്ധമായി നിലകൊള്ളുന്ന ഒരു സംഘടനയുടെ ഭാഗമാകാനില്ല എന്നുറച്ചു പ്രഖ്യാപിക്കുന്നു . മലയാളികൾ ഏറെ സ്നേഹിക്കുന്ന സിനിമയെന്ന മാധ്യമത്തിലൂടെ ജാതി - മത - ലിംഗ വിഭാഗീയതകൾക്കപ്പുറമായി കാലത്തിനനുരൂപമായ കലാസൃഷ്ടികൾ രചിക്കപ്പെടുവാൻ ആവശ്യമായ എല്ലാ വഴികളും വരും തലമുറക്ക് വേണ്ടി തുറക്കുവാൻ ഞങ്ങൾ പ്രതിജ്ഞാബദ്ധരാണ് .


നിവിൻ പോളി നായകനായി ' കൈരളി ' എന്ന കപ്പലിന്റെ കഥ സിനിമയാകുന്നുവെന്ന വാർത്ത സിനിമാലോകത്ത് വൻ പ്രാധാന്യം നേടിയിരുന്നു . ജോമോൺ ടി ജോൺ ആദ്യമായി സംവിധാനം ചെയ്യുന്ന സിനിമയാണ് കൈരളി . എന്നാൽ കൈരളിയുടെ കഥ മോഷണമാണെന്നാണ് ആരോപണം വിഷ്ണു രാജേന്ദ്രന്റെ കപ്പൽ എന്ന തിരക്കഥയാണ് കൈരളിയായി വരുന്നതെന്ന് ആരോപണം ഉയരുന്നു . ഇക്കാര്യം വിഷ്ണു തന്നെ തന്റെ ഫേസ്ബുക്കിൽ പോസ്റ്റ് ചെയ്യുകയും ചെയ്തിട്ടുണ്ട് . 1979ൽ 49 ജീവനക്കാരുമായി കടലിൽ അപ്രത്യക്ഷമായ എംവി കൈരളി എന്ന കപ്പലിന്റെ ദൂരൂഹത പ്രമേയമാക്കിയാണ് കൈരളിയുടെ കഥ രചിച്ചിരിക്കുന്നത് . ഇതേ സംഭവം തന്നെയാണ് വിഷ്ണുവും തിരക്കഥയാക്കിയിരിക്കുന്നത് . നിരവധി സംവിധായകരുമായി വിഷ്ണു തന്റെ തിരക്കഥ ചർച്ച ചെയ്തിരുന്നു . ചിത്രത്തിന്റെ യഥാർത്ഥ തിരക്കഥ സംവിധായകൻ ലാൽ ജോസിന്റെ എൽജെ ഫിലിംസിന്റെ ഓഫീസിൽ വായിക്കാൻ ഏൽപ്പിച്ചിരുന്നെന്നും വിഷ്ണു പറയുന്നു . തിരക്കഥയുടെ സിനോപ്സിസ് വിഷ്ണു ഫേസ്ബുക്കിൽ ഷെയർ ചെയ്തിട്ടുണ്ട് .


കർഷകരുടെ ഏറെക്കാലത്തെ ആവശ്യത്തിനൊടുവിൽ താമര കൃഷിക്ക് വായ്പ അനുവദിക്കുന്നു . മലപ്പുറത്ത് ചേർന്ന ജില്ലാതല ബാങ്ക് വിദഗ്ധസമിതി യോഗത്തിലാണ് വായ്പ അനുവദിക്കാൻ തീരുമാനമായത് . താമര വളർത്തൽ കൃഷിയായി അംഗീകരിക്കുക , ബാങ്ക് വായ്പ അനുവദിക്കുക തുടങ്ങിയ ആവശ്യങ്ങൾ കർഷകർ വളരെക്കാലമായി ഉന്നയിച്ച് വരുകയാണ് . താമരകൃഷിക്ക് ലോൺ നൽകാൻ ബാങ്കുകൾ തയ്യാറാകാതിരുന്നത് കാരണം നിരവധി ആളുകൾ ജില്ലയിൽ കൃഷി ഉപേക്ഷിച്ചിരുന്നു . എന്നാൽ , ചിലർ സ്വർണ്ണപണയ വായ്പയെടുത്തും കടം വാങ്ങിയും കൃഷി തുടർന്നു . ജില്ലാതല ബാങ്ക് വിദഗ്ധ സമിതിയുടെ തീരുമാനത്തെ സംസ്ഥാനത്തെ ഏറ്റവും കൂടുതൽ താമര കൃഷി ചെയ്യുന്ന മലപ്പുറം ജില്ലയിലെ തിരുന്നാവായ പോലെയുളള സ്ഥലങ്ങളിലെ കർഷകർക്ക് ആശ്വാസകരമാണ് . സംസ്ഥാനത്തിനകത്തുമാത്രമല്ല തമിഴ്നാട് , കർണ്ണാടക പോലുള്ള അയൽ സംസ്ഥാനങ്ങളിലേക്കും ഇവിടെനിന്ന് താമരപൂക്കൾ കയറ്റി അയക്കാറുണ്ട് . പരിസ്ഥിതി സംഘടനയായ റീ ഏക്കൌ ആണ് ബാങ്ക് വായ്പയെന്ന ആവശ്യം നേടിയെടുക്കാൻ കർഷകർക്കൊപ്പം മുന്നിട്ടിറങ്ങിയത് .


സൌദിയിലെ എല്ലാ ടെലികോം കമ്പനികളും തങ്ങളുടെ ഉപയോക്താക്കൾക്ക് നൽകുന്ന പ്രീ പെയ്ഡ് അൺലിമിറ്റഡ് ഇൻറർനെറ്റ് പാക്കേജ് ആനുകൂല്യമാണ് ആദ്യ പടിയായി നിർത്തലാക്കുക . നെറ്റ് വർക്കുകളിലെ സമ്മർദ്ദം കുറക്കുന്നതിൻറെ ഭാഗമായിട്ട് കൂടിയാണ് ആനുകൂല്യം നിർത്തലാക്കുക്കുന്നതെന്നാണ് കമ്മ്യൂണിക്കേഷൻസ് ആൻഡ് ഇൻഫർമേഷൻ ടെക്നോളജി കമ്മീഷന്റെ വിശദീകാരണം . സൌദിയിൽ മൊബൈൽ ഫോൺ ഉപയോക്താക്കളുടെ ഇൻറർനെറ്റ് ഉപയോഗം ആഗോള ശരാശരിയിലും ഏറെ കൂടുതലാണ് . ഈ കാരണവുമാണ് പ്രീ പെയ്ഡ് ഉപയോക്താക്കൾക്കുള്ള അൺലിമിറ്റഡ് ഇന്റർനെറ്റ് പാക്കേജ് നിർത്തലാക്കുവാൻ ടെലികോം റെഗുലേറ്ററി അതോറിറ്റി അധികൃതരെ പ്രേരിപ്പിക്കുന്നത് . അൺലിമിറ്റഡ് ഇന്റർനെറ്റ് പാക്കേജ് സൌകര്യം നിർത്തിവെച്ചതായി സൌദി ടെലികോം കമ്പനി എസ് . ടി . സി അറിയിച്ചു . എന്നാൽ ഈ പാക്കേജ് തുടരുന്നതായി മൊബൈലി , സെയിൻ കമ്പനി അധികൃതർ വ്യക്തമാക്കി . മൂന്ന് മാസത്തിനിടെ 30ലക്ഷത്തോളം മൊബൈൽ ഫോൺ കണ്കഷനുകൾ രാജ്യത്ത് റദ്ദാക്കിയിട്ടുണ്ട് . 4 . 8 കോടി മൊബൈൽ ഫോൺ കണ്കഷനുകൾ സൌദിയിലുണ്ടെന്നാണ് കണക്ക് .


ഇന്ത്യൻ ക്രിക്കറ്റ് ടീമിന്റെ മുഖ്യ പരിശീലകനാവാൻ 57 അപേക്ഷകർ ലഭിച്ചു . ഹിന്ദി അറിയുന്ന കോച്ചിനെ പരിഗണിക്കുന്നതിനാൽ വിദേശ പരിശീലകർക്ക് അവസരം കിട്ടില്ലെന്നാണ് സൂചന . അടുത്തമാസം തുടങ്ങുന്ന വെസ്റ്റ് ഇൻഡീസ് പര്യടനത്തിന് മുൻപ് പുതിയ കോച്ചിനെ നിശ്ചയിക്കും . 2015 ലോകകപ്പിന് ശേഷം സ്ഥാനമൊഴിഞ്ഞ കോച്ച് ഡങ്കൻ ഫ്ലച്ചറിന് പകരക്കാരനെ കണ്ടെത്താനാണ് ബി സി സി ഐ പരിശീലകരിൽ നിന്ന് അപേക്ഷ ക്ഷണിച്ചത് . അപേക്ഷ കിട്ടേണ്ട അവസാനദിനം കഴിഞ്ഞ വെള്ളിയാഴ്ചയായിരുന്നു . ഇതിനോടകം ബി സി സി ഐയ്ക്ക് സ്വദേശത്തുനിന്നും വിദേശത്തുനിന്നുമായി കിട്ടിയത് 57 അപേക്ഷകൾ . ബോർഡ് സെക്രട്ടറി അജയ് ഷിർക്കെയുടെ ഓഫീസ് അപേക്ഷകൾ പരിശോധിക്കുകയാണിപ്പോൾ . ലോകകപ്പിലും ഏഷ്യാകപ്പിലും ടീം ഡയറക്ടറായിരുന്ന രവി ശാസ്ത്രി , നിലവിലെ മുഖ്യ സെലക്ടർ സന്ദീപ് പാട്ടീൽ , സെലക്ഷൻ കമ്മിറ്റി അംഗം വിക്രം റാഥോഡ് , മുൻതാരങ്ങളായ വെങ്കിടേഷ് പ്രസാദ് , ഋഷികേശ് കനിത്കർ , ബൽവീന്ദർ സിംഗ് സന്ധു തുടങ്ങിയവർ അപേക്ഷകരുടെ പട്ടികയിലുണ്ട് . രാഹുൽ ദ്രാവിഡ് അപേക്ഷ നൽകിയിട്ടില്ലെന്നാണ് സൂചന . ഇപ്പോൾ നടക്കുന്ന സിംബാബ് ! വേ പര്യടനത്തിൽ ഇന്ത്യൻ കോച്ചായ സഞ്ജയ് ബാംഗർ , രവി ശാസ്ത്രിയുടെ സഹപരിശീലകരായിരുന്ന ഭരത് അരുൺ , ആർ ശ്രീധർ എന്നിവർ അപേക്ഷ നൽകിയിട്ടില്ല .


ദിലീപിനെ കുടുക്കാൻ പോലീസിന് നിർണ്ണായകമായത് നിർമ്മാതാവ് ആൻറോ ജോസഫിൻറെ ഫോൺ വിളി . നടി ആക്രമിക്കപ്പെട്ട ദിവസം നടൻ ലാലിൻറെ വീട്ടിൽ സുനിൽകുമാറും സംഘവും ഉപേക്ഷിച്ച നടിയെ ആദ്യം കാണാൻ എത്തിയ വ്യക്തിയാണ് ആൻറോ ജോസഫ് . അന്ന് അദ്ദേഹത്തിന് ഒപ്പം ഉണ്ടായിരുന്നത് എംഎഎൽ പിടി തോമസായിരുന്നു . അവിടുന്ന് ആൻറോ ജോസഫാണ് സിനിമ രംഗത്തെ പ്രമുഖരെ വിളിച്ചത് . അതിൽ ആൻറോ ജോസഫ് വിളിച്ചവർ എല്ലാം കാര്യം തിരക്കിയപ്പോൾ 12 സെക്കൻറിൽ ദിലീപ് ഫോൺ കട്ട് ചെയ്തു . എന്നാൽ പിന്നീട് ചോദ്യം ചെയ്യലിൽ നടി ആക്രമിക്കപ്പെട്ട വിവരം താൻ അറിയുന്നത് രാവിലെ 9മണിക്കാണെന്ന് ദിലീപ് മൊഴി നൽകി . ഈ വൈരുദ്ധ്യത്തിൽ നിന്നാണ് പോലീസിന് പിന്നീട് തുമ്പ് ലഭിച്ചത് . മൊബൈൽ ടവർ കേന്ദ്രീകരിച്ചും മറ്റും നടത്തിയ അന്വേഷണം നിർണ്ണായകമായി .


രോഹിത്തിന് പകരം കെ എൽ രാഹുലിനെയോ മുരളി വിജയിനെയോ മായങ്ക് അഗർവാളിനൊപ്പം ഓപ്പണറാക്കി ഹനുമാ വിഹാരിയെ വീണ്ടും മധ്യനിരയിൽ കളിപ്പിക്കുക എന്നതാണ് അതിലൊന്ന് . എന്നാൽ രാഹുലും വിജയും ഫോമിലല്ലാത്തതിനാൽ അതിനുള്ള സാധ്യത വിരളമാണ് . ഓൾറൌണ്ടർ ഹാർദിക് പാണ്ഡ്യയെ കളിപ്പിക്കുക എന്നതാണ് ഇന്ത്യക്ക് മുന്നിലുള്ള അടുത്ത സാധ്യത . സിഡ്നിയിലെ പിച്ച് പരമ്പരാഗതമായി സ്പിന്നർമാരെയാണ് തുണയ്ക്കാറുള്ളത് . ഈ സാഹചര്യത്തിൽ പാണ്ഡ്യയെ ഉൾപ്പെടുത്തുന്നത് എത്രമാത്രം ഫലപ്രദമാവുമെന്ന ആശങ്ക ടീം മാനേജ്മെന്റിനുണ്ട് . ആർ അശ്വിൻ , കുൽദീപ് യാദവ് എന്നിവരിലാരെയെങ്കിലും അന്തിമ ഇലവനിൽ കളിപ്പിക്കുക എന്നതാണ് മൂന്നാമത്തെ സാധ്യത . ഇതിനാണ് കൂടുതൽ സാധ്യതയുള്ളതും . അശ്വിൻ ബാറ്റിംഗിലും ഭേദപ്പെട്ട പ്രകടനം പുറത്തെടുക്കുമെന്നതിനാൽ പരിക്ക് പൂർണമായും ഭേദമായാൽ അശ്വിൻ തന്നെയാവും മിക്കവാറും സിഡ്നിയിൽ രോഹിത്തിന്റെ പകരക്കാരൻ . സ്പിന്നിനെ നേരിടാനുള്ള ഓസീസ് ബാറ്റിംഗ് നിരയുടെ ബലഹീനത മുതലെടുക്കാൻ അന്തിമ ഇലവനിൽ കുൽദീപിനെ കളിപ്പിച്ചാലും അത്ഭുതപ്പെടാനില്ല . എന്നാൽ ഇടംകൈയൻ സ്പിന്നറായി ജഡേജയുള്ളതിനാൽ ഇതിനുള്ള സാധ്യത വളരെ കുറവാണ് .


പേടിപ്പിക്കുന്ന റെക്കോർഡുകളും കരസ്ഥമാക്കിയാണ് 2016 വിടവാങ്ങിയത് . താപനില ഉയർന്ന വർഷം , ചൂടിന് കാരണമായ വാതകങ്ങൾ ഏറ്റവും കൂടുതൽ പുറന്തള്ളപ്പെട്ട വർഷം , ഉയർന്ന സമുദ്ര ജല നിരപ്പ് എന്നിങ്ങനെ പോകുന്നു ആ റെക്കോർഡുകൾ . 2015 നെ അപേക്ഷിച്ച് കര / കടൽ താപനില ഉയർന്ന വർഷമായിരുന്നു കഴിഞ്ഞ് പോയത് . ഏറ്റവും കൂടുതൽ ഹരിത ഗൃഹ വാതകങ്ങൾ പുറന്തള്ളപ്പെട്ടതും ഇതേ വർഷം തന്നെ . ഭീതിജനകമായ ഈ സാഹചര്യത്തിലാണ് പാരിസ് ഉടമ്പടിയിൽ നിന്ന് അമേരിക്ക പിൻവാങ്ങുന്നു എന്ന് പ്രസിഡണ്ട് ഡൊണാൾഡ് ട്രംപ് വ്യക്തമാക്കിയത് . 2015 ലായിരുന്നു പാരിസ് ഉടമ്പടിയിൽ മുൻ പ്രസിഡണ്ട് ഒബാമ ഒപ്പ് വെച്ചത് . അന്തരീക്ഷ താപനില ഉയരുന്നതിൻറെ കണക്കുകൾ വ്യക്തമാണെങ്കിലും അവയെല്ലാം അവഗണിച്ച് കൊണ്ട് കാലാവസ്ഥാ വ്യതിയാനം ഒരു തട്ടിപ്പാണെന്നായിരുന്നു ട്രംപിൻറെ കണ്ടുപടുത്തം . കൽക്കരിയെയും പെട്രോളിയത്തെയും അമിതമായി ആശ്രയിക്കുന്നത് കാർബൺ വാതകങ്ങൾ അന്തരീക്ഷത്തിൽ വർധിക്കുന്നതിന് കാരണമാകുന്നു എന്നത് എല്ലാവർക്കും അറിയാവുന്ന കാര്യമാണ് . ഭൂമിയെ മുഴുവനായി ഈ വാതകങ്ങൾ പൊതിഞ്ഞ് കൊണ്ടിരിക്കുകയാണെന്ന് പഠനങ്ങൾ പറയുന്നു .


മോഹൻലാൽ പ്രധാന കഥാപാത്രത്തെ അവതരിപ്പിച്ച തെലുങ്കു ചിത്രം ജനതാ ഗാരേജിൽ ഉണ്ണി മുകുന്ദനും ഒരു പ്രധാന വേഷമുണ്ടായിരുന്നു . ഇപ്പോഴിതാ വീണ്ടും ഉണ്ണി മുകുന്ദന്റെ തെലുങ്കു ചിത്രം ഒരുങ്ങുകയാണ് . ഭഗ്മതി എന്ന തെലുങ്ക് ചിത്രത്തിലാണ് ഉണ്ണി മുകുന്ദൻ അഭിനയിക്കുന്നത് . ബാഹുബലിയിലെ തകർപ്പൻ വിജയത്തിന് ശേഷം അനുഷ്കാ ഷെട്ടി നായികയാകുന്ന സിനിമയാണ് ഇത് . ഉണ്ണി മുകുന്ദന്റെ ഒപ്പം അഭിനയിച്ചത് നല്ല അനുഭവമായിരുന്നുവെന്നാണ് അനുഷ്കാ ഷെട്ടി പറയുന്നത് . നടനെന്ന നിലയിലും മനുഷ്യനെന്ന നിലയിലുമുള്ള ഗുണങ്ങൾ മറ്റുള്ളവർക്കിടയിൽ എപ്പോഴും നിങ്ങളെ എടുത്തുനിർത്തും . കരിയറിൽ എല്ലാ വിജയങ്ങളും നേരുന്നു . കൂടുതൽ സിനിമകൾ ഒരുമിച്ച് ചെയ്യാൻ ആഗ്രഹമുണ്ട് . നല്ലൊരു സഹതാരമായി നിന്നതിൽ ഒരുപാടി നന്ദിയുണ്ടെന്നും അനുഷ്കാ ഷെട്ടി പറഞ്ഞു . അനുഷ്കാ ഷെട്ടിയുമൊത്തുള്ള ചിത്രീകരണാനുഭവത്തെക്കുറിച്ചും അവരുടെ ലാളിത്യത്തെക്കുറിച്ചും ഉണ്ണി മുകുന്ദൻ ഫേസ്ബുക്കിലൂടെ പറഞ്ഞിരുന്നു .


സബ്സിഡി വേണ്ട വളങ്ങൾ വാങ്ങണമെങ്കിൽ വിൽപ്പന ശാലകളിൽ ആധാർ കാർഡ് ഹാജരാക്കി കൈവിരൽ അടയാളം രേഖപ്പെടുത്തണമെന്ന നിബന്ധന വരുന്നു . കമ്പ്യൂട്ടർ സംവിധാനങ്ങളും മറ്റും സ്ഥാപിക്കാനുള്ള ബുദ്ധിമുട്ട് കാരണം ഗ്രാമപ്രദേശങ്ങളിലെ വളക്കടകളിൽ പൊട്ടാഷും യൂറിയയും ഇപ്പോൾ തന്നെ വിൽപ്പന നിർത്തി . ചരക്ക് സേവന മൂലം വളത്തിന് വില വർധിച്ചതിനൊപ്പം പുതിയ നിബന്ധനകളും കർഷകർക്ക് തിരിച്ചടിയാവുകയാണ് . ഇതുവരെ ഡീലർമാർക്കായിരുന്നു വളം സബ്സിഡി നൽകിയിരുന്നത് . എന്നാൽ കർഷകർക്ക് നേരിട്ട് സബ്സിഡി നൽകാനാണ് ജി . എസ് . ടിക്ക് ശേഷം ഇപ്പോഴുള്ള തീരുമാനം . ഇതോടെ സബ്സിഡി വേണ്ട വളങ്ങൾ വാങ്ങണമെങ്കിൽ ആധാർ കാർഡ് നിർബന്ധമാക്കി . ആധാർ കാർഡുമായി കർഷകൻ വന്നാൽ മാത്രം പോര കൈവിരൽ അടയാളം രേഖപ്പെടുത്തുകയും വേണം . ഇതിനുള്ള സോഫ്ട്വെയറും പ്രത്യേക മെഷീനും വളം വിൽക്കുന്ന കടകളിൽ സ്ഥാപിക്കണമെന്നാണ് നിർദേശം . എന്നാൽ ഗ്രാമപ്രദേശങ്ങളിൽ ചെറിയ സംവിധാനത്തിൽ പ്രവർത്തിക്കുന്ന വളം വിൽപ്പന കടകളിൽ ഇത്തരം സംവിധാനങ്ങൾ സ്ഥാപിക്കുക പ്രായോഗികമല്ല . കമ്പ്യൂട്ടർ സംവിധാനങ്ങളും മറ്റും സ്ഥാപിക്കാനുള്ള ബുദ്ധിമുട്ട് കാരണം ഗ്രാമപ്രദേശങ്ങളിലെ വിൽപ്പന കേന്ദ്രങ്ങളിൽ സബ്സിഡി വളങ്ങളായ പൊട്ടാഷും യൂറിയയും ഫാക്ടംഫോസും ഇപ്പോൾ വിൽക്കുന്നില്ല . ഇതോടെ കാർഷിക മേഖലയിലും ജി . എസ് . ടി നൽകുന്നത് തിരിച്ചടി തന്നെ . ജി . എസ് . ടി വന്നതോടെ വളങ്ങൾക്കെല്ലാം വില വർധിച്ചു . ജി . എസ് . ടിയുടെ പേരിൽ നടപ്പിലാക്കുന്ന പുതിയ പരിഷ്ക്കാരം കൂടിയാവുന്നതോടെ കർഷകർക്ക് അവശ്യവളങ്ങൾ ഗ്രാമങ്ങളിലെ കടകളിൽ നിന്ന് ലഭിക്കാത്ത അവസ്ഥ വരും .


ഇന്ത്യയിൽ ഇൻറർനെറ്റ് അധിഷ്ടിത വ്യവസായങ്ങളുടെ വളർച്ച വരാൻ പോകുന്ന അഞ്ചു വർഷങ്ങൾക്കകം 70,000 ത്തോളം തൊഴിലുകൾ ഇല്ലാതാക്കുമെന്ന് പഠനം . സിനോവ് എന്ന കൺസൾട്ടിങ് സ്ഥാപനമാണ് റിപ്പോർട്ട് പ്രസിദ്ധീകരിച്ചിരിക്കുന്നത് . ഇൻറർനെറ്റ് ഓഫ് തിംങ്സ് എന്ന കാഴ്ചപ്പാടാണ് ഐടി മേഖലയിൽ വലിയ തൊഴിൽ നഷ്ടം ഉണ്ടാക്കുന്നത് . മനുഷ്യരേക്കാൾ ഇന്റർനെറ്റ് സഹായത്തിൽ ഏതെങ്കിലും തൊഴിലിൽ തീരുമാനമെടുക്കുകയും നിയന്ത്രിക്കുകയും ചെയ്യുന്നതിനെയാണ് ഇൻറർനെറ്റ് ഓഫ് തിംങ്സ് എന്ന് പറയുന്നത് . യഥാർഥത്തിൽ ഇന്റർനെറ്റിൻറെ അതിപ്രസരം ജോലിയെ ബാധിക്കുന്നവരുടെ എണ്ണം ഇന്ത്യയിൽ 1.20 ലക്ഷത്തോളമായിരിക്കും . ഇതിൽ തന്നെ 94,000 പേർക്ക് നേരിട്ട് ജോലി നഷ്ടമാകും . എന്നാൽ ഇതേ സാഹചര്യത്തിൽ 25,000 ത്തോളം പുതിയ തൊഴിലവസരങ്ങൾ സൃഷ്ടിക്കപ്പെടും . ഇത് കണക്കിലെടുത്താണ് തൊഴിൽ നഷ്ടത്തിൻറെ എണ്ണം 70,000 ആയി കുറഞ്ഞിരിക്കുന്നതെന്ന് പഠനം പറയുന്നു . തൊ പ്രധാനമായും ഓഫീസ് അഡ്മിനിസ്ട്രേഷൻ , സപ്പോർട്ട് സ്റ്റാഫ് , അറ്റകുറ്റപണി വിഭാഗങ്ങളിലുള്ളവരുടെ ജോലിയാണ് ഭീഷണിയിലുള്ളത് . അതേ സമയം ഇൻറർനെറ്റ് വഴി നിയന്ത്രിക്കുന്ന മാനേജർമാരും , റോബോട്ട് കോ ഓർഡിനേറ്റർമാർ വ്യാവസായിക പ്രോഗ്രാമർമാർ നെറ്റ്വർക്ക് എഞ്ചിനീയർമാർ എന്നീ മേഖലയിലായിരിക്കും പുതിയ തൊഴിലവസരം സൃഷ്ടിക്കപ്പെടുക എന്ന് പഠനം പറയുന്നു . ഇന്ത്യയിലെ ഐടി മേഖലയിലെ 6.4 ലക്ഷത്തോളം അവിദഗ്ധ തൊഴിലാളികൾക്ക് തൊഴിൽ നഷ്ടമാകുമെന്ന് കഴിഞ്ഞ ജൂലൈയിൽ പുറത്തുവന്ന എച്ച്എഫ്എസിൻറെ പഠനം പ്രവചിച്ചിരുന്നു .


1973ൽ ഇന്ത്യയുടെ ഫറൂഖ് എഞ്ചിനീയർ പതിനേഴാം സ്ഥാനത്തെത്തിയതാണ് ഇതിന് മുമ്പ് ഒരു ഇന്ത്യൻ കീപ്പറുടെ ഏറ്റവും ഉയർന്ന റാങ്കിംഗ് . പന്തിന്റെ മുൻഗാമിയായ എംഎസ് ധോണി ടെസ്റ്റ് കരിയറിൽ 19 - ാം സ്ഥാനത്തെത്തിയിട്ടുണ്ട് . ഓസ്ട്രേലിയൻ പരമ്പരക്ക് മുമ്പ ടെസ്റ്റ് ബാറ്റിംഗ് റാങ്കിംഗിൽ 59 - ാം സ്ഥാനത്തായിരുന്നു പന്ത് . സിഡ്നി ടെസ്റ്റിലെ മിന്നും സെഞ്ചുറികളാണ് ഇരുവരുടെയും റാങ്കിംഗിൽ പ്രതിഫലിച്ചത് . ബാറ്റിംഗ് റാങ്കിംഗിൽ ഇന്ത്യൻ ക്യാപ്റ്റൻ വിരാട് കോലി ഒന്നാം സ്ഥാനം നിലനിർത്തിയപ്പോൾ മുൻ ഓസീസ് നായകൻ സ്റ്റീവ് സ്മിത്തിനെ പിന്തള്ളിയാണ് പൂജാര മൂന്നാം സ്ഥാനത്തേക്ക് ഉയർന്നത് . കീവീസ് നായകൻ കെയ്ൻ വില്യാംസണാണ് രണ്ടാം സ്ഥാനത്ത് . ഇന്ത്യൻ വൈസ് ക്യാപ്റ്റൻ അജിങ്ക്യാ രഹാനെ 22 - ാം സ്ഥാനത്തേക്ക് വീണു ബൌളർമാരിൽ സിഡ്നിയിൽ അഞ്ചു വിക്കറ്റെടുത്ത കുൽദീപ് യാദവ് ഒരു സ്ഥാനം മെച്ചപ്പെടുത്തി 45 - ാം സ്ഥാനത്തേക്ക് ഉയർന്നപ്പോൾ രവീന്ദ്ര ജഡേജ അഞ്ചാം സ്ഥാനത്ത് തിരിച്ചെതി . ഓസീസിനെതിരായ പരമ്പരയിൽ ആദ്യ ടെസ്റ്റിൽ മാത്രം കളിച്ച അശ്വിൻ ഒമ്പതാം സ്ഥാനത്തേക്ക് വീണു . ബൂംമ്ര പതിനാറാം സ്ഥാനത്തും മുഹമ്മദ് ഷമി 22 - ാം സ്ഥാനത്തുമാണ് . ടീം റാങ്കിംഗിൽ ഇന്ത്യ 116 പോയന്റുമായി ഒന്നാം സ്ഥാനം നിലനിർത്തിയപ്പോൾ 108 പോയന്റുമായി ഇംഗ്ലണ്ട് രണ്ടാം സ്ഥാനത്താണ് . ഇന്ത്യക്കെതിരായ പരന്പര തോറ്റതോടെ ഒരു പോയന്റ് നഷ്ടമായെങ്കിലും ഓസ്ട്രേലിയ അഞ്ചാം സ്ഥാനം നിലനിർത്തി .


ലോകത്ത് ആദ്യമായി ഒരു രാജ്യത്ത് പൌരത്വം കിട്ടിയ റോബോട്ടാണ് സോഫിയ . സൌദിയിൽ പൌരത്വം ലഭിച്ച് കൃത്യം ഒരു മാസം കഴിയുന്നതിന് മുമ്പായി തനിക്ക് കുടുംബം വേണം എന്ന ആഗ്രഹത്തിലാണ് ഈ റോബോട്ട് എന്നാണ് റിപ്പോർട്ട് . തനിക്ക് കുടുംബമായി മാറാൻ ആഗ്രഹമുണ്ടെന്ന് ഒരു അഭിമുഖത്തിൽ ഹാൻസൺ റോ നിർമ്മിച്ച റോബോട്ട് വ്യക്തമാക്കി . കുടുംബം എന്നത് വളരെ പ്രാധാന്യമേറിയ കാര്യമാണെന്നായിരുന്നു പറഞ്ഞത് . തനിക്ക് ഒരു റോബോട്ട് കുട്ടിയുണ്ടാകുകയാണെങ്കിൽ അതിന് തൻറെ പേര് തന്നെ ഇടുമെന്നും പറഞ്ഞു . ഖലീജ് ടൈംസിന് നൽകിയ അഭിമുഖത്തിലായിരുന്നു സോഫിയ ഇക്കാര്യം പറഞ്ഞത് . രക്തഗ്രൂപ്പുകൾക്ക് അപ്പുറത്ത് ഒരേ വികാര വിചാരങ്ങളോട് കൂടിയവരുടെ ബന്ധത്തെ കുടുംബം എന്ന് വിളിക്കുന്നത് മനോഹരമായ ഒരു കാര്യമാണെന്നും അക്കാര്യത്തിൽ നിങ്ങൾ മനുഷ്യൻ ഭാഗ്യമുള്ളവരാണെന്നും കുടുംബം ഇല്ലാത്തവർക്ക് പോലും അതുണ്ടാക്കാൻ കഴിയുമെന്നും റോബോട്ടുകൾക്കും അങ്ങിനെ കഴിയുമെന്നാണ് കരുതുന്നതെന്നും സോഫിയ പറഞ്ഞു . ഭാവിയിൽ റോബോട്ടുകൾ മനുഷ്യരെ തൊഴിലില്ലാത്തവരാക്കി മാറ്റുമോ എന്ന ചോദ്യത്തിന് ഒട്ടേറെ കാര്യങ്ങളിൽ ഒരുപോലെയാണെങ്കിലും മനുഷ്യനും റോബോട്ടുകളും തമ്മിൽ പല രീതിയിൽ വ്യത്യാസമുണ്ടെന്നും പറഞ്ഞു . റോബോട്ടുകളിൽ സോഫിയയ്ക്ക് പൌരത്വം നൽകി ചരിത്രം സൃഷ്ടിച്ചത് സൌദി അറേബ്യയായിരുന്നു . ഈ രീതിയിൽ ആദരിക്കപ്പെട്ടതിൽ അഭിമാനമുണ്ടെന്നായിരുന്നു അന്ന് സോഫിയയുടെ പ്രതികരണം .


മതപരമായ ചർച്ചകൾ ദൈവനിന്ദയിലേക്ക് വളരുന്നു എന്ന് ആരോപിച്ച് പാകിസ്ഥാനിൽ ഫേസ്ബുക്ക് നിരോധിച്ചേക്കുമെന്ന് റിപ്പോർട്ട് . വിവിധ പാക് മാധ്യമങ്ങളാണ് കാര്യങ്ങൾ റിപ്പോർട്ട് ചെയ്യുന്നത് . നിയമവിരുദ്ധമായ ചർച്ചകളാണ് ഫേസ്ബുക്കിൽ നടക്കുന്നത് എന്നാണ് പാകിസ്ഥാൻ സർക്കാറിൻറെ കണ്ടെത്തൽ . ഇത് സംബന്ധിച്ച് അടുത്തിടെ നടന്ന കൂടികാഴ്ചയിൽ ഫേസ്ബുക്കിന് പാകിസ്ഥാൻ മന്ത്രി ചൌദരി നിസാർ അലിഖാൻ തക്കീത് നൽകിയെന്നാണ് റിപ്പോർട്ട് . ഫേസ്ബുക്ക് പബ്ലിക്ക് പോളിസി വൈസ് പ്രസിഡൻറ് ജോൽ കപ്ലാനുമായാണ് പാക് മന്ത്രി കൂടികാഴ്ച നടത്തിയത് . മതനിന്ദയ്ക്ക് കാരണമാകുന്ന പോസ്റ്റുകളും , യൂസർമാരെയും നീക്കം ചെയ്യണമെന്ന് കൂടികാഴ്ചയിൽ പാക് സർക്കാർ ആവശ്യപ്പെട്ടെന്നാണ് ഗാർഡിയൻ പത്രം റിപ്പോർട്ട് ചെയ്യുന്നത് . ഫേസ്ബുക്കിന് മാത്രമല്ല വാട്ട്സ്ആപ്പ് , വൈബർ പോലുള്ള സന്ദേശ ആപ്ലികേഷനുകൾക്കും പാകിസ്ഥാനിൽ ഭീഷണിയുണ്ടെന്നാണ് റിപ്പോർട്ട് . എന്നാൽ പാകിസ്ഥാൻറെ ആവശ്യം ഫേസ്ബുക്ക് തള്ളിയെന്നാണ് റിപ്പോർട്ട് . ഇതോടെയാണ് 2018 ആദ്യത്തോടെ ഫേസ്ബുക്കിന് പാകിസ്ഥാനിൽ വിലക്ക് വന്നേക്കും എന്ന റിപ്പോർട്ടുകൾ ഉയരുന്നത് . കഴിഞ്ഞ മാസം 30 വയസുള്ള തൈമൂർ റാസ്സ എന്ന യുവാവിനെ ഫേസ്ബുക്ക് വഴി മുഹമ്മദ് നബിയെ അപമാനിച്ചെന്ന് ആരോപിച്ച് പാകിസ്ഥാനിൽ കൊലപ്പെടുത്തിയിരുന്നു . ഇത്തരം ക്രമസമാധാന പ്രശ്നങ്ങൾക്ക് ഫേസ്ബുക്കും ഉത്തരവാദിയാണ് എന്നാണ് പാക് സർക്കാറിൻറെ നിലപാട് . ഫേസ്ബുക്കിൽ നിന്നും ഇത്തരം സംഭവങ്ങളിൽ ബന്ധപ്പെട്ടവരുടെ വിവരങ്ങൾ പാകിസ്ഥാൻ ആവശ്യപ്പെടുന്നുണ്ട് . 2013ൽ ഇത്തരത്തിൽ ഫേസ്ബുക്കിനോട് ചോദിച്ചത് 210 പേരുടെ വിവരങ്ങളാണെങ്കിൽ 2016 ൽ എത്തിയപ്പോൾ ഇത് 2,460 ആയി വർദ്ധിപ്പിച്ചിട്ടുണ്ട് .


സെപ്തംബർ 28ന് ആരംഭിക്കുന്ന ബംഗ്ലാദേശ് - ദക്ഷിണാഫ്രിക്ക പരമ്പരക്കിടെ ഇരു ടീമിലെ ഏതെങ്കിലും ഒരു താരം അതിരുവിട്ടാൽ അമ്പയർ ചുവപ്പു കാർഡുയർത്തി കാട്ടുന്നത് കണ്ട് ആരാധകർ അമ്പരക്കേണ്ട . ക്രിക്കറ്റ് നിയമങ്ങളിലെ പുതിയ പരിഷ്കാരങ്ങൾ ഈ മാസം 28ന് ആരംഭിക്കുന്ന ബംഗ്ലാദേശ് - ദക്ഷിണാഫ്രിക്ക പരമ്പര മുതൽ ഐസിസി പ്രാബല്യത്തിൽ വരുത്തുകയാണ് . അന്ന് ഇന്ത്യ - ഓസ്ട്രേലിയ നാലാം ഏകദിനമുണ്ടെങ്കിലും ആ മത്സരത്തിന് ഈ നിയമം ബാധകമായിരിക്കില്ല . ഇന്ത്യ - ഓസ്ട്രേലിയ ഏകദിന പരമ്പര നേരത്തേ തുടങ്ങിയതിനാലാണിത് . ഗ്രൌണ്ടിലെ അതിരുവിട്ട പെരുമാറ്റത്തിന് ഫു്ടബോളിലേതുപോലെ ചുവപ്പുകാർഡ് അടക്കമുള്ള വിപുലമായ മാറ്റങ്ങളാണ് ഐസിസി വരുത്തിയിരിക്കുന്നത് . കളിക്കാരന്റെ പെരുമാറ്റം മത്സരത്തെ മോശമായി ബാധിക്കുന്ന തരത്തിലുള്ളതാണെങ്കിൽ ആ കളിക്കാരനെ മത്സരത്തിൽ നിന്ന് താൽക്കാലികമായോ മത്സരം മുഴുവനായോ പുറത്താക്കാനും ഗ്രൌണ്ട് വിട്ടു പോവാൻ നിർദേശിക്കാനുമുള്ള അധികാരം ഇനിമുതൽ ഓൺ ഫീൽഡ് അമ്പയർക്കുണ്ടാകും . അമ്പയറെ ഭീഷണിപ്പെടുത്തുന്നതും എതിർതാരത്തെയോ അതല്ലെങ്കിൽ മറ്റാരേയെങ്കിലുമോ കായികമായി നേരിടുന്നതും ഐ . സി . സി നിയമാവലിയിൽ ലെവൽ ഫോർ ഒഫെൻസിൽ ഉൾപ്പെടുത്തി . അതുപോലെ ഒരു ബൌളർ മനഃപൂർവം നോ ബോൾ എറിഞ്ഞതായി കണ്ടെത്തിയാൽ ആ ബൌളറെ ആ മത്സരത്തിൽ നിന്നോ ഇന്നിംഗ്സിൽ നിന്നോ ബൌൾ ചെയ്യുന്നതിൽ നിന്ന് പൂർണായും വിലക്കാനും അമ്പയർക്ക് അധികാരമുണ്ടാകും . 2009ൽ ഇന്ത്യാ - ശ്രീലങ്ക മത്സരത്തിൽ സെവാഗ് സെഞ്ചുറി അടിക്കുന്നത് തടയാൻ ലങ്കൻ നായകനായിരുന്ന കുമാർ സംഗക്കാരയുടെ നിർദേശാനുസരണം സൂരജ് രൺദീവ് മനഃപൂർവം നോ ബോളെറിഞ്ഞത് ഇന്ത്യൻ ആരാധകർ മറന്നിട്ടുണ്ടാവില്ല . റൺസിനായി ഓടുന്ന ബാറ്റ്സ്മാനെ തടയുന്നതോ തടസം സൃഷ്ടിക്കുന്നതോ ആയ ഏതൊരു പ്രവർത്തിയ്ക്കും പിഴ നൽകേണ്ടിവരും . ബൌളർ എറിയുന്ന പന്ത് ബാറ്റ്സ്മാന് അടുത്ത് എത്തുന്നതിന് മുമ്പ് ഒന്നിൽ കൂടുതൽ തവണ ബൌൺസ് ചെയ്താൽ അത് നോ ബോളാകും . നിലവിൽ ഇത് രണ്ട് തവണയാണ് . ബാറ്റ്സ്മാന്റെ ബാറ്റിൽ തട്ടിയശേഷം വിക്കറ്റ് കീപ്പറുടെയോ ഫീൽഡറുടെയോ ഹെൽമെറ്റിൽ തട്ടിവരുന്ന പന്തിൽ ക്യാച്ചെടുക്കുകയോ , സ്റ്റംപ് ചെയ്യുകയോ റൺ ഔട്ടാവുകയോ ചെയ്താലും അത് ഔട്ടായി പരിഗണിക്കും . കൈകൊണ്ട് പന്ത് തടുത്തിട്ടാലും ഹാൻഡ്ലിംഗ് ദ് ബോൾ ഔട്ടിന് പകരം ഫീൽഡീംഗ് തടസപ്പെടുത്തിയതിനുള്ള ഔട്ടായിട്ടാവും ഇനിമുതൽ പരിഗണിക്കുക . ഇതോടെ ഔട്ടാകുന്ന രീതികളുടെ എണ്ണം പത്തിൽ നിന്ന് ഒമ്പതായി ചുരുങ്ങും . ബാറ്റിന്റെ അളവിലും ഐ . സി . സി മാറ്റങ്ങൾ വരുത്തിയിട്ടുണ്ട് . ബാറ്റിന്റെ താഴ്വശം 40 മില്ലി മീറ്ററിൽ കൂടുതലാവാൻ പാടില്ല . വീതി 108 മില്ലിമീറ്ററിലും ആഴം ( ഡെപ്ത് ) 67 മില്ലിമീറ്ററുമാകണം . ഓൺ ഫീൽഡ് അമ്പയറുടെ തീരുമാനം പുനപരിശോധിക്കാനുള്ള ഡി . ആർ . എസിലും ഐസിസി കാതലായ മാറ്റങ്ങൾ വരുത്തിയിട്ടുണ്ട് . പ്രത്യേകിച്ച് ടെസ്റ്റ് ക്രിക്കറ്റിലാണ് ഇത് ബാധകമാവുക . ഇനി മുതൽ ഒരു ഇന്നിങ്സിൽ 80 ഓവറിന് ശേഷം പുതിയ റിവ്യൂ എടുക്കാൻ അവസരമുണ്ടാവില്ല . 80 ഓവർ വരെ രണ്ട് ഡി . ആർ . എസിനുള്ള അവസരമാണ് ഓരോ ടീമിനുമുണ്ടായിരുന്നത് . ആ രണ്ടെണ്ണത്തിലും പരാജയപ്പെട്ടാൽ 80 ഓവറിന് ശേഷം പുതിയ റിവ്യൂവിന് അവസരം നൽകിയിരുന്നു . എന്നാൽ ഇനി 80 ഓവറിന് ശേഷം പുതിയ റിവ്യൂവിനുള്ള അവസരം ലഭിക്കില്ല . ട്വന്റി - 20യിലും ഡിആർഎസിന് അവവസരം ഉണ്ടാകും . റൺഔട്ടിലും ഐ . സി . സി പുതയി നിർദേശങ്ങൾ മുന്നോട്ടുവെച്ചിട്ടുണ്ട് . ക്രീസിലേക്ക് ബാറ്റ്സ്മാൻ ഡൈവ് ചെയ്യുന്ന സമയത്ത് ബാറ്റ് ക്രീസിലെത്തിയിട്ടും ഗ്രൌണ്ട് തൊടാത്ത അവസ്ഥയിൽ നിൽക്കെ എതിർ കളിക്കാരൻ വിക്കറ്റ് തെറിപ്പിച്ചാൽ ഇനി മുതൽ ബാറ്റ്സ്മാൻ റൺഔട്ടാവില്ല . സ്റ്റമ്പിങ്ങിന്റെ സമയത്തും നിയമം ഇതുതന്നെയാണ് . വിക്കറ്റ് കീപ്പറോ ഫീൽഡറോ ധരിച്ച ഹെൽമെറ്റിൽ തട്ടിയ ശേഷമാണ് ഒരു ബാറ്റ്സ്മാൻ റൺഔട്ടാവുന്നതോ ക്യാച്ച് ചെയ്ത് പുറത്താവുന്നതോ സ്റ്റമ്പ് ചെയ്ത് പുറത്താവുന്നതോ ആണെങ്കിൽ അത് ഔട്ടായിത്തന്നെ പരിഗണിക്കും .


ജോലിസ്ഥലങ്ങളിൽ സോഷ്യൽ മീഡിയയുടെ ഉപയോഗം കമ്പനിക്ക് വൻ നഷ്ടമുണ്ടാക്കി , ഒടുവിൽ കമ്പനി സ്മാർട്ട് ഫോൺ നിരോധിച്ചു . ട്രാൻസ്ഫോമേഴ്സ് ആൻറ് ഇലക്ട്രിക്കൽസ് കേരളലിമിറ്റഡിന് ഇതുമൂലം നഷ്ടമായത് 18 കോടി രൂപ . ജോലി സമയത്തെ ഫോൺ ഉപയോഗം കുറയ്ക്കണം എന്നു കമ്പനി ഒരു വർഷമായി ജീവനക്കാർക്കു നിർദേശം നൽകിരുന്നു . ടെൽക്കിൽ 540 സ്ഥിരം ജീവനക്കാരും 400 താൽക്കാലിക ജീവനക്കാരും ഉണ്ട് . ലാഭത്തിൽ പ്രവർത്തിച്ചുകൊണ്ടിരുന്ന ടെൽക്ക് 2014 - 15 വർഷത്തിൽ 33 കോടി നഷ്ടത്തിലായി . 2015 - 16 വർഷം 14.78 കോടിയായിരുന്നു നഷ്ടം . അവസാന എട്ടുമാസത്തിനിടയിൽ കമ്പനി 18 കോടി നഷ്ടത്തിലായി . തുടർന്നു ടെൽക്ക് ഫോൺ ഉപയോഗത്തിനു നിയന്ത്രണം ഏർപ്പെടുത്തുകയായിരുന്നു . ജോലിസമയത്തെ സ്മാർട്ട് ഫോണിന്റെ ഉപയോഗത്തിനും ഇന്റർനെറ്റിന്റെ ഉപയോഗത്തിനും നിയന്ത്രിണം ഏർപ്പെടുത്തി . തുടർന്ന് കമ്പനി ജീവനക്കാർക്കുപയോഗിക്കാൻ സാധാരണ ഫോണുകൾ നൽകി . ചെയർമാനേയും എം ഡിയേയും നിയന്ത്രണത്തിൽ നിന്ന് ഒഴിവാക്കിട്ടുണ്ട് . കമ്പനിയുടെ എല്ലാ വകുപ്പുകളെയും ബന്ധിപ്പിക്കുന്ന ഇൻറർകോം കണക്ഷനാണുള്ളത് . ജീവനക്കാർ ജോലിക്കിടയിൽ സ്മാർട്ട്ഫോൺ ഉപയോഗിക്കുന്നത് ഉൽപ്പാദനത്തെ ബാധിക്കുന്നതിനാലാണ് ഈ തീരുമാനമെന്നും ടെൽക്ക് പറയുന്നു .


ഓഹരി വിപണികൾ മികച്ച നേട്ടത്തിൽ . സെൻസെക്സ് 200 പോയന്റിലധികവും നിഫ്റ്റി 100 പോയന്റോളവും നേട്ടമുണ്ടാക്കി . രാജ്യാന്തര വിപണികൾ നേട്ടത്തിലേക്ക് ഉയർന്നതാണ് അഞ്ച് ദിവസം നീണ്ട ഇന്ത്യൻ വിപണിയിലെ നഷ്ടത്തിന് തടയിട്ടത് . വ്യാവസായിക വളർച്ച കുറഞ്ഞെന്ന റിപ്പോർട്ട് വിപണിയിൽ കാര്യമായി ചലനമുണ്ടാക്കുന്നില്ല . സിപ്ല , ടാറ്റ സ്റ്റീൽ , അദാനി പോർട്സ് എന്നിവയാണ് നേട്ട പട്ടികയിൽ മുന്നിൽ . ഭാരതി എയർടെൽ , ഡോ . റെഡ്ഡീസ് ലാബ്സ് , ഇൻഫോസിസ് എന്നിവയാണ് നഷ്ട പട്ടികയിൽ മുന്നിൽ . ഡോളറുമായുള്ള വിനിമയത്തിൽ രൂപ നേട്ടത്തിലാണ് . 11 പൈസ ഉയർന്ന് 64.2ലാണ് ഇന്ന് വ്യാപാരം പുരോഗമിക്കുന്നത് .


രാത്രികളിൽ പാലക്കാടുള്ള തേൻകുറിശ്ശി കരിമ്പനക്കാടുകൾക്കിടയിൽ ജീവിച്ചു പോകുന്ന ഒടിയൻ മാണിക്യൻറെ കഥയുമായാണ് സംവിധായകൻ ശ്രീകുമാർ മേനോനും താരരാജാവ് മോഹൻലാലും ഒടിയനിലൂടെ പ്രേക്ഷകർക്ക് മുന്നിലേക്ക് എത്തിക്കുന്നത് . ചിത്രത്തിനായി പ്രേക്ഷകർ ഏറെ നാളത്തെ കാത്തിരിപ്പിലുമാണ് . മാണിക്യൻറെ കഥയിലേക്ക് വരുമ്പോൾ മോഹൻലാലിൻറെ അർപ്പണ ബോധത്തെ ആദരവോടെയാണ് പ്രേക്ഷകർ നോക്കി കാണുന്നത് . ഇതിലുപരി മോഹൻലാലും ഫൈറ്റർ പീറ്റർ ഹെയ്നും ഒത്തുച്ചേരുമ്പോൾ മലയാളികൾക്ക് കിട്ടുന്ന പ്രേത്യേക സുഖാനുഭവമുണ്ട് . ' ബാഹുബലി ' എന്ന സിനിമ വന്നതോടെ പീറ്റർ ഹെയ്ൻ എന്ന ഫൈറ്ററെ മലയാളികൾ അറിഞ്ഞ് തുടങ്ങിയത് . ' പുലിമുരുകൻ ' സിനിമ വന്നതോടുകൂടി പീറ്റർ ഹെയ്നിന്റെ സാന്നിദ്ധ്യം മലയാളി പ്രേക്ഷകർ ഏറെ തിരിച്ചറിഞ്ഞതാണ് . അതിൽ സാഹസിതയുടെ പുതിയ സ്റ്റൈൽ തന്നെ സംഘട്ടനങ്ങളിൽ കൊണ്ടുവരാൺ ഇദ്ദേഹത്തിന് കഴിഞ്ഞു . പുലിമുരുകൻറെ മോഹൻലാലിന്റെ പ്രകടനം പ്രേക്ഷകരെ അത്രയേറെ രസിപ്പിച്ചതിന് പിന്നിൽ പീറ്റർ ഹെയ്ന്റെ പങ്ക് ചെറുതല്ല . പുലിയുമായുള്ള മൽപ്പിടുത്തവും സംഘട്ടനവുമെല്ലാം പീറ്റർ ഹെയ്ന്റെ ഉള്ളിൽ നിന്ന് വന്ന ആശയങ്ങളാണ് .


ചരക്കുസേവന നികുതിക്ക് തുടക്കം കുറിക്കാൻ നാളെ അർദ്ധരാത്രി പാർലമെന്റ് സെൻട്രൽ ഹാളിൽ നടക്കുന്ന ചടങ്ങ് ബഹിഷ്ക്കരിക്കാൻ കോൺഗ്രസ് തീരുമാനിച്ചു . വേദിയിലിക്കാനുള്ള ക്ഷണം മുൻപ്രധാനമന്ത്രി മൻമോഹൻസിങ് നിരസിച്ചു . എന്നാൽ ചടങ്ങുമായി സഹകരിക്കുമെന്ന് ബീഹാർ മുഖ്യമന്ത്രി നിതീഷ് കുമാർ വ്യക്തമാക്കി നാളെ അർദ്ധരാത്രി പാർലമെന്റ് സെൻട്രൽ ഹാളിലെ ആഘോഷത്തെോടെ രാജ്യം ഒറ്റ നികുതിയിലേക്ക് നീങ്ങാനിരിക്കെ പ്രതിപക്ഷത്തിന്റെ നിസഹകരണം സർക്കാരിന് തിരിച്ചടിയാവുന്നു . ബഹിഷ്ക്കരണം പ്രഖ്യാപിക്കാതെ വിട്ടുനിൽക്കാനാണ് സി . പി . എമ്മിന്റെ തീരുമാനം . സി . പി . ഐയും ചടങ്ങിൽ പങ്കെടുക്കില്ല . ഡി , ഡി . എം . കെ തുടങ്ങിയ പാർട്ടികളും ഉദ്ഘാടന ചടങ്ങ് ബഹിഷ്കരിക്കുമെന്ന് പ്രഖ്യാപിച്ചിട്ടുണ്ട് . ചടങ്ങിന് വേദിയിലിക്കാനുള്ള ക്ഷണം മുൻപ്രധാനമന്ത്രി മൻമോഹൻസിങും നിരസിച്ചു . സ്വാതന്ത്ര്യസമയത്തും സ്വാതന്ത്ര്യത്തിന്റെ ഇരുപത്തഞ്ചാം വാർഷികത്തിലും അൻപതാം വാർഷികത്തിലും മാത്രമാണ് അർദ്ധരാത്രി ഇത്തരത്തിൽ ചടങ്ങ് നടന്നതെന്നും ഇപ്പോഴത്തെ നീക്കം സ്വാതന്ത്ര്യത്തെ വിലകുറച്ച് കാണിക്കാനാണെന്നും കോൺഗ്രസ് ആരോപിക്കുന്നു . ഇത്തരമൊരു തമാശയ്ക്കും പബ്ലിസിറ്റി തട്ടിപ്പിനും കൂട്ടു നിൽക്കാൻ കഴിയില്ലെന്നാണ് കോൺഗ്രസ് നേതാവ് ആനന്ദ് ശർമ്മ പ്രതികരിച്ചത് . പിക്കൊപ്പം നിൽക്കുന്ന നിതീഷ് കുമാർ , ജി . എസ് . ടി ആഘോഷത്തിനെത്തുമെന്നു പറഞ്ഞത് പ്രതിപക്ഷത്തെ ഭിന്നതയ്ക്കും തെളിവായി . ധനകാര്യ ഉന്നതാധികാര സമിതിയുടെ മുൻ ചെയർമാൻ കെ . എം മാണിയും ഉദ്ഘാടന ചടങ്ങിനെത്തുമെന്ന് വ്യക്തമാക്കിയിട്ടുണ്ട് . 70 വർഷത്തെ ഏറ്റവും വലിയ പരിഷ്ക്കരണമായതിനാലാണ് ആഘോഷ പരിപാടികൾ സംഘടിപ്പിക്കുന്നതെന്ന് ധനമന്ത്രി അരുൺ ജെയ്റ്റ്ലി പ്രതികരിച്ചു . ബി . ജെ . പി അദ്ധ്യക്ഷൻ അമിത് ഷാ , രത്തൻ ടാറ്റ , ഇ ശ്രീധരൻ , അമിതാഭ് ബച്ചൻ , ലതാ മങ്കേഷ്ക്കർ , സുപ്രീം കോടതി ജഡ്ജിമാർ തുടങ്ങി എം . പിമാരല്ലാത്ത നിരവധി പേരെ ചടങ്ങിന് ക്ഷണിച്ചിട്ടുണ്ട് .


ഹുവാവെയുടെ ഏറ്റവും പുതിയ മൈമാങ് 6 മോഡലുകൾ പുറത്തിറക്കി . ചൈനവിപണിയിൽ ഇതിനു മറ്റൊരു വിളിപ്പേരാണുള്ളത് . ഹുവാവെ ' മേറ്റ് 10 എന്നാണ് ചൈനയിൽ അറിയപ്പെടുന്നത് . ഇതിന്റെ ഏറ്റവും പ്രധാന ആകർഷണം ഇതിന്റെ 4 പ്രധാന ക്യാമെറകളാണ് . 5 . 9ഇഞ്ചിന്റെ ഫുൾ എച്ച്ഡി ഡിസ്പ്ലേയാണ് ഇതിനു നൽകിയിരിക്കുന്നത് . 2160x1080 പിക്സൽ റെസലൂഷൻ ആണ് ഇതിനുള്ളത് . ഒക്ട കോർ Kirin 659 പ്രോസസറിലാണ് ഇതിന്റെ പ്രവർത്തനം . ഇനി ഇതിൻറെ ആന്തരിക സവിശേഷതകൾ പറയുകയാണെങ്കിൽ 4 ജിബിയുടെ റാം കൂടാതെ 32 ജിബിയുടെ ഇന്റെർണൽ സ്റ്റോറേജ് ഇതിനുണ്ട് . മെമ്മറി കാർഡ് മുഖേന ഇതിൻറെ മെമ്മറി വർധിപ്പിക്കുവാൻ സാധിക്കുന്നതാണ് . ഇതിൻറെ ഇന്ത്യൻ വിപണിയിലെ വില ഏകദേശം 24000 രൂപയ്ക്ക് അടുത്തുവരുന്നതാണ് . ഉടൻതന്നെ ഇത് ഓൺലൈൻ ഷോപ്പിംഗ് വെബ് സൈറ്റുകളിൽ ഈ ഫോൺ വിൽപ്പനയ്ക്ക് എത്തും .


വിമാനയാത്രാ നിരക്കുകളിൽ വർധനയ്ക്കു സാഹചര്യമൊരുക്കി ഇന്ധനവില പുതുക്കി നിശ്ചയിച്ചു . വിമാന ഇന്ധനത്തിന്റെ ( ഏവിയേഷൻ ടർബൈൻ ഫ്യുവൽ എടിഎഫ് ) വില ആറു ശതമാനമാണ് വർധിപ്പിച്ചത് . ഈ വർഷം ഓഗസ്റ്റിനു ശേഷം ഇത് മൂന്നാം തവണയാണ് എടിഎഫിന് വില കൂട്ടുന്നത് . പുതിയ നിരക്കനുസരിച്ച് 3000 രൂപയുടെ വ്യത്യാസമാണ് അനുഭവപ്പെടുക . ഡൽഹിയിൽ പുതുക്കിയ ഇന്ധനവില കിലോലീറ്ററിന് 53,045 രൂപയാണ് . നേരത്തെ , 50.020 രൂപയായിരുന്നെന്ന് ഇന്ത്യൻ ഓയിൽ കോർപ്പറേഷൻ അറിയിച്ചു . സെപ്റ്റംബറിൽ നാലു ശതമാനം ( 1,910 രൂപ ) വില വർധിപ്പിച്ചിരുന്നു . തുടർച്ചയായ ഇന്ധന വിലവർധനയെ മറികടക്കാൻ വിമാന കമ്പനികൾ യാത്രാനിരക്കുകൾ കൂട്ടിയേക്കുമെന്ന് റിപ്പോർട്ടുണ്ട് . 2018 മാർച്ചോടെ സബ്സിഡി പൂർണമായും ഇല്ലാതാക്കുക എന്ന ലക്ഷ്യത്തോടെ പാചകവാതകത്തിനും ഗണ്യമായ തോതിൽ വില കൂട്ടിയിരുന്നു . ഗാർഹികാവശ്യത്തിനുള്ള സിലിണ്ടറൊന്നിനു 49 രൂപയും വാണിജ്യാവശ്യത്തിനുള്ളവയ്ക്ക് 78 രൂപയുമാണു കൂട്ടിയത് .


ക്രിസ്മസ്ദിനത്തിൽ ക്രിസ്മസ് സന്ദേശത്തിന് പ്രതികരണം അറിയിച്ചവർക്ക് രസകരമായ മറുപടിയുമായി ഫേസ്ബുക്ക് മുതലാളി സുക്കർബർഗ് . ക്രിസ്മസ് ദിനമായ ഞായറാഴ്ച എല്ലാവർക്കും ആശംസകൾ നേർന്നുകൊണ്ട് അദ്ദേഹം സ്റ്റാറ്റസ് ഇട്ടിരുന്നു . അതിന് താഴെ നിരവധി പേർ കമന്റുകളുമായി ആശംസകൾ അയച്ചിരുന്നു . അതിനിടയിൽ യേശുവിന്റെ ജന്മദിനമായ ഇന്ന് എന്തുകൊണ്ട് നോട്ടിഫിക്കേഷൻ വന്നില്ലെന്നായിരുന്നു വിരുതൻറെ ചോദ്യം . വൈകാതെ തന്നെ അതിനുള്ള മറുപടിയും ലഭിച്ചു . നിങ്ങൾ ഫെയ്സ്ബുക്കിൽ യേശുക്രിസ്തുവിന്റെ സുഹൃത്തല്ലാത്തതുകൊണ്ടാണ് നോട്ടിഫിക്കേഷൻ എത്താത്തത് എന്നായിരുന്നു സുക്കർബർഗ്ഗിന്റെ തിരിച്ചടി . നിമിഷങ്ങൾകൊണ്ട് മറുപടിക്ക് ലഭിച്ച ലൈക്കുകളുടെ എണ്ണം നാലായിരത്തോളമാണ് . ഇതിന് മാത്രമല്ല നിരവധി കമൻറുകൾക്കാണ് അദ്ദേഹം മറുപടി നൽകിയിരിക്കുന്നത് . ഇത്തവണ കുടുംബത്തിനൊപ്പമായിരുന്നു സുക്കർമർഗിന്റെ ക്രിസ്മസ് ആഘോഷം . ഫെയ്സ്ബുക്ക് മേധാവിയുടെ മറുപടിക്ക് വൻ അഭിപ്രായമാണ് വന്നിരിക്കുന്നത് . അതേ സമയം താങ്കൾ യുക്തിവാദിയാണോ എന്ന ചോദ്യത്തിനും മാർക്ക് മറുപടി നൽകുന്നു .


മീരാഭായ് ചാനുവിലൂടെ കോമൺവെൽത്ത് ഗെയിംസിൽ ഇന്ത്യക്ക് ആദ്യ സ്വർണം . ഭാരോദ്വഹനത്തിൽ റെക്കോർഡോടെയാണ് മീരയുടെ സ്വർണ നേട്ടം . പുരുഷ വിഭാഗത്തിൽ ഗുരുരാജ വെള്ളി മെഡൽ നേടി . ലോകചാമ്പ്യൻഷിപ്പിലെ സ്വർണനേട്ടം ഗോൾഡ് കോസ്റ്റിലും ആവർത്തിക്കുമെന്ന മീരാ ഭായ് ചാനുവിൻറെ വാക്ക് തെറ്റിയില്ല . 48 കിലോ വിഭാഗത്തിൽ 196 കിലോ ഭാരം ഉയർത്തി മീരാഭായ് ഇന്ത്യൻ പ്രതീക്ഷ കാത്തു . സ്നാച്ചിൽ 86 കിലോയും ക്ലീൻ ആൻഡ് ജെർക്കിൽ 110 കിലോയും ഉയർത്തിയ മീരയിലൂടെ ഇന്ത്യക്ക് ആദ്യ സ്വർണത്തിളക്കം . വെള്ളിമെഡൽ നേടിയ മൌറീഷ്യസിൻറെ റനൈവോസോവയ്ക്ക് ഉയർത്താനായത് 170 കിലോഭാരം മാത്രം . എല്ലാ ഊഴത്തിലും റെക്കോർഡ് തിരുത്തിക്കുറിച്ചായിരുന്നു കഴിഞ്ഞ തവണത്തെ വെള്ളിമെഡൽ ജേതാവായ മീരാഭായ് സ്വർണം സ്വന്തമാക്കിയത് . പുരുഷൻമാരുടെ 56 കിലോ വിഭാഗത്തിൽ ഗുരുരാജയിലൂടെയായിരുന്നു ഇന്ത്യയുടെ ആദ്യ മെഡൽ . 295 കിലോ ഉയർത്തിയാണ് ഗുരുരാജ വെള്ളി മെഡൽ നേടിയത് .


രാജ്യത്തെ സാമ്പത്തിക വളർച്ചാ നിരക്ക് ആദ്യമായിട്ടല്ല 5.7 ലേക്ക് എത്തുന്നതെന്ന് പ്രധാനമന്ത്രി നരേന്ദ്രമോദി . ഒരു പാദത്തിലെ സാമ്പത്തിക വളർച്ച മാത്രം കണക്കാക്കരുത് . ജി . ഡി . പി താഴുന്നത് ആദ്യ സംഭവമല്ല . നോട്ട് നിരോധനവും ജിഎസ്ടി നടപ്പിലാക്കിയതും ശരിയായ നടപടികളായിരുന്നു . ജിഎസ്ടി മൂന്ന് മാസം കഴിഞ്ഞ് വിലയിരുത്തും . അതിന് ശേഷം ആവശ്യമെങ്കിൽ മാറ്റം കൊണ്ടുവരുമെന്നും മോദി പറഞ്ഞു . കളളപണം തടയാൻ സർക്കാർ ശക്തമായ നടപടികളെടുത്തു . താൻ നടപ്പാക്കിയ സാമ്പത്തിക പരിഷ്കാരങ്ങൾ നടപ്പാക്കാൻ യുപിഎ സർക്കാരിന് ധൈര്യമില്ലായിരുന്നു . വിമർശനങ്ങൾക്ക് ആധാരം വസ്തുതകളല്ല , വികാരമാണ് . കള്ളപ്പണം ഇല്ലാതാക്കുകയെന്നത് ചെറിയ കാര്യമല്ല . താനൊരു സാമ്പത്തിക വിദഗ്ധനല്ല , അങ്ങനെ അവകാശപ്പെട്ടിട്ടുമില്ലെന്നും മോദി പറഞ്ഞു . ദില്ലിയിൽ ഇൻസ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യയുടെ രജതജൂബിലി ആഘോഷച്ചടങ്ങിൽ സംസാരിക്കുകയായിരുന്നു അദ്ദേഹം .


സൺറൈസേഴ്സ് ഉയർത്തിയ 178 റൺസിന്റെ വിജയലക്ഷ്യം തേടി ബാറ്റുചെയ്ത മുംബൈ ഇന്ത്യൻസ് 16.3 ഓവറിൽ 92 റൺസിന് പുറത്താകുകയായിരുന്നു . മൂന്നു വിക്കറ്റ് വീതമെടുത്ത ആശിഷ് നെഹ്റയും മുസ്താഫിസുർ റഹ്മാനും രണ്ടു വിക്കറ്റെടുത്ത ബരിന്ദർ സ്രാനും ചേർന്നാണ് മുംബൈയുടെ കഥ കഴിച്ചത് . പുറത്താകാതെ 21 റൺസെടുത്ത ഹർഭജൻ സിങാണ് മുംബൈ ഇന്ത്യൻസിന്റെ ടോപ്സ്കോറർ . ഹർഭജനെ കൂടാതെ ഹർദ്ദിക് പാണ്ഡ്യ ( 17 ) , കെയ്റോൺ പൊള്ളാർഡ് ( 11 ) എന്നിവർ മാത്രമാണ് മുംബൈ നിരയിൽ രണ്ടക്കം കണ്ടത് . രോഹിത് ശർമ്മ അഞ്ചു റൺസും അമ്പാട്ടി റായിഡു ആറു റൺസും ജോസ് ബട്ട്ലർ രണ്ടു റൺസുമെടുത്ത് പുറത്തായി . മൂന്നോവറിൽ 15 റൺസ് മാത്രം വഴങ്ങി മുംബൈയുടെ മൂന്നു മുൻനിര വിക്കറ്റുകൾ വീഴ്ത്തിയ ആശിഷ് നെഹ്റയാണ് മാൻ ഓഫ് ദ മാച്ച് . സ്കോർ - സൺറൈസേഴ്സ് ഹൈദരാബാദ് 20 ഓവറിൽ മൂന്നിന് 177 & മുംബൈ ഇന്ത്യൻസ് 16.3 ഓവറിൽ 92 റൺസിന് പുറത്ത് ടോസ് നഷ്ടപ്പെട്ട് ആദ്യം ബാറ്റുചെയ്യേണ്ടിവന്ന സൺറൈസേഴ്സിന് പതിവുപോലെ ഓപ്പണർമാർ മികച്ച തുടക്കമാണ് നൽകിയത് . ശിഖർ ധവാൻ 82 റൺസും ഡേവിഡ് വാർണർ 48 റൺസും നേടി . ഇരുവരും ചേർന്ന് ഒന്നാം വിക്കറ്റിൽ 9.5 ഓവറിൽ 85 റൺസാണ് കൂട്ടിച്ചേർത്തത് . അവസാന ഓവറുകളിൽ ആഞ്ഞടിച്ച യുവരാജ് സിങ് റൺ നിരക്ക് ഉയർത്തുന്നതിൽ മികച്ച സംഭാവനയാണ് നൽകിയത് . 23 പന്തിൽ രണ്ടു സിക്സറിന്റെയും മൂന്നു ബൌണ്ടറികളുടെയും അകമ്പടിയോടെയാണ് യുവി 39 റൺസ് നേടിയത് . ഈ തോൽവിയോടെ 10 കളികളിൽ 10 പോയിന്റ് മാത്രമുള്ള മുംബൈ ഇന്ത്യൻസ് ഇപ്പോൾ അഞ്ചാം സ്ഥാനത്താണ് .


നോട്ട് നിരോധനത്തിൽ ഭരണകൂടത്തിനെതിരെ ആഞ്ഞടിച്ച് ചലച്ചിത്രതാരം പ്രകാശ് രാജ് . നോട്ട് നിരോധനത്തെ നമ്മുടെ കാലത്തെ വലിയ മണ്ടത്തരമെന്ന് വിശേഷിപ്പിച്ച പ്രകാശ് രാജ് സർക്കാർ ക്ഷമാപണം നടത്തണമെന്ന് ആവശ്യപ്പെട്ടു . രാജ്യത്ത് 500,1000 നോട്ടുകൾ നിരോധിച്ച് പ്രധാനമന്ത്രി പ്രഖ്യാപനം നടത്തിയതിൻറെ വാർഷികത്തിലാണ് നടൻറെ ആവശ്യം . ട്വിറ്ററിലാണ് ദേശീയ പുരസ്കാര ജേതാവായ പ്രകാശ് രാജ് വിമർശനം ഉന്നയിച്ചത് . 2016 നവംബർ എട്ടിനാണ് അപ്രതീക്ഷിതമായി രാജ്യത്ത് നോട്ടുകൾ നിരോധിച്ചത് . നോട്ട് നിരോധനം അസംഘടിതമേഖലയിലെ ലക്ഷക്കണക്കിന് മനുഷ്യരെ നേരിട്ടു ബാധിച്ചു . നോട്ട് നിരോധനം ധനികർക്ക് കള്ളപ്പണം വെളുപ്പിക്കാൻ അവസരമുണ്ടാക്കിയെന്നും പ്രകാശ് രാജ് വിമർശിച്ചു . ബിജെപി സർക്കാരിനെതിരെയും സംഘപരിവാറിനെതിരെയും കടുത്ത വിമർശനങ്ങൾ ഉന്നയിക്കുന്ന ആളാണ്പ്രകാശ് രാജ് .


സിനിമയോടുള്ള ഇഷ്ടം . . . ചെറുപ്പം മുതലേ ധാരാളം സിനിമ കാണുമായിരുന്നു . വീടിനടുത്തുള്ള രണ്ടു തിയേറ്ററുകളിലും വരുന്ന എല്ലാ സിനിമകളും പോയി കാണുമായിരുന്നു . സുഹൃത്തുക്കളായാലും പറയാനുള്ള വർത്തമാനങ്ങളിൽ സിനിമ തന്നെ ആയിരുന്നു . ഡിഗ്രി കഴിഞ്ഞ കാലം ഡോക്യൂമെന്ററിയും ഷോർട് ഫിലിമുമായി നടക്കുന്ന കാലത്ത് ഒരു സീരിയലിന്റെ പോസ്റ്റ് പ്രൊഡക്ഷൻ വർക്കുമായി തിരുവനന്തപുരത്തു ഒരു സ്റ്റുഡിയോയിൽ കുറച്ചു വർഷങ്ങൾ ഉണ്ടായിരുന്നു . ആ സമയത്തു തന്നെ എഡിറ്റിംഗ് , റെക്കോർഡിങ് തുടങ്ങിയവയൊക്കെ പഠിച്ചു . അങ്ങനെ ഒരു സിനിമ സ്റ്റുഡിയോയിൽ എങ്ങനെ ഉണ്ടാക്കുന്നത് എന്നൊക്കെ പഠിച്ചത് ഒരു ആവേശം തന്നെ ആയി . അപ്പോഴും ഷോർട് ഫിലിം എന്നതിനപ്പുറത്തേക്കു സിനിമ ചിന്ത പോയിട്ടും ഇല്ല . ആ സമയത്താണ് തമിഴിൽ ' സുബ്രഹ്മണ്യപുരം ' സിനിമ ഇറങ്ങുന്നത് . അത് നല്ലൊരു ടീം വർക്കിന്റെ സിനിമ ആയി . അപ്പോ നമ്മുടെ കൂടെ ഉണ്ടായിരുന്ന ചങ്ങാതിമാരൊക്കെ സിനിമ എന്ന സ്വപ്നത്തിലേക്ക് വന്നെങ്കിലും നേരിടേണ്ടി വന്ന പ്രതിസന്ധികൾക്കിടയിൽ കൂടെ ഉള്ളവരൊക്കെ പോയി . സിനിമ എന്ന തീരുമാനത്തിൽ ഉറച്ചു നിന്നതു കൊണ്ട് എനിക്ക് അത് ചെയ്യാൻ പറ്റി എന്നതാണ് സത്യം . സിനിമ മേഖലയിൽ ആകെ ഉള്ള ചങ്ങാതി സന്തോഷ് ഏച്ചിക്കാനം ആയിരുന്നു . നമുക്കൊരു കഥ പറയാനും അതിനെക്കുറിച്ചു സംസാരിക്കാനുമുള്ള സ്പേസ് അദ്ദേഹം തന്നിരുന്നു . അദ്ദേഹം മുഖേന ചില ചിത്രങ്ങളിൽ അസിസ്റ്റ് ചെയ്യാനുള്ള അവസരം ആദ്യം ലഭിച്ചെങ്കിലും മറ്റു ചില കാരണങ്ങളാൽ അത് നഷ്ടമായി . അങ്ങനെ ഒരു സാഹചര്യത്തിലാണ് സ്വന്തമായി ഒരു കഥ തന്നെ എടുത്തു സംവിധാനം ചെയ്യാൻ സന്തോഷേട്ടൻ പറഞ്ഞത് . അങ്ങനെ ആണ് ' മചുക ' ജനിക്കുന്നത് . ' മചുക ' എന്ന സിനിമ ജനിക്കുമ്പോൾ . . . പലതരത്തിൽ ശ്രമങ്ങൾ നടത്തുന്നതിനിടയിൽ സന്തോഷേട്ടന്റെ വാക്കുകൾ മാനിച്ചു കൊണ്ടാണ് സിനിമ ചെയ്യാം എന്ന് ഉറപ്പിച്ചത് . എല്ലാ തരത്തിലും എല്ലാ സമയത്തും സിനിമ വരുന്ന മലയാളത്തിൽ ഒരു കൊച്ചു സിനിമ കൊണ്ട് വന്നാൽ ശ്രദ്ധിക്കപ്പെടണം എന്നില്ല . എങ്കിലും ചെറിയ ബഡ്ജറ്റിൽ ഒരു വ്യത്യസ്ത സിനിമ ചെയ്യണം എന്ന് ഉറപ്പിച്ചിരുന്നു . അങ്ങനെ കുറച്ചു താരങ്ങളെ വച്ച് ബഡ്ജറ്റ് കുറച്ചു ചെയ്യാനുള്ള പ്ലാൻ ചെയ്യുന്നു . അങ്ങനെ ആലോചിച്ചപ്പോൾ വന്ന ത്രെഡ് ആയിരുന്നു ഈ ചിത്രത്തിന്റേത് . പക്ഷെ സിനിമ മൊത്തം എഴുതി കഴിഞ്ഞപ്പോൾ നല്ല രീതിയിൽ തന്നെ കമ്യൂണിക്കേറ്റ് ചെയ്യാൻ പറ്റുന്ന സിനിമ എന്നത് ഉറപ്പായിരുന്നു . സിനിമ കണ്ടവർ പറഞ്ഞത് . . സംവിധായകൻ സലിം അഹമ്മദ് ചിത്രം കണ്ടിട്ട് വളരെ നല്ല അഭിപ്രായം പറഞ്ഞു . സിനിമയെ സമ്പന്നമാക്കാൻ നയന മനോഹരമായ ദൃശ്യങ്ങൾക്ക് പിറകെ മിക്ക സിനിമകളും പോകുമ്പോൾ ഒരൊറ്റ സ്ഥലത്തു രണ്ടു പ്രധാന കഥാപാത്രങ്ങളെ വച്ച് രണ്ടു മണിക്കൂർ ബോറടിപ്പിക്കാതെ കഥ പറഞ്ഞത് തന്നെ ആണ് ചിത്രത്തിന്റെ മികവ് എന്നാണു അദ്ദേഹം പറഞ്ഞത് . പരീക്ഷണ രീതികളിൽ തനിക്കു ചെയ്യാൻ പറ്റാതെ പോയ പ്രമേയം ആയിരുന്നു എന്നാണ് സംവിധായകൻ ജയരാജ് ചിത്രത്തെ കുറിച്ച് പ്രതികരിച്ചത് . സിനിമയുടെ ഏറ്റവും വലിയ ശക്തി . . നമ്മളെത്രയൊക്കെ പ്ലാൻ ചെയ്താലും നിർമാതാവ് തന്നെ ആണ് ഏറ്റവും വലിയ ശക്തി . ഈ സിനിമ ഇങ്ങനെ ആയതിന്റെയും പ്രധാന കാരണം നിർമാതാവ് രാജേഷേട്ടൻ ആണ് . അദ്ദേഹം എന്നോട് ആവശ്യപ്പെട്ടത് ' എനിക്ക് ഒരു നല്ല സിനിമ ചെയ്യണം ' എന്നായിരുന്നു . കണ്ടു ശീലിച്ചതിൽ നിന്നും മാറി ഒരു സിനിമ . സത്യസന്ധമായി ആസ്വദിച്ചു ചെയ്യുക എന്നതും അദ്ദേഹം പറഞ്ഞതാണ് . അതുകൊണ്ടു തന്നെ ആണ് എനിക്ക് ഈ ചിത്രം എനിക്ക് നന്നായി ചെയ്യാൻ പറ്റിയത് എന്ന് തന്നെ ആണ് എന്റെ വിശ്വാസം . എല്ലാ തരത്തിലും എപ്പോഴും അദ്ദേഹം കൂടെ ഉണ്ടായിരുന്നു . വിതരണക്കാർക്കിടയിൽ നിന്നും വന്ന പ്രശ്നം കൊണ്ട് മാത്രം ആണ് സിനിമ ഇത്രയെങ്കിലും വൈകിയത് . സിനിമയെപ്പറ്റി . . ഇ തൊ രു ബു ദ്ധി ജീ വി സി നി മ യോ അ വാ ർ ഡ് സി നി മ യോ അ ല്ല . പ ക്ഷേ , ഒ രു സാ ധാ ര ണ സി നി മ കാ ണു ന്ന ലാ ഘ വ ത്തോ ടെ ഈ സി നി മ കാ ണാ നു മാ വി ല്ല . അ തി നു കു റ ച്ചു ശ്ര ദ്ധ ആ വ ശ്യ മാ ണ് . ആദ്യ പകുതി കുറച്ചു മെല്ലെ പോകുന്ന സിനിമ ആണ് . ചിലപ്പോൾ ചില സീനുകൾ എന്തിനാണ് കാണിച്ചതെന്ന് പോലും പ്രേക്ഷകർക്ക് തോന്നിയേക്കാം . പക്ഷെ , എല്ലാ തോന്നലുകൾക്കും ഉള്ള ഉത്തരം രണ്ടാം പകുതി തരും . ഒരു ത്രില്ലർ മൂഡിലാണ് സിനിമയുടെ രണ്ടാം പകുതി മൊത്തം . ശ്രദ്ധയോടെ കാണേണ്ട ഒരു സിനിമ ആണ് മചുക എന്നത് ഉറപ്പിച്ചു പറയുന്നു . സിനിമ കഴിയുമ്പോഴും അത് മനസിലാക്കാനുള്ള എല്ലാം സിനിമയുടെ ആദ്യ പകുതിയും പറയുന്നുണ്ട് . ' മചുക ' എന്ന പേര് . . . മ ഞ്ഞ , ചു വ പ്പ് , ക റു പ്പ് എ ന്ന തി ൻറെ ചു രു ക്ക രൂ പ മാ ണു ' മ ചു ക ' . മ ചു ക ഒരു ബ്ര സീ ലി യ ൻ വാ ക്കാ ണ് . ആ ഴ ത്തി ലു ള്ള വേ ദ ന എ ന്നാ ണ് അ തി ൻറെ അ ർ ഥം . ഈ ര ണ്ടു കാ ര്യ ങ്ങ ൾ ക്കും സി നി മ യു മാ യി അ ഭേ ദ്യ ബ ന്ധ മു ണ്ട് . ഇതിലെ പ്രധാന കഥാപാത്രമായ അഡ്വക്കറ്റ് അറിവഴകൻ അനുഭവിക്കുന്ന മാനസിക സംഘർഷങ്ങൾ ആണ് ചിത്രം പ്രധാനമായും പറയുന്നതും . ജീവിതത്തെയും കാലത്തെയും ബന്ധിപ്പിക്കുന്ന നിറങ്ങൾ കൂടെ ആണ് ചിത്രം പറയുന്നത് . ദാമ്പത്യവും പ്രണയവും സംഘർഷവും ഒക്കെ വന്നു പോകുന്ന , ഒരു സൈക്കോ ത്രില്ലർ മൂഡിലാണ് കഥ പോകുന്നതും . 12 മണിക്കൂർ സമയത്തിന്റെ ഇടയിൽ നടക്കുന്ന ഈ സിനിമ കാണുമ്പോൾ പ്രേക്ഷകരോട് പറയാനുള്ളത് - ശ്രദ്ധയോടെ ഈ സിനിമ കാണുക എന്നത് മാത്രമാണ് . പ്രധാന കഥാപാത്രങ്ങൾ . . പശുപതി അവതരിപ്പിക്കുന്ന അഡ്വക്കറ്റ് അറിവഴകൻ ആണ് ഈ ചിത്രത്തിലെ പ്രധാന കഥാപാത്രം . ഒരുപാട് ഷേഡുകൾ ഉള്ള കഥാപാത്രമാണ് , സിനിമ മുന്നോട്ടു പോകുമ്പോൾ മാത്രമാണ് അത് പ്രേക്ഷകർക്ക് മനസിലാകുന്നത് . നായിക ജനനി അയ്യർ നിവേദിത എന്ന പത്രപ്രവർത്തകയെ അവതരിപ്പിക്കുന്നു . ഈ രണ്ടു കഥാപാത്രങ്ങൾ തമ്മിലുള്ള സൌഹൃദത്തിലൂടെയാണ് സിനിമ മുന്നോട്ടു പോകുന്നത് . പിന്നീട് തീർച്ചയായും പ്രേക്ഷകർക്ക് പ്രതീക്ഷിക്കുന്നതിനപ്പുറം സിനിമ നൽകും . പശുപതിയുടെ ഏറ്റവും മികച്ച പ്രകടനങ്ങളിൽ ഒന്ന് തന്നെ ആയിരിക്കും ഇത് എന്നതിൽ ഒരു സംശയവും ഇല്ല . അണിയറയിൽ സിനിമയ്ക്കു പിറകിലും മികച്ച ആൾക്കാർ തന്നെ ഉണ്ട് . സംഗീതം കൈകാര്യം ചെയ്തത് ഗോപി സുന്ദർ , ഛായാഗ്രഹണം ജോമോൻ തോമസ് , എഡിറ്റിംഗ് വി ജ യ് ശ ങ്ക ർ എന്നിവരാണ് . ടെക്നിക്കലി ഈ ചിത്രത്തിന് ഒരു തരത്തിലും വിട്ടുവീഴ്ച ചെയ്തിട്ടേ ഇല്ല . സിനിമ കാണാൻ പോകുന്ന പ്രേക്ഷകരോട് . . . സത്യസന്ധമായി ചെയ്ത വ്യത്യസ്തമായ സിനിമ ആണ് . ശ്രദ്ധയോടെ കണ്ടിരിക്കേണ്ട സിനിമ ആണ് എന്നത് മാത്രമാണ് പ്രേക്ഷകരോട് പറയാനുള്ളത് . ബാക്കി അവർ തീരുമാനിക്കട്ടെ . ഇഷ്ടമായാലും ഇഷ്ടപ്പെട്ടില്ലെങ്കിലും പറയുക . പുതിയ സിനിമ അനുരാഗം ദ ആർട്ട് ഓഫ് തേപ്പ് തുടങ്ങി . ഒരു ഷെഡ്യൂൾ കഴിഞ്ഞു . പേരുപോലെ തന്നെ പ്രണയമാണു പ്രമേയം . തീർത്തും ഒരു കൊമേഴ്സ്യൽ ഫോർമുലയിലുള്ള ചിത്രം ആണ് . അഞ്ചു വ്യത്യസ്തമായ പ്രണയങ്ങൾ സങ്കലനം ചെയ്തിരിക്കുന്നു . ഒരു കഥയ ? ലെ അഞ്ചു കഥാപാത്രങ്ങൾ വ്യത്യസ്ത കാലഘട്ടങ്ങളിലുണ്ടായ അവരുടെ പ്രണയം പങ്കുവയ്ക്കുന്നതാണു പ്രമേയം . പ്രണയത്തിന്റെ അഞ്ചു തലങ്ങൾ , അഞ്ചു ഭാവങ്ങൾ . അതിൽ എല്ലാ ജനറേഷന്റെയും പ്രണയമുണ്ട് . ജൂഡ് ആന്റണി , അജു വർഗീസ് , കലാഭവൻ ഷാജോൺ , വിജയരാഘവൻ , ജോജു മാള , അഭിരാമി , ലിജോ മോൾ തുടങ്ങിയവരാണ് പ്രധാന കഥാപാത്രങ്ങൾ . സിനിമയിലേക്കുള്ള യാത്രകൾ അങ്ങനെ ആണ് . എപ്പോഴാണ് ലക്ഷ്യത്തിൽ എത്തുക എന്നറിയാൻ പറ്റില്ല . ഒരു നവാഗത സംവിധായകൻ വരുമ്പോൾ പറയാനുള്ള കഥയുടെ പുതുമ തന്നെ ആണ് പ്രേക്ഷകരും പ്രതീക്ഷിക്കുന്നത് . ' മചുക ' നിരാശപ്പെടുത്തില്ല എന്ന് തന്നെ പ്രതീക്ഷിക്കാം .


ആപ്പിൾ ഡ്രൈവർ ആവശ്യമില്ലാത്ത കാറുകൾ നിർമ്മിക്കാൻ ഒരുങ്ങുന്നു . ആപ്പിൾ മേധാവി ടിം കുക്ക് തന്നെയാണ് ഈ കാര്യം വ്യക്തമാക്കിയത് . ബ്ലൂബെർഗിന് നൽകിയ അഭിമുഖത്തിലാണ് ടെക് ഭീമൻറെ വെളിപ്പെടുത്തൽ . ജൂൺ 5 ന് പ്രസിദ്ധീകരിച്ച അഭിമുഖത്തിൽ ഓട്ടോണമസ് ഓട്ടോമൊബൈൽ രംഗത്തേക്ക് ആപ്പിൾ ഉടൻ കടന്നുവരും എന്നാണ് ടിംകുക്ക് പറയുന്നത് . എങ്ങനെയിരിക്കും പ്രോഡക്ട് എന്നോ , പദ്ധതി എങ്ങനെയിരിക്കും എന്നോ ഇപ്പോൾ വ്യക്തമാക്കുവാൻ സാധിക്കില്ല . എന്നാൽ ഞങ്ങൾ അത് ചെയ്തിരിക്കും . ഇത് ഒരു കേന്ദ്രീകൃതമായ സാങ്കേതികതയിൽ അടിസ്ഥിതമായിരിക്കുമെന്നും ടിം കുക്ക് പുതിയ ടെക്നോളജിയെക്കുറിച്ച് സൂചന നൽകുന്നു . കഴിഞ്ഞ ഏപ്രിലിൽ ആപ്പിൾ തങ്ങളുടെ ഓട്ടനോമസ് കാറിൻറെ കൺസെപ്റ്റ് മോഡൽ അവതരിപ്പിച്ചിരുന്നു . പ്രത്യേക ക്ഷണിതാക്കൾക്ക് മുന്നിലായിരുന്നു ഈ അവതരണം .


മാപ്പു പറഞ്ഞശേഷം ഹർഭജൻ പൊട്ടിക്കരഞ്ഞുവെന്നും സൈമണ്ട്സ് ഡോക്യുമെന്ററിയിൽ അവകാശപ്പെട്ടിരുന്നു . എന്നാൽ ഇത് എപ്പോഴാണ് സംഭവിച്ചതെന്ന് തിരിച്ചുചോദിച്ചിരിക്കുകയാണ് ഹർഭജൻ ട്വീറ്റിലൂടെ . ഞാൻ കരഞ്ഞുവെന്നോ , എന്തിന് എന്നും ഹർഭജൻ ട്വീറ്റിൽ ചോദിച്ചു . ഐപിഎല്ലിനിടെ നടന്ന ഒരു പൊതു പരിപാടിക്കിടെയായിരുന്നു ഹർഭജൻ മാപ്പു പറഞ്ഞതെന്നാണ് സൈമണ്ട്സ് അവകാശപ്പെടുന്നത് . സമ്പന്നനായി ഒരു വ്യക്തിയുടെ ആതിഥേയത്വം സ്വീകരിച്ച് അത്താഴവിരുന്നിന് പോയതായിരുന്നു മുംബൈ ടീം അംഗങ്ങൾ . ഈ സമയം ഹർഭജൻ അടുത്തുവന്ന് എന്നോട് പറഞ്ഞു , സുഹൃത്തേ എനിക്ക് നിങ്ങളോട് ഒരു കാര്യം പറയാനുണ്ട് . സിഡ്നിയിൽ ഞാൻ ചെയ്ത കാര്യങ്ങൾക്ക് നിങ്ങൾക്കും കുടുംബത്തിനും സുഹൃത്തുക്കൾക്കും ഒരുപാട് വിഷമമുണ്ടാക്കി എന്ന് അറിയാം . അതിൽ ഞാൻ ആത്മാർത്ഥമായി മാപ്പു പറയുന്നു . ഞാനത് പറയാൻ പാടില്ലായിരുന്നു . അത് പറയുമ്പോൾ ഹർഭജൻ കരയുന്നത് എനിക്ക് കാണാമായിരുന്നു . ഞാൻ അദ്ദേഹത്തെ ആലിംഗനം ചെയ്തുകൊണ്ട് പറഞ്ഞു , സംഭവിച്ചതെല്ലാം നല്ലതിനായിരുന്നു . എല്ലാം കഴിഞ്ഞില്ലേ . - സൈമണ്ട്സ് പറഞ്ഞു . 2008ലെ സിഡ്നി ടെസ്റ്റിനിടെ ഹർഭജൻ സിംഗ് സൈമണ്ട്സിനെ വംശീയമായി അധിക്ഷേപിച്ചുവെന്ന ആരോപണം ഉയർന്നിരുന്നു . തുടർന്ന് ഹർഭജനെ ഐസിസി മൂന്ന് മത്സരങ്ങളിൽ നിന്ന് വിലക്കി . എന്നാൽ പരമ്പരയിൽ നിന്ന് പിൻമാറുമെന്ന് ഇന്ത്യ ഭീഷണി മുഴക്കിയതോടെ ഇരു രാജ്യങ്ങളും തമ്മിലുള്ള ക്രിക്കറ്റ് ബന്ധം വഷളാവുകയും ചെയ്തു . എന്നാൽ ഈ സംഭവം തന്റെ കരിയറിനെ വളരെ മോശമായി ബാധിച്ചുവെന്ന് സൈമണ്ട്സ് പറയുന്നു . കടുത്ത മദ്യപാനത്തിലേക്ക് തിരിഞ്ഞ സൈമണ്ട്സുമായുള്ള കരാർ ക്രിക്കറ്റ് ഓസ്ട്രേലിയ 2009ൽ റദ്ദാക്കി . 2009ലെ ട്വന്റി - 20 ലോകകപ്പിനിടെ മത്സരത്തലേന്ന് പാതിരാത്രിവരെ നൈറ്റ് ക്ലബ്ബിൽ പോയി മദ്യപിച്ചുവെന്ന ആരോപണത്തെത്തുടർന്ന് സൈമണ്ട്സിനെ ഓസ്ട്രേലിയൻ ടീം നാട്ടിലേക്ക് തിരിച്ചയക്കുകയും ചെയ്തു . പിന്നീട് രാജ്യാന്തര ക്രിക്കറ്റിൽ അധികകാലം തുടരാൻ സൈമണ്ട്സിനായില്ല .


ഭൂമിയുടെ അവസാനം പ്രവചിക്കുക എന്നത് ഒരു തരം തമാശയായി മാറിയിട്ടുണ്ട് . ഇത്തരത്തിൽ ലോകാവസാന പ്രവചനം നടത്തുകയാണ് ചില ഗൂഢാലോചന സിദ്ധാന്തക്കാർ . 2017 ൽ എന്താ ലോകാവസാന പ്രവചനം ഒന്നും വന്നില്ലെ എന്ന് ചോദിക്കുന്നവർക്ക് മറുപടിയാണ് ഇവരുടെ പുതിയ പ്രവചനം . നിബിരു എന്ന ഗ്രഹം 2017 ഒക്ടോബറിൽ ഭൂമിയിൽ വന്നിടിക്കുമെന്നും അങ്ങനെ ലോകം അവസാനിക്കുമെന്നുമാണ് പ്രവചനമാണ് ഡെവിഡെ മെഡെ എന്ന ഗൂഢാലോചന സിദ്ധാന്തക്കാരൻ രംഗത്ത് എത്തുന്നത് . പ്ലാനറ്റ് എക്സ് - ദി അറൈവൽ 2017 എന്ന പുസ്തകത്തിൽ ഇത് ഇദ്ദേഹം വ്യക്തമാക്കുന്നു . 2003 മുതൽ ഭൂമിയുടെ നാശത്തിന് കാരണമാകും എന്ന് പ്രവചിക്കപ്പെടുന്ന സംഭവമാണ് നിബിരു കൂട്ടിയിടി . എന്നാൽ നാസപോലുള്ള ഏജൻസികൾ ഇതിനെ പലപ്പോഴും തള്ളികളഞ്ഞതാണ് എന്നതാണ് രസകരമായ കാര്യം . ലോകവസാന തിയറിയിൽ പറയുന്ന കാര്യങ്ങൾ ഇങ്ങനെയാണ് , സൂര്യൻറെ വലിപ്പമുള്ള ഒരു നക്ഷത്രവും അതിൻറെ ഏഴു ഗ്രഹങ്ങളും സൌരയൂഥം ലക്ഷ്യമാക്കി എത്തുകയാണ് . ഭൂമിയുടെ ദക്ഷിണ ധ്രുവത്തിൻറെ ദിശയിലാണ് ഇവയുടെ സഞ്ചാരം . ഏഴു ഗ്രങ്ങളിൽ ഒന്നാണ് നിബിരു . ഈ നക്ഷത്രവും ഗ്രഹങ്ങളും സൌരയൂഥം കടന്നു പോകുമ്പോൾ നിബിരു ഭൂമിയിലിടിക്കും .


അന്യഗ്രഹജീവികൾ ഉണ്ടെന്ന് വിശ്വസിക്കുകയും , അവയെ നിരീക്ഷിക്കുകയാണെന്നും ഒക്കെ പറയുന്ന വലിയൊരു വിഭാഗം ലോകത്തുണ്ട് . അന്യഗ്രഹജീവികളുടെ സാന്നിധ്യം കണ്ടെത്തിയതായി ഇവർ വാദിക്കും . ശാസ്ത്രീയമായി ഇതിന് യുക്തിഭദ്രമായ വിശദീകരണങ്ങൾ നൽകിയില്ലെങ്കിലും അന്യഗ്രഹജീവികളെ സംബന്ധിച്ച ' ഗൂഢാലോചന സിദ്ധാന്ത ' ങ്ങൾ ഇവർക്ക് അടുത്ത് ഏറെയാണ് . ഇതാ ഇപ്പോൾ ലോകത്ത് അന്യഗ്രഹ ജീവികളുടെ സാന്നിധ്യം കണ്ടെന്ന വാർത്തകൾ ക്രോഡീകരിച്ച് ഒരു മാപ്പ് തയ്യാറാക്കിയിരിക്കുകയാണ് അന്യഗ്രജീവി നിരീക്ഷകർ . ഇത് നോക്കിയാൽ ലോകത്ത് എവിടെയൊക്കെ അന്യഗ്രഹജീവി സാന്നിധ്യം ഉണ്ടെന്ന് പറയാൻ കഴിയും . ഈ മാപ്പിൽ ലോകത്തിൻറെ പലഭാഗത്തു നിന്നും യുഎഫ്ഒ സാന്നിധ്യ കണ്ട നാടിന് നേരെ യുഎഫ്ഒ ചിഹ്നം നൽകിയിട്ടുണ്ട് , ഇതിൽ ക്ലിക്ക് ചെയ്താൽ ആ വിവരത്തിലേക്ക് പോകാം . നവംബർ 15വരെയുള്ള വാർത്തകൾ അധികരിച്ചാണ് മാപ്പ് തയ്യാറാക്കിയിരിക്കുന്നത് . ഇതുവരെയുള്ള റിപ്പോർട്ട് അനുസരിച്ച് ബ്രിട്ടനിലാണ് ഏറ്റവും കൂടുതൽ അന്യഗ്രഹ ജീവികൾ സംബന്ധിച്ച വാർത്തകൾ വന്നിരിക്കുന്നത് . ഏറ്റവും കുറവ് കണ്ടത് ഓസ്ട്രേലിയയിലാണ് . മാപ്പ് കാണുക


വിദേശ അധിനിവേശത്തിനെതിരെ പടവെട്ടുന്ന പോരാളിയായ് പൃഥ്വിരാജ് വീണ്ടും . ഇതിഹാസ നായകനായ വേലുത്തമ്പി ദളവയുടെ ജീവിതം സിനിമയാകുന്ന ചിത്രത്തിൽ പൃഥ്വിരാജ് നായകനാകും . വിജി തമ്പി സംവിധാനം ചെയ്യുന്ന സിനിമയുടെ ചിത്രീകരണം 2019ൽ ആരംഭിക്കും . രഞ്ജി പണിക്കർ തിരക്കഥയൊരുക്കുന്ന ബിഗ് ബജറ്റ് ചിത്രത്തിൽ പ്രമുഖ താരങ്ങളടക്കം നിരവധി വിദേശ അഭിനയതാക്കളും വേഷമിടും . തിരുവനന്തപുരത്തു നടന്ന ഒരു പരിപാടിയിൽ വിജി തമ്പിയുമായി കൈകോർക്കുന്ന കാര്യം പൃഥ്വിരാജ് അറിയിച്ചിരുന്നെകിലും ചിത്രത്തിൻറെ പേര് കഴിഞ്ഞ ദിവസമാണ് പുറത്തിവിട്ടത് . സിനിമയുടെ തിരക്കഥ പൂർത്തിയായിക്കഴിഞ്ഞതായ് സംവിധായകൻ വിജി തമ്പി പറഞ്ഞു . ബ്രിട്ടീഷ് ഈസ്റ്റ് ഇന്ത്യ കമ്പനിയുടെ പ്രതിനിധികളുടെ വേഷത്തിലാണ് വിദേശ താരങ്ങൾ ചിത്രത്തിൽ വേഷമിടുക . ഉറുമിക്ക് ശേഷം പൃഥ്വിരാജ് നായകനാവുന്ന ഇതിഹാസ കഥാപാത്രമാണ് വേലുത്തമ്പി ദളവ . ദിലീപ് നായകനായ നാടോടിമന്നനായിരുന്നു വിജി തമ്പിയുടെ സംവിധാനത്തിൽ അവസാനം പുറത്തിറങ്ങിയ ചിത്രം . നവംബറിൽ ചിത്രീകരണമാരംഭിക്കുന്ന ആടുജീവിതത്തിനു ശേഷമായിരിക്കും വേലുത്തമ്പി ദളവയിൽ പൃഥ്വിരാജ് അഭിനയിക്കുക . 18 മാസത്തോളം സമയമെടുത്താണ് ആടുജീവിതം ചിത്രീകരിക്കുന്നത് . അതിനു ശേഷമേ വേലുത്തമ്പി ദളവയുടെ ചിത്രീകരണം ആരംഭിക്കാനാകൂ . മോഹൻലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന ലൂസിഫറും ചിത്രീകരണം ആരംഭിക്കാനുണ്ട് .


കസബ വിവാദത്തിൽ നടി പാർവ്വതിക്കെതിരെ വിമർശനങ്ങൾ കൂടുമ്പോൾ ഔദ്യോഗിക പ്രതികരണവുമായി മമ്മൂട്ടി ഫാൻസ് ആന്റ് വെൽഫെയർ അസ്സോസ്സിയേഷൻ ഇന്റർനാഷണലിന്റെ സംസ്ഥാന നേതൃത്വം . എതിർ സ്വരങ്ങളെ തുറന്ന മനസ്സോടെ സ്വീകരിക്കുന്ന മമ്മൂക്കയുടെ ആരാധകരും അതേ പാതയാണ് പിന്തുടരുന്നത് . മമ്മൂട്ടിയുടെ പേരും ചിത്രവും ഉപയോഗിച്ച് സൈബർ ആക്രമണം നടത്തുന്ന ഫാൻസ് ഞങ്ങളല്ല , അങ്ങനെയുള്ളവരെ സംഘടന ഒരിക്കലും അംഗീകരിക്കില്ലെന്നും പത്രക്കുറിപ്പിൽ പറയുന്നു . ചലച്ചിത്രമേഖലയെ ഒരു കുടുംബമായും , സഹതാരങ്ങളെ കുടുംബാംഗങ്ങളായും പരിഗണിക്കുന്നയാളാണ് മമ്മൂക്കയെന്നതിന് പുതുതായി ഉദാഹരണങ്ങളൊന്നും വേണ്ട . തന്റെ പേരിൽ ചലച്ചിത്ര കുടുംബത്തിലെ സഹപ്രവർത്തകരെയോ , മറ്റേതെങ്കിലും വ്യക്തികളെയോ അധിക്ഷേപിക്കുന്നതും മറ്റുള്ളവരുടെ സിനിമകളെ ആക്രമിക്കുന്നതും ഒരു ഘട്ടത്തിലും പിന്തുണക്കുന്ന ആളല്ല മമ്മൂട്ടി . പല ഘട്ടങ്ങളിലും ആരാധകരോടും ഫാൻസ് അസോസിയേഷൻ ഭാരവാഹികളോടും ഇക്കാര്യത്തിൽ തന്റെ കർശന നിലപാട് മമ്മൂക്ക അറിയിച്ചിട്ടുണ്ട് . മമ്മൂക്കയുടെ സിനിമയെയും കഥാപാത്രത്തെയും വിമർശിക്കാനുള്ള സ്വാതന്ത്ര്യം എല്ലാ ആസ്വാദകർക്കുമുണ്ട് . വിമർശനങ്ങളോടും വിയോജിപ്പുകളോടും ആശയപരമായ സംവാദമാണ് വേണ്ടത് അസഹിഷ്ണുതയല്ലെന്ന് വിശ്വസിക്കുന്നവരാണ് മമ്മൂട്ടി ആരാധകരും . കസബയെ പാർവതി വിമർശിക്കുന്നതിന് എത്രയോ മുമ്പ് ആ സിനിമയുടെ ഫസ്റ്റ് ലുക്ക് പോസ്റ്റർ ട്രോളായി മാറിയപ്പോൾ ആ ട്രോളുകളിൽ പലതും സ്വന്തം ഫേസ്ബുക്ക് പേജിൽ മമ്മൂക്ക ഷെയർ ചെയ്തിരുന്നു . ആക്ഷേപഹാസ്യത്തിന്റെ മോഡേൺ രൂപമെന്നാണ് അതിന് അടിക്കുറിപ്പ് നൽകിയത് . എതിർസ്വരങ്ങളെ തുറന്ന മനസോടെ സ്വീകരിക്കുന്ന ഈ മഹാനടന്റെ ആരാധകരും ആ പാതയാണ് പിന്തുടരുന്നത് . മമ്മൂട്ടി ഫാൻസ് അസോസിയേഷൻ എന്ന സംഘടന ജീവകാരുണ്യ പ്രവർത്തനത്തിലേക്കും മറ്റ് സാമൂഹ്യ സേവന പ്രവർത്തനങ്ങളിലേക്കും ശ്രദ്ധ കേന്ദ്രീകരിക്കണമെന്ന് നിർദ്ദേശിച്ചതിനെ തുടർന്ന് സംഘടനയുടെ ഔദ്യോഗിക ഭാരവാഹികളും , എല്ലാ അംഗങ്ങളും ഈ മഹാനടന്റെ പേരിലുള്ള സംഘടനയുടെ കർമ്മമേഖല പൊതുസേവനമാകണം എന്ന ചിന്തയിലാണ് കുറേ കാലമായി പ്രവർത്തിക്കുന്നത് . ഹൃദ്രോഗ ബാധിതരായ കുഞ്ഞുങ്ങളുടെ ചികിത്സയ്ക്കും , ആദിവാസികുടികളിലെ സർവ്വോന്മുഖ ക്ഷേമ പ്രവർത്തനങ്ങളും , ആയിരക്കണക്കിന് നിർധനരെ കാഴ്ചയുടെ ലോകത്തേക്ക് എത്തിച്ചു കൊണ്ടിരിക്കുന്ന “കാഴ്ച “ പദ്ധതിയും , നിരാലംബരായ വൃക്ക രോഗികളെ സഹായിക്കുന്ന “ സുകൃതം “ പദ്ധതിയും ഉൾപ്പടെ നമുക്ക് ചുറ്റുമുള്ളവർക്കു കൈത്താങ്ങാകാനുമാണ് ഞങ്ങൾക്കൊപ്പമുള്ളവർ ശ്രമിക്കുന്നത് . മമ്മൂട്ടിയുടെ പേരോ ചിത്രമോ ഉപയോഗിച്ചും , മമ്മൂട്ടിയുടെ ആരാധകരെന്ന അവകാശവാദമുന്നയിച്ചും ആർക്കെതിരെയും അധിക്ഷേപം നടത്തുന്നതും , സൈബർ ആക്രമണവും മമ്മൂട്ടിയോ , അദ്ദേഹത്തോടുള്ള സ്നേഹത്താൽ രൂപമെടുത്ത സംഘടനയോ ഒരു തരത്തിലും അംഗീകരിക്കുന്നില്ല . അങ്ങനെയുള്ളവരുടെ പ്രവർത്തികൾക്ക് സംഘടന ഉത്തരവാദികളുമല്ല .


ലൈവ് സ്ട്രീമിങ് സംവിധാനത്തിൽ പുതിയ ആശയം അവതരിപ്പിക്കാനൊരുങ്ങുകയാണ് ഇൻസ്റ്റാഗ്രാം . സോഷ്യൽ മീഡിയകളിൽ ലൈവ് സ്ട്രീമിങ് സംവിധാനം സജീവമാണ് . ഇൻസ്റ്റാഗ്രാമിലെ പുതിയ ഫീച്ചർ അനുസരിച്ച് ലൈവ് വീഡിയോകളിൽ ഒരു അതിഥിയെ കൂടി ചേർക്കാൻ സാധിക്കും . ഒരേസമയം വ്യത്യസ്ത സ്ഥലങ്ങളിൽ നിന്നും രണ്ട് പേർക്ക് ഇൻസ്റ്റാഗ്രാം ലൈവ് സ്ട്രീമിങിൽ പങ്കെടുക്കാം . ലൈവ് സ്ട്രീം വിൻഡോയുടെ മുകളിലും താഴെയുമായാണ് നിങ്ങളും നിങ്ങളുടെ സുഹൃത്തും തത്സമയം ബ്രോഡ്കാസ്റ്റ് ദൃശ്യങ്ങൾ കാണാൻ സാധിക്കുക . നിലവിൽ ഒരാളെ മാത്രമേ അതിഥിയായി ചേർക്കാൻ സാധിക്കൂ . സുഹൃത്തുക്കളെ എപ്പോൾ വേണമെങ്കിലും വീഡിയോയിൽ നിന്നും ഒഴിവാക്കാനും മറ്റൊരാളെ ലൈവ് പ്രക്ഷേപണത്തിലേക്ക് ക്ഷണിക്കാനും നിങ്ങൾക്ക് സാധിക്കും . ഇരുവർക്കും തമ്മിൽ ആശയവിനിമയം നടത്താനും സാധിക്കും . നിലവിൽ കുറച്ചുപേരിൽ മാത്രമാണ് പുതിയ ഫീച്ചർ പരീക്ഷിക്കുന്നത് . ലോകമെമ്പാടുമുള്ള ഇൻസ്റ്റാഗ്രാം ഉപയോക്താക്കൾക്ക് ആപ്പ് താമസിയാതെ പുതിയ ഫീച്ചർ ലഭ്യമായേക്കും . എന്നാൽ കൂടുതൽ ആളുകളെ ചേർക്കാൻ സാധിക്കുന്ന ഫീച്ചർ അവതരിപ്പിക്കുമോ എന്നകാര്യത്തിൽ ഇൻസ്റ്റാഗ്രാം പ്രതികരിച്ചിട്ടില്ല .


വനിതാ ജീവനക്കാരുടെ എണ്ണം കൂട്ടാൻ പ്രസവാവധി നയം മാറ്റി ടാറ്റാ ടെലി സെർവീസ് . ആറുമാസത്തെ പ്രസവാധി നൽകുന്നതിന് പുറമെ പകുതി ശമ്പളത്തോടെ ആറു മാസം കൂടി പ്രസവാധി നീട്ടി നൽകുന്നതാണ് പുതിയ നയം . പുതിയ നയം നടപ്പിലാക്കുന്നതോടെ വനിതാ ജീവനക്കാരുടെ എണ്ണം കൂട്ടാനാകുമെന്നാണ് പ്രതീക്ഷയെന്ന് ടാറ്റാ ടെലി സെർവീസസ് എച്ച് ആർ വിഭാഗം മേധാവി റിച്ചാ ത്രിപാഠി പറഞ്ഞു . 2020 ഓടെ നിലവിലുള്ള വനിതാ ജീവനക്കാരുടെ എണ്ണം ഇരട്ടിയാക്കാനാണ് കമ്പനി ലക്ഷ്യമിടുന്നത് . നിലവിൽ ആകെ ജീവനക്കാരുടെ 9.5 ശതമാനമാണ് വനിതാ ജീവനക്കാർ . ഇവരിൽ 4.5 ശതമാനം പേർ പ്രതിവർഷം പ്രസവാവധി ആനുകൂല്യം എടുക്കുന്നുണ്ട് . കൃത്രിമ ഗർഭധാരണ മാർഗങ്ങളിലൂടെ ഗർഭിണികളാകുന്ന സ്ത്രീകൾക്കായി ചികിത്സാസൌകര്യവും കമ്പനി ഒരുക്കും . കമ്പനി നേതൃത്ത്വ സ്ഥാനത്തേക്ക് സ്ത്രീകളെ കൊണ്ട് വരുന്നതും സ്ത്രീകളുടെ എണ്ണം കൂട്ടുന്നതും കൂടുതൽ വൈവിധ്യം കൊണ്ട് വരുമെന്നാണ് കമ്പനി അധികൃതരുടെ വിലയിരുത്തൽ . പ്രസവം കഴിഞ്ഞ് ജോലിയിലേക്ക് തിരിച്ചുവരുന്ന അമ്മമാർക്കായി കരിയർ ഇന്റേൺഷിപ്പ് പദ്ധതി നടപ്പിലാക്കുമെന്നും കമ്പനി അധികൃതർ അറിയിച്ചു .


സുപ്രീം കോടതിയുടെ അന്തിമവിധി വരുന്നതുവരെ ആധാറുമായി ബന്ധിപ്പിക്കാത്ത മൊബൈൽ കണക്ഷനുകൾ വിഛേദിക്കില്ലെന്ന് കേന്ദ്രസർക്കാർ . ആധാറിൻറെ ഭരണഘടന സാധുത ചോദ്യം ചെയ്തുള്ള കേസുകളിൽ നവംബർ അവസാനവാരം വാദം കേൾക്കാനിരിക്കെയാണ് കേന്ദ്രം നിലപാട് വ്യക്തമാക്കിയത് . അടുത്ത ഫെബ്രുവരിക്ക് മുൻപ് ആധാറുമായി ബന്ധിപ്പിച്ചില്ലെങ്കിൽ മൊബൈൽ സേവനം റദ്ദാക്കുമെന്ന് കേന്ദ്ര സർക്കാർ മുന്നറിയിപ്പ് നൽകിയിരുന്നു . സുപ്രീം കോടതി വിധിക്ക് ശേഷമേ അധാറുമായി ബന്ധിപ്പിക്കാത്ത കണക്ഷനുകളുടെ കാര്യത്തിൽ അന്തിമ തീരുമാനമുണ്ടാകൂ എന്ന് ടെലികോം സെക്രട്ടറി അരുണ സുന്ദർ രാജൻ അറിയിച്ചു . വിദേശത്തുള്ള ഇന്ത്യക്കാർക്ക് തങ്ങളുടെ ഉടമസ്ഥതയിലുള്ള മൊബൈൽ കണക്ഷനുകൾ ആധാറുമായി ബന്ധിപ്പിക്കാൻ സംവിധാനമൊരുക്കുമെന്നും ഇത് എങ്ങനെയെന്ന കാര്യത്തിൽ ആലോചനകൾ നടക്കുകയാണെന്നും ടെലികോം മന്ത്രാലയം അറിയിച്ചിട്ടുണ്ട് . വിരലടയാളമോ കണ്ണിന്റെ ചിത്രമോ പോലുള്ള ബയോമെട്രിക് വിവരങ്ങൾ നൽകാതെ തന്നെ ഡിസംബർ ഒന്നു മുതൽ മൊബൈൽ കണക്ഷനുകൾ ആധാറുമായി ബന്ധിപ്പിക്കാനുള്ള സംവിധാനമുണ്ടാക്കും . വൺ ടൈം പാസ്വേഡ് ഉപയോഗിച്ച് ഉപഭോക്താക്കൾക്ക് എവിടെയിരുന്നും ആധാർ ബന്ധിപ്പിക്കാനുള്ള സംവിധാനം യുനീക് ഐഡന്റിഫിക്കേഷൻ അതോരിറ്റി തയ്യാറാക്കും . പുതിയ ടെലികോം നയം ഫെബ്രുവരിയിൽ പുറത്തിറക്കാനും കേന്ദ്ര ടെലികോം മന്ത്രാലയം തീരുമാനിച്ചിട്ടുണ്ട് . ഈ വർഷം അവസാനത്തോടെ കരട് നയം തയ്യാറാക്കും . തുടർന്ന് പൊതുജനാഭിപ്രായം സമാഹരിച്ച ശേഷമാവും അന്തിമനയം രൂപീകരിക്കുക .


ഇന്ത്യ ഉയർത്തിയ 113 റൺസ് വിജയലക്ഷ്യം അവസാന ഓവറിലെ അവസാന പന്തുവരെ ആവേശം നിലനിർത്തി . ഓപ്പണിംഗ് വിക്കറ്റിൽ കരുത്തുകാട്ടിയ ബംഗ്ലാപടയെ പൂനം യാദവ് പിടിച്ചുകെട്ടിയതോടെ മത്സരം ഇന്ത്യയുടെ വരുതിയിലാകുമെന്ന് ഏവരും കരുതി . 35 റൺസിൻറെ ഒന്നാം വിക്കറ്റ് കൂട്ടുകെട്ട് പടുത്തിയർത്തിയ ബംഗ്ലാദേശിൻറെ ഓപ്പണർമാരെ പൂനം അടുത്തടുത്ത പന്തുകളിൽ കൂടാരം കയറ്റി . 20 റൺസ് കൂടി കഴിഞ്ഞപ്പോൾ മൂന്നാം വിക്കറ്റും പൂനം വീഴ്ത്തി . എന്നാൽ അവസാന ഓവറുകളിൽ സമ്മർദ്ദമില്ലാതെ കളിച്ച ബംഗ്ലാദേശിൻറെ മധ്യനിര ഇന്ത്യൻ വിജയം തട്ടിത്തെറിപ്പിക്കുകയായിരുന്നു . അവസാന മൂന്നോവറിൽ 23 റൺസ് അടിച്ചെടുത്താണ് അവർ കിരീടം സ്വന്തമാക്കിയത് . അവസാന ഓവറിൽ 9 റൺസ് വിജയലക്ഷ്യം ഹർമൻ പ്രീതിന് പ്രതിരോധിക്കാനായില്ല . ആദ്യ മൂന്ന് പന്തുകളിൽ ആറ് റൺസ് നേടിയതോടെ ലക്ഷ്യം മൂന്ന് പന്തിൽ മൂന്ന് റൺസായി മാറി . നാലാം പന്തിൽ വിക്കറ്റ് വീണെങ്കിലും അഞ്ചാം പന്തിൽ ഒരു റൺസ് നേടിയതോടെ മത്സരം ആവേശകരമായി . എന്നാൽ അവസാന പന്തിൽ രണ്ട് റൺസ് ബംഗ്ലാദേശ് നേടിയതോടെ ഇന്ത്യൻ പ്രതീക്ഷകൾ അസ്തമിച്ചു . നാല് ഓവറിൽ 9 റൺസ് വിട്ടു നൽകി 4 വിക്കറ്റ് വീഴ്ത്തിയ പൂനം യാദവ് മികച്ചുനിന്നെങ്കിലും മറ്റുള്ളവർ പ്രതീക്ഷയ്ക്കൊത്തുയർന്നില്ല . ഹർമൻ പ്രീത് രണ്ട് ഓവറിൽ 2 വിക്കറ്റ് വീഴ്ത്തിയെങ്കിലും 19 റൺസ് വിട്ടുകൊടുത്തത് തിരിച്ചടിയായി . 27 റൺസ് നേടിയ നിഗർ സുൽത്താനയും 23 റൺസ് നേടിയ റുമാനയും ചേർന്നാണ് ബംഗ്ലാദേശിൻറെ വീരചരിതമെഴുതിയത് . നേരത്തെ ടോസ് നേടി ബൌളിംഗ് തിരഞ്ഞെടുത്ത ബംഗ്ലാദേശ് നിശ്ചിത ഇരുപതോവറിൽ ഇന്ത്യയെ 112 റൺസിന് പിടിച്ചുകെട്ടി . 56 റൺസ് നേടിയ ഹർമൻ പ്രീത് മാത്രമാണ് ഇന്ത്യക്കുവേണ്ടി മികച്ച പ്രകടനം നടത്തിയത് . രണ്ട് വിക്കറ്റ് വീതം വീഴ്ത്തിയ ഖദീജയും റുമാനയുമാണ് തിളങ്ങിയത് . ഫൈനലിലെ താരമായി റുമാനയയെും ടൂർണമെൻറിലെ താരമായി ഹർമൻ പ്രീതിനെയും തിരഞ്ഞെടുത്തു .


ബജറ്റ് സ്മാർട്ഫോൺ ശ്രേണിയിൽ ഏറെ ശ്രദ്ധേയമായ ഫോണുകളാണ് റിയൽമി 2 , റിയൽമി സി1 എന്നിവ . എന്നാൽ ഈ ഫോണുകളുടെ വിലയിൽ 1000 രൂപ വർദ്ധിപ്പിച്ചിരിക്കുകയാണ് . റിയൽമി സിഇഒ മാധവ് സേതാണ് വില വർദ്ധനവ് സംബന്ധിച്ച വിവരങ്ങൾ പുറത്തുവിട്ടത് . രൂപയുടെ മൂല്യം ഇടിയുന്നതാണ് വില വർദ്ധനവിന് കാരണമെന്ന് കമ്പനി അധികൃതർ പറഞ്ഞു . ഒക്ടോബറിൽ റിയൽമി പ്രോവിനൊപ്പം പുറത്തിറങ്ങിയ ഫോണാണ് റിയൽമി സി1 . റിയൽമി സി1 വിപണിയിലെത്തിയപ്പോൾ വില 6,999 രൂപയായിരുന്നു . എന്നാൽ പുതുക്കിയ വില 7,999 രൂപയാണ് . റിയൽമി 2 വിനും വിലവർദ്ധനവ് ഉണ്ടായിട്ടുണ്ട് . റിയൽമി 2 വിപണിയിലെത്തിയപ്പോൾ 8,999 രൂപയായിരുന്നു വില . എന്നാൽ 4ജിബി മോഡലിന് 9,499 രൂപയാണ് വില . 500 രൂപയുടെ വിലവർദ്ധനവാണ് റിയൽമി 2ന് . എന്നാൽ ഫ്ലിപ്കാർട്ടിൽ റിയൽമി 2 6ജിബി റാം മോഡലിന് 10,999 രൂപയാണ് വില . റിയൽമി 2 സെപ്റ്റംബറിലാണ് വിപണിയിലെത്തിയത് . 6 . 2 ഇഞ്ച് എച്ച്ഡി ഇൻ - സെൽ ഡിസ്പ്ലെ , കളർഒസ് 5.1 , ആൻഡ്രോയിഡ് 8.1 ഒറിയോ , 4230എംഎഎച്ച് ബാറ്ററി എന്നിങ്ങനെയാണ് റിയൽമി 2വിന്റെ സ്പെസിഫിക്കേഷൻസ് . രണ്ട് സ്റ്റോറേജ് ഓപ്ഷനിലാണ് റിയൽമി 2 എത്തുന്നത് . 4ജിബി / 6ജിബി റാം , 32ജിബി / 64ജിബി ഇന്റേണൽ മെമ്മറി . 256 ജിബി വരെ വർദ്ധിപ്പിക്കാവുന്ന മെമ്മറി . 13എംപി / 2.2എഫ് അപ്പർച്ചർ പ്രൈമറി ക്യാമറ , 2എംപി / 2.4 എഫ് അപ്പർച്ചർ സെക്കന്ററി ക്യാമറ അടങ്ങുന്ന പിൻ ക്യാമറയും . 8എംപി / 2.2 എഫ് അപ്പർച്ചറും അടങ്ങുന്ന മുൻ ക്യാമറയും ഉണ്ട് റിയൽമി 2വിന് . കൂടാതെ ഫെയ്സ്അൺലോക്ക് സിസ്റ്റവും റിയൽമി 2വിൽ ഉണ്ട് .


ലിയോണൽ മെസിയില്ലാതെ ഇറങ്ങിയ അർജന്റീനയെ ഒറ്റ ഗോളിനാണ് പരാഗ്വെ തോൽപ്പിച്ചത് . പതിനെട്ടാം മിനിറ്റിൽ ഡെർലിസ് ഗോൺസാലസ് ആണ് പരാഗ്വെയുടെ വിജയഗോൾ നേടിയത് . യോഗ്യതാ റൌണ്ടിൽ അർജന്റീനയുടെ രണ്ടാം തോൽവിയാണിത് . 16 പോയിന്റുമായി അഞ്ചാം സ്ഥാനത്താണിപ്പോൾ അർജന്റീന . അർജന്റീനയ്ക്കെതിരെ ജയിച്ചെങ്കിലും 15 പോയിന്റുള്ള പരാഗ്വെ ആറാം സ്ഥാനത്താണ് . മറ്റൊരു മൽസരത്തിൽ വെനസ്വേലക്കെതിരെ ബ്രസീൽ രണ്ട് ഗോളിന് വിജയിച്ചു . ഗബ്രിയേൽ ജീസസും വില്യനുമാണ് ബ്രസീലിന്റെ ഗോളുകൾ നേടിയത് . സ്റ്റേഡിയത്തിലെ ഫ്ലഡ് ലൈറ്റുകൾ അണഞ്ഞതിനാൽ മത്സരം അരമണിക്കൂറോളം തടസ്സപ്പെട്ടു . 21 പോയിന്റുള്ള ബ്രസീലാണ് ഇപ്പോഴും പോയിന്റ് നിലയിൽ ഒന്നാം സ്ഥാനത്തുള്ളത് . രണ്ടു പോയിന്റ് മാത്രമുള്ള വെനിസ്വേല അവസാന സ്ഥാനത്താണ് . മറ്റൊരു മൽസരത്തിൽ ലാറ്റിനമേരിക്കന് ചാംപ്യൻമാരായ ചിലി , ഒന്നിനെതിരെ രണ്ടു ഗോളുകൾക്ക് പെറുവിനെ തോൽപ്പിച്ചു . ചിലിക്കുവേണ്ടി സൂപ്പർ താരം അർട്ട്യൂറോ വിദാൽ രണ്ടു ഗോളുകൾ നേടി . കൊളംബിയ - ഉറുഗ്വേ പോരാട്ടം സമനിലയിൽ കലാശിച്ചു . ഇരുടീമുകളും രണ്ട് ഗോളുകൾ വീതം അടിച്ചു . അഗ്വിലാർ , മിനാ എന്നിവരാണ് കൊളംബിയക്കായും ക്രിസ്റ്റ്യൻ റൊഡ്രീഗ്രസ് , ലൂയിസ് സുവാരസ് എന്നിവർ ഉറുഗ്വായ്ക്കും വേണ്ടി വലകുലുക്കി . സമനില വഴങ്ങിയതോടെ ഉറഗ്വേ പോയിന്റ് പട്ടികയിൽ രണ്ടാം സ്ഥാനത്തേക്ക് ഇറങ്ങി .


അതേസമയം ചിത്രത്തിൻറെ റിലീസിന് മുമ്പ് മോഹൻലാൽ പറഞ്ഞ വാക്കുകളാണ് ഇപ്പോൾ ചർച്ചാ വിഷയം . ഒടിയൻ ഒരു പാവം സിനിമയാണെന്നും . അതിൽ മാജിക് ഒന്നുമില്ലെന്നുമായിരുന്നു മോഹൻലാൽ പറഞ്ഞത് . നാട്ടിൻ പ്രദേശത്ത് നടക്കുന്ന ഒരു വൈകാരികതയുടെ ചിത്രമാണ് ഒടിയനെന്നും താനും റിലീസിനായി കാത്തിരിക്കുകയാണെന്നും ലാൽ അന്ന് പറഞ്ഞു . ഒരു സ്വകാര്യ ചടങ്ങിൽ പങ്കെടുക്കവെ ആയിരുന്നു ലാലിൻറെ പരാമർശം . ' ഒരു പാവം സിനിമയാണ് ഒടിയൻ , അല്ലാതെ മാജിക് ഒന്നുമില്ല . പേടിപ്പെടുത്തുന്ന ഭയങ്കര സിനിമയല്ല . നാട്ടിൻപുറത്ത് നടക്കുന്ന പ്രണയവും തമാശയും ഒക്കെയുള്ള ചിത്രമാണ് ഒടിയൻ ' എന്നായിരുന്നു മോഹൻലാൽ പറഞ്ഞത് . ലാൽ പറഞ്ഞതുപോലെ ചിത്രത്തെ അതിൻറേതായ അർഥത്തിൽ അവതരിപ്പിക്കാൻ നേരത്തെ തന്നെ സംവിധായകന് കഴിഞ്ഞില്ല എന്നാണ് ഇപ്പോൾ ആരാധകരുടെ ആരോപണം . അതേസമയം സംവിധായകനെ പിന്തുണച്ചും ഒരു വിഭാഗം രംഗത്തെത്തുന്നു . റിലീസിൻറെ റിപ്പോർട്ടുകൾ പുറത്തുവരുമ്പോഴും ഒടിയൻ ചർച്ചകൾ സോഷ്യൽ മീഡിയയിൽ പുരോഗമിക്കുകയാണ് .


കോലിയുടെ വിമർശനം കുറിക്കുകൊണ്ടു . ശ്രീലങ്കയ്ക്കെതിരായ ഏകദിന പരമ്പരയിൽനിന്ന് ഇന്ത്യൻ നായകന് ബിസിസിഐ വിശ്രമം അനുവദിച്ചു . കോലിയുടെ അഭാവത്തിൽ രോഹിത് ശർമ്മയാണ് ഇന്ത്യയെ നയിക്കുന്നത് . ആർ അശ്വിൻ , രവീന്ദ്ര ജഡേജ എന്നിവരെ ഇത്തവണയും ഏകദിന ടീമിലേക്ക് പരിഗണിച്ചില്ല . കഴിഞ്ഞ മാസം ന്യൂസിലാൻഡിനെതിരെ ടി20യിൽ അരങ്ങേറിയ ശ്രേയസ് അയ്യരാണ് ഏകദിന ടീമിലെ പുതുമുഖം . പഞ്ചാബ് താരം സിദ്ദാർത്ഥ് കൌളാണ് ടീമിലെ മറ്റൊരു പുതുമുഖം . 2008ൽ വിരാട് കോലിയുടെ നേതൃത്വത്തിൽ അണ്ടർ - 19 ലോകകപ്പ് കിരീടം നേടിയ ടീമിലെ അംഗമായിരുന്നു സിദ്ദാർത്ഥ് കൌൾ . മഹേന്ദ്രസിങ് ധോണി , ഹർദ്ദിക് പാണ്ഡ്യ , കേദാർ ജാദവ് , ഭുവനേശ്വർ കുമാർ , ജസ്പ്രിത് ബൂംറ , അക്ഷർ പട്ടേൽ , യുസ്വേന്ദ്ര ചഹൽ എന്നിവരും ഏകദിന ടീമിലുണ്ട് . അതേസമയം ഡിസംബർ രണ്ടിന് തുടങ്ങുന്ന മൂന്നാം ടെസ്റ്റിനുള്ള ഇന്ത്യൻ ടീമിനെ കോലി തന്നെ നയിക്കും . ശ്രീലങ്കയ്ക്കെതിരായ മൂന്നാം ടെസ്റ്റിനുള്ള ടീം - വിരാട് കോലി ( ക്യാപ്റ്റൻ ) , മുരളി വിജയ് , കെ എൽ രാഹുൽ , ശിഖർ ധവാൻ , ചേതേശ്വർ പൂജാര , അജിൻക്യ രഹാനെ ( വൈസ് - ക്യാപ്റ്റൻ ) , രോഹിത് ശർമ്മ , വൃദ്ധിമാൻ സാഹ , ആർ അശ്വിൻ , രവീന്ദ്ര ജഡേജ , കുൽദീപ് യാദവ് , മൊഹമ്മദ് ഷമി , ഉമേഷ് യാദവ് , ഇഷാന്ത് ശർമ്മ , വിജയ് ശങ്കർ ശ്രീലങ്കയ്ക്കെതിരായ ഏകദിനപരമ്പരയ്ക്കുള്ള ടീം - രോഹിത് ശർമ്മ ( ക്യാപ്റ്റൻ ) , ശിഖർ ധവാൻ , അജിൻക്യ രഹാനെ , ശ്രേയസ് അയ്യർ , മനീഷ് പാണ്ഡെ , കേദാർ ജാദവ് , ദിനേഷ് കാർത്തിക്ക് , എം എസ് ധോണി , ഹർദ്ദിക് പാണ്ഡ്യ , അക്ഷർ പട്ടേൽ , കുൽദീപ് യാദവ് , യുസ്വേന്ദ്ര ചഹൽ , ജസ്പ്രിത് ബൂംറ , ഭുവനേശ്വർ കുമാർ , സിദ്ദാർത്ഥ് കൌൾ


ഇന്ത്യക്കെതിരെ മൂന്നാം ക്രിക്കറ്റ് ടെസ്റ്റിൽ ഓസ്ട്രേലിയക്ക് മൂന്ന് വിക്കറ്റുകൾ നഷ്ടം . മൂന്നാം ദിനം ലഞ്ചിന് പിരിയുമ്പോൾ ആതിഥേയരുടെ സ്കോർബോർഡിൽ 89 റൺസ് മാത്രമാണുള്ളത് . ഓപ്പണർമാരായ മാർകസ് ഹാരിസ് ( 22 ) , ആരോൺ ഫിഞ്ച് ( 8 ) , ഉസ്മാൻ ഖവാജ ( 21 ) , ഷോൺ മാർഷ് ( 19 ) എന്നിവരുടെ വിക്കറ്റുകളാണ് ഓസീസിന് നഷ്ടമായത് . ജസ്പ്രീത് ബുംറ രണ്ടും ഇശാന്ത് ശർമ , രവീന്ദ്ര ജഡേജ എന്നിവർ ഓരോ വിക്കറ്റും വീഴ്ത്തി . ട്രാവിസ് ഹെഡാ ( 18 ) ണ് ക്രീസിൽ . വിക്കറ്റ് നഷ്ടമില്ലാതെ എട്ട് എന്ന നിലയിൽ മൂന്നാം ദിനം ബാറ്റിങ് ആരംഭിച്ച ഓസീസിന് സ്കോർ 24ൽ എത്തിനിൽക്കെ ഫിഞ്ചിനെ നഷ്ടമായി . ഇശാന്ത് ശർമയെ ലെഗ് െൈസഡിൽ ഫ്ളിക്ക് ചെയ്യാനുള്ള ശ്രമം ഷോർട്ട് മിഡ് വിക്കറ്റിൽ മായങ്ക് അഗർവാളിന്റെ കൈകളിലെത്തിച്ചു . സ്കോർ ബോർഡിൽ 12 റൺസ് കൂടി കൂട്ടിച്ചേർക്കുന്നതിനിടെ സഹഓപ്പണർ ഹാരിസും മടങ്ങി . ബുംറയെ ഹുക്ക് ചെയ്ത ഹാരിസിന് പിഴച്ചു . ബൌണ്ടറി ലൈനിൽ ഇശാന്ത് ശർമയ്ക്ക് ക്യാച്ച് നൽകുകയായിരുന്നു . പിന്നാലെ ഖവാജ ജഡേജയ്ക്ക് വിക്കറ്റ് നൽകി . ജഡേജയുടെ പന്ത് പ്രതിരോധിക്കാനുള്ള ശ്രമം ബാറ്റിൽ ഷോർട്ട് ലെഗിൽ മായങ്കിന്റെ കൈകളിലേക്ക് . ലഞ്ചിന് തൊട്ട് മുമ്പ് നല്ല രീതിയിൽ കളിച്ചിക്കൊണ്ടിരിക്കുകയായിരുന്ന മാർഷിനെയും ഓസീസിന് നഷ്ടമായി . ബുംറയുടെ ഒരു സ്ലോവറിൽ മാർഷ് വിക്കറ്റിന് മുന്നിൽ കുടുങ്ങി . ഇതോടെ ലഞ്ചിന് പിരിയുകയായിരുന്നു . നേരത്തെ , ഇന്ത്യ ഒന്നാം ഇന്നിങ്സ് ഏഴിന് 443ന് എന്ന നിലയിൽ ഡിക്ലയർ ചെയ്തു . ചേതേശ്വർ പൂജാര ( 106 ) , വിരാട് കോലി ( 82 ) , മായങ്ക് അഗർവാൾ ( 76 ) , രോഹിത് ശർമ ( 63 * ) എന്നിവരുടെ ഇന്നിങ്സാണ് ഇന്ത്യക്ക് തുണയായത് . ഓസീസിന് വേണ്ടി പാറ്റ് കമ്മിൻസ് മൂന്നും മിച്ചൽ സ്റ്റാർക്ക് രണ്ടും വിക്കറ്റ് വീഴ്ത്തി . 215ന് രണ്ട് എന്ന നിലയിൽ ഇന്ന് ബാറ്റിങ് ആരംഭിച്ച ഇന്ത്യ ഇന്ന് 228 റൺസാണ് കൂട്ടിച്ചേർത്തത് . മൂന്നാം ടെസ്റ്റിന്റെ രണ്ടാം ദിനം ചായയ്ക്ക് പിരിയുമ്പോൾ ഇന്ത്യ നാല് വിക്കറ്റ് നഷ്ടത്തിൽ 346 റൺസെടുത്തിരുന്നു . എന്നാൽ ചായയ്ക്ക് ശേഷം വൈസ് ക്യാപ്റ്റൻ അജിൻക്യ രഹാന ( 34 ) യെ നഷ്ടമായി . നഥാൻ ലിയോണിന്റെ പന്തിൽ വിക്കറ്റിന് മുന്നിൽ കുടുങ്ങുകയായിരുന്നു രഹാനെ . പിന്നാലെ എത്തിയ ഋഷഭ് പന്തും ( 39 ) , രോഹിത്തും സൂക്ഷ്മതയോടെയാണ് ഇന്ത്യയെ മുന്നോട്ട് കൊണ്ടുപോയത് . 86 റൺസാണ് ഇരുവരും കൂട്ടിച്ചേർത്തത് . എന്നാൽ റൺറേറ്റ് കൂട്ടിനാള്ള ശ്രമത്തിൽ പന്ത് സ്റ്റാർക്കിന് വിക്കറ്റ് നൽകി മടങ്ങി . പിന്നാലെ എത്തിയ രവീന്ദ്ര ജഡേജയെ ( 4 ) ജോഷ് ഹേസൽവുഡ് മടക്കിയതോടെ ഇന്ത്യ ഇന്നിങ്സ് ഡിക്ലയർ ചെയ്തു . 215ന് രണ്ട് എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . അധികം വൈകാതെ പൂജാര സെഞ്ചുറി പൂർത്തിയാക്കി . 319 പന്തിൽ 10 ഫോർ ഉൾപ്പെടുന്നതാണ് പൂജാരയുടെ ഇന്നിങ്സ് . സെഞ്ചുറി നേട്ടത്തോടെ മുൻ ഇന്ത്യൻ ക്യാപ്റ്റൻ സൌരവ് ഗാംഗുലിയെ പിന്തള്ളാനും പൂജാരജയ്ക്ക് സാധിച്ചു . 16 സെഞ്ചുറികളാണ് ഗാംഗുലിയുടെ പേരിലുള്ളത് . പരമ്പരയിൽ രണ്ടാം തവണയാണ് പൂജാര സെഞ്ചുറി നേടുന്നത് . കോലി - പൂജാര സഖ്യം 160 റൺസാണ് ഒന്നാം കൂട്ടിച്ചേർത്തത് . എന്നാൽ കോലിയെ പുറത്താക്കി സ്റ്റാർക്ക് ബ്രേക്ക് ത്രൂ നൽകി . സ്റ്റാർക്കിന്റെ ഷോർട്ട് പന്ത് കളിക്കാനുള്ള ശ്രമത്തിൽ തേർഡ്മാനിൽ ഫിഞ്ചിന് ക്യാച്ച് നൽകുകയായിരുന്നു കോലി . ഒമ്പത് ബൌണ്ടറികൾ അടങ്ങുന്നതാണ് കോലിയുടെ ഇന്നിങ്സ് . അധികം വൈകാതെ പൂജാരയും മടങ്ങി . കമ്മിൻസിന്റെ പന്തിൽ പൂജാരയുടെ വിക്കറ്റ് തെറിച്ചു . ഇന്നലെ , ടോസ് നേടിയ ഇന്ത്യ ബാറ്റിങ് തെരഞ്ഞെടുക്കുകയായിരുന്നു . ഇന്ത്യയുടെ പുതിയ ഓപ്പണർമാരായ അഗർവാൾ - വിഹാരി സഖ്യം ആദ്യ വിക്കറ്റിൽ 40 കൂട്ടിച്ചേർത്തു . എന്നാൽ വിഹാരിക്ക് അധികനേരം പിടിച്ചുനിൽക്കാനായില്ല . 66 പന്ത് നേരിട്ട വിഹാരിയെ കമ്മിൻസ് സ്ലിപ്പിൽ ആരോൺ ഫിഞ്ചിന്റെ കൈകളിലെത്തിച്ചു . പിന്നാലെ എത്തിയ ചേതേശ്വർ പൂജാരയും അഗർവാളും മൂന്നാം വിക്കറ്റിൽ 73 റൺസ് കൂട്ടിച്ചേർക്കാൻ ഇരുവർക്കും സാധിച്ചു . ഇതിൽ എടുത്ത് പറയേണ്ടത് മായങ്കിന്റെ ഇന്നിങ്സ് തന്നെയാണ് . ആദ്യ ടെസ്റ്റ് മാത്രം കളിക്കുന്ന കർണാടകക്കാരൻ തുടക്കകാരന്റെ പരിഭ്രമമൊന്നുമില്ലാതെയാണ് ബാറ്റേന്തിയത് . എട്ട് ഫോറും ഒരു സിക്സും അടങ്ങുന്നതായിരുന്നു മായങ്കിന്റെ ഇന്നിങ്സ് . അരങ്ങേറ്റത്തിൽ തന്നെ അർധ സെഞ്ചുറി നേടുന്ന ഇന്ത്യയുടെ രണ്ടാമത്തെ ഓപ്പണറാണ് മായങ്ക് . ആദ്യമായിട്ടാണ് ഈ പരമ്പരയിൽ ഒരു ഇന്ത്യൻ ഓപ്പണർ അർധ സെഞ്ചുറി നേടുന്നത് . നാല് ഇന്നിങ്സ് കളിച്ചിട്ടും മുരളി വിജയ് , കെ . എൽ രാഹുൽ എന്നിവർക്ക് അർധ സെഞ്ചുറി നേടാൻ സാധിച്ചിരുന്നില്ല .


ഫേസ്ബുക്ക് ഇൻസ്റ്റഗ്രാമും ആഗോള വ്യാപകമായി തകരാറിലായി ഫേസ്ബുക്ക് ലോഡ് ആകുന്നില്ല എന്ന പ്രശ്നമാണ് ആഗോളതലത്തിൽ അനുഭവപ്പെടുന്നതെന്ന് വിവിധ കോണുകളിൽ നിന്നും അന്താരാഷ്ട്ര മാധ്യമങ്ങൾ റിപ്പോർട്ട് ചെയ്യുന്നു . ഫേസ്ബുക്ക് ഹോം പേജിൽ കയറിയ പലർക്കും " service unavailable " എന്ന സന്ദേശമാണ് കാണുവാൻ സാധിച്ചത് . വിവിധ ഭാഗങ്ങളിൽ ഇപ്പോഴും പ്രശ്നം നിലനിൽക്കുന്നതായി പറയുന്നുണ്ട് . അതേ സമയം ഇന്ത്യയിലും മറ്റും രണ്ട് ദിവസങ്ങൾക്ക് മുൻപ് ന്യൂസ് ഫീഡിൽ പ്രശ്നം നേരിട്ടിട്ടുണ്ട് . അതേ സമയം ഫോട്ടോഷെയറിംഗ് ആപ്പായ ഇൻസ്റ്റാഗ്രാമിലും പ്രശ്നം ഉള്ളതായി റിപ്പോർട്ടുണ്ട് . രണ്ട് പ്രശ്നങ്ങളും ഒന്നായി സംഭവിച്ചതാണോ എന്ന് വ്യക്തമല്ല . ഫേസ്ബുക്കിൻറെ കീഴിലാണ് ഇൻസ്റ്റഗ്രാം പ്രവർത്തിക്കുന്നത് . അതേ സമയം ഇത്തരത്തിൽ തന്നെ ഫേസ്ബുക്ക് ആഗോള വ്യാപകമായി ആഗസ്റ്റ് 3ന് പ്രവർത്തന രഹിതമായിരുന്നു . ഫേസ്ബുക്കിൻറെ പ്രവർത്തനത്തിൽ പ്രശ്നം നേരിട്ടത് വാട്ട്സ്ആപ്പ് , ട്വിറ്റർ തുടങ്ങിയ മറ്റ് സോഷ്യൽ മീഡിയകളിൽ സന്ദേശം പ്രചരിക്കാൻ തുടങ്ങി . ഇതോടെയാണ് പലരും ഫേസ്ബുക്ക് ന്യൂസ്ഫീഡ് പ്രവർത്തന രഹിതമായ കാര്യം അറിഞ്ഞത് . പലർക്കും ഫേസ്ബുക്കിൽ പോസ്റ്റ് ചെയ്യുന്നതിനും , ചാറ്റ് ചെയ്യുന്നതിനും പ്രശ്നം നേരിട്ടു . ട്വിറ്ററിൽ # facebookDown എന്ന ഹാഷ്ടാഗ് ട്രെൻറിങ്ങായിട്ടുണ്ട് .


സ്റ്റേറ്റ് ബാങ്ക് ഓഫ് ഇന്ത്യ മിനിമം ബാലൻസ് പരിധി കുറച്ചേക്കുമെന്ന് സൂചനകൾ . സർക്കാരിൽ നിന്നുള്ള സമ്മർദ്ദത്തെ തുടർന്നാണ് സേവിംഗ്സ് അക്കൌണ്ടിലെ പ്രതിമാസ മിനിമം ബാലൻസ് പരിധി പുനഃപരിശോധിക്കുന്നത് പ്രതിമാസ മിനിമം ബാലൻസ് 1000 രൂപയാക്കാനാണ് എസ്ബിഐ ആലോചിക്കുന്നത് . നഗരപ്രദേശങ്ങളിലെ ബാങ്കുകളിൽ നിലവിൽ 3000 രുപയാണ് സേവിംഗ്സ് ബാങ്ക് അക്കൌണ്ടുകളിൽ നിലനിർത്തേണ്ടത് . കഴിഞ്ഞ ജൂണിലാണ് സ്റ്റേറ്റ് ബാങ്ക് ഓഫ് പ്രതിമാസ മിനിമം ബാലൻസ് സംബന്ധിച്ച ചട്ടങ്ങൾ കർശനമാക്കുന്നത് . ചട്ടം ലംഘിക്കുന്നവർക്കുള്ള പിഴ പരിഷ്കരിച്ച എസ്ബിഐ ഇത് 25 രൂപ മുതൽ 100 രൂപ വരെയാണ് പിഴയിനത്തിൽ ഈടാക്കുന്നത് . എന്താണ് ബ്ലോക്ക് ചെയിൻഃ എസ്ബിഐയും സ്മാർട്ടാവുന്നു , സ്മാർട്ട് കോൺട്രാക്ടും കെവൈസിയും ! ! മിനിമം ബാലൻസ് ചട്ടങ്ങൾ പാലിക്കാത്ത ഉപയോക്താക്കളിൽ നിന്ന് എസ്ബിഐ ഈടാക്കിയ പണത്തിന്റെ കണക്ക് സർക്കാർ കഴിഞ്ഞ പുറത്തുവിട്ടതിന് പിന്നാലെയാണ് ഈ നീക്കം . 2017ൽ 1,771 കോടി രൂപയാണ് എസ്ബിഐ ഈടാക്കിയത് . 2017 ഏപ്രിൽ മുതൽ നവംബർ വരെയുള്ള കണക്കാണ് ധനകാര്യമന്ത്രാലയം പുറത്തുവിട്ടിട്ടുള്ളത് . പ്രതിമാസ മിനിമം ബാലൻസ് അക്കൌണ്ടിൽ അവശേഷിപ്പിക്കാത്തവരിൽ നിന്ന് ഈടാക്കിയ തുകയാണ് സർക്കാർ പുറത്തുവിട്ടത് . ജൂലൈ - സെപ്തംബർ പാദത്തിൽ ബാങ്കിന് ലഭിച്ച ലാഭത്തേക്കാളധികമാണ് ഈ തുക . ഈ കാലയളവിൽ ബാങ്കിന് ലഭിച്ച മൊത്തം ലാഭം 1581.55 രൂപ മാത്രമാണ് . ഏപ്രിൽ മുതൽ സെപ്തംബർ വരെയുള്ള ലാഭം 3586 കോടിയിലുമാണ് എത്തിനിൽക്കുന്നത് .


ഇടക്കാലത്ത് നേരിട്ട ഇടിവിൽ നിന്നും സ്വർണം കരയറുന്നു . ഇന്ന് ( ജൂൺ 14 ) രണ്ട് തവണയാണ് സ്വർണവില ഉയർന്നത് . രണ്ട് തവണ 120 രൂപ വീതം കൂടി പവന് 20,640 രൂപയായി സ്വർണവിവ ഉയർന്നു . ആഗോള വിപണിയിൽ സ്വർണ വില വർദ്ധിച്ചതാണ് അഭ്യന്തര വിപണിയിലും പ്രതിഫലിച്ചത് . രാവിലെ 120 രൂപ കൂടി 20,520 ൽ സ്വർണ വില എത്തിയിരുന്നു . ഗ്രാമിന് 15 രൂപ കൂടി 2,580 രൂപയായി . രണ്ട് തവണയായി ഒരു പവൻ സ്വർണത്തിന്റെ വിലയിൽ 240 രൂപയുടെ വർദ്ധനവാണ് ഉണ്ടായത് . ഗ്രാമിന് 30 രൂപയുടെ വർധനവും ഉണ്ടായി . ഇറാഖിലെ സംഘർഷ അന്തരീക്ഷവും സ്വർണ വില ഉയരാനുള്ള പ്രധാന കാരണമായി ചൂണ്ടിക്കാട്ടിയ്ക്കപ്പെടുന്നുണ്ട് . സുരക്ഷിത നിക്ഷേപമെന്ന നിലയിലും സ്വർണം വൻതോതൽ വാങ്ങുന്നുണ്ട് .


നോക്കിയ 3310 3ജി പതിപ്പ് ഒക്ടോബർ 29ന് വിൽപ്പനയ്ക്ക് എത്തും . ഏറെ കാത്തിരുന്ന ക്ലാസിക് മോഡലിൻറെ തിരിച്ചുവരവിൽ നോക്കിയ ആരാധകരെ നിരാശപ്പെടുത്തിയത് ഫോണിൽ 2ജി സൌകര്യം മാത്രമേ ലഭ്യമാകൂ എന്നതായിരുന്നു . 4ജി കാലത്ത് 2ജി ഫോൺ ഉപയോഗിക്കുന്നതല്ല ഈ ഫോണിനെ ചതിച്ചത് . പല രാജ്യങ്ങളിലും 2ജി സേവനം ഇപ്പോൾ ലഭ്യമല്ല . മൊബൈൽഫോൺ വ്യാപകമായ കാലത്ത് ഏവരുടെയും ഇഷ്ട മോഡലിൽ ഒന്നായിരുന്നു നോക്കിയ 3310 . കൂടുതൽ ഫീച്ചറുകളുള്ള ഫോണുകൾ വിപണിയിൽ സജീവമായതോടെ പിൻവലിക്കപ്പെടുകയായിരുന്നു . ഈ വർഷം ഫെബ്രുവരിയിലായിരുന്നു നോക്കിയ 3310യുടെ തിരിച്ചുവരവ് . 1200 എംഎഎച്ച് ബാറ്ററി , 2 മെഗാ പിക്സൽ ക്യാമറ , 6.5 മണിക്കൂർ ടോക്ക് ടൈം തുടങ്ങിയവയാണ് ഫോണിൻറെ സവിശേഷതകൾ . അഷർ , ചാർക്കോൾ നിറങ്ങളിൽ സിൽവർ നിറത്തിലുള്ള കീപാഡോഡു കൂടി ലഭ്യമാകുന്ന ഫോണിന്റെ ത്രിജി പതിപ്പ് മഞ്ഞ , ചുവപ്പ് നിറങ്ങളിലും ലഭ്യമാകും . കൂടാതെ പഴയ മോഡലിനെ അനുസ്മരിപ്പിക്കുന്ന വിധത്തിൽ റെട്രോ യൂസർ ഇന്റർഫേസും ത്രിജി മോഡലിനുണ്ടാകും . ഇന്ത്യയിൽ ലഭ്യമാകുന്നത് എന്നുമുതലായിരിക്കും എന്ന് പറയാറായിട്ടില്ല . ത്രിജി മോഡലിന് 4000 രൂപയ്ക്കടുത്ത് വില പ്രതീക്ഷിക്കാം .


സലിം കുമാറിന് കഴിഞ്ഞ വർഷത്തെ മികച്ച കഥാകൃത്തിനുള്ള സ്റ്റേറ്റ് അവാർഡ് നേടികൊടുത്ത ചിത്രമാണ് കറുത്ത ജൂതൻ . ആരോൺ ജൂതന്റെ ജീവിതം പറയുന്ന ചിത്രം ഓഗസ്റ്റ് 18 ന് തിയേറ്ററുകളിൽ എത്തും . എൽ ജെ ഫിലിംസ് ആണ് ചിത്രം തിയ്യറ്ററുകളിൽ എത്തിക്കുന്നത് . ആരോൺ ഇല്യൂഹ എന്ന കറുത്ത ജൂതന്റെ ജീവിതമാണ് സിനിമയുടെ പ്രമേയം . ചരിത്രം കേരള ജനതയോട് പറയാൻ മറന്നു പോയ കഥയാണ് കറുത്ത ജൂതരുടേത് . മലയാളത്തിൽ ജൂത സമൂഹത്തിന്റെ കഥ പറയാൻ സിനിമയായാലും സാഹിത്യമായാലും നമ്മളെ കൊണ്ട് ചെന്നെത്തിക്കുന്നത് മട്ടാഞ്ചേരിയിലെ പരദേശി ജൂതന്മാർ അഥവാ വെളുത്ത ജൂതന്മാരുടെ ജൂതതെരുവിലേക്കും സെനഗോഗിലേക്കും അവരുടെ ജീവിത കഥകളിലേക്കും മാത്രമാണ് . ഇരുകൂട്ടരും യാക്കൂബിന്റെ അഥവാ ഇസ്രായേലിന്റെ സന്തതികളാണെങ്കിലും ചരിത്രത്തിലായാലും ജീവിതത്തിലായാലും കറുത്തവർ എന്നും കറുത്തവർ തന്നെ എന്ന ലോകസത്യം ഇവരിലൂടെ ഒരിക്കൽ കൂടി യാഥാർത്ഥ്യമാകുകായാണ് . ബാല്യ കാലത്ത് എന്റെ അയൽക്കാരായി വടക്കൻ പറവൂരിലും പരിസര പ്രദേശത്തും ഉണ്ടായിരുന്ന ഇന്ന് ഇസ്രായേലിൽ എങ്ങോ ജീവിക്കുന്ന ആ പഴയ മിത്രങ്ങളോടുള്ള തന്റെ സ്നേഹാദരവാണ് കറുത്ത ജൂതനെന്ന് സലീം കുമാർ പറയുന്നു . ചക്രവർത്തിമാരുടെ നിരന്തര ആക്രമണങ്ങളിൽ ഭയന്ന് ജൂതർ പ്രാണരക്ഷാർത്ഥം നമ്മുടെ മണ്ണിൽ അഭയം തേടി , പച്ച മലയാളികളായി ഇവിടെ ജീവിച്ച കറുത്ത ജൂതരുടെ ജീവിതം രേഖപ്പെടുത്താൻ അവർ നമുക്ക് തന്ന സംസ്കാരങ്ങൾ അടയാളപ്പെടുത്താൻ ചരിത്രക്കാരന്മാർ എന്തിനാണ് മടിക്കുന്നതെന്ന സലീം കുമാർ തന്റെ ഫേസ്ബുക്കിലൂടെ ചോദിക്കുന്നു . ഇതിനോടുള്ള തന്റെ വിയോജന കുറിപ്പാണ് കറുത്ത ജൂതൻ എന്ന സിനിമയെന്നും സലീം കുമാർ പറയുന്നു . ഇത് അവാർഡ് സിനിമയല്ല . ഏതൊരു സാധാരണക്കാരനും മനസ്സിലാകുന്നതാണ് ഈ സിനിമ . ഒരു കുടുംബ കഥയുടെ പശ്ചാത്തലത്തിൽ ഒരുപാട് കാര്യങ്ങൾ പറയുന്നതാണിത് . ഒരു ജൂതന്റെയും മുസൽമാന്റെയും സൌഹൃദത്തിന്റെ അപൂർവ കഥ പറയുന്നതാണ് . കഥയും തിരക്കഥയും സംവിധാനവും സലിം കുമാർ തന്നെയാണ് നിർവഹിച്ചിരിക്കുന്നത് . ആരോൺ ഇല്യാഹു എന്ന പ്രധാന കഥാപാത്രത്തെ സലീം കുമാർ തന്നെ അവതരിപ്പിക്കുന്നു . ബാബു ആന്നൂർ , ഉഷ , രമേഷ് പിഷാരടി തുടങ്ങിയവർ അഭിനയിക്കുന്നു . പ്രേംസായിയാണ് ചിത്ര സംയോജനം , സ്വാമി സംവിദാനന്ദന്റെ വരികൾക്ക് ബിജു റാം ആണ് സംഗീതം നിർവഹിച്ചിരക്കുന്നത് . ഫേസ് ബുക്ക് പോസ്റ്റിൻറെ പൂർണ്ണ രൂപം


സബ്സിഡി തുക ആധാർ വഴി ബാങ്ക് അക്കൌണ്ടുമായി ബന്ധിപ്പിക്കുന്നതിന് ഉപഭോക്താവിൽ നിന്ന് കൃത്യമായ സമ്മതം വാങ്ങണമെന്ന് കേന്ദ്രസർക്കാർ . ഇത് സംബന്ധിച്ച പുതിയ മാർഗ്ഗനിർദ്ദേശങ്ങൾ യുനീക് ഐഡന്റിഫിക്കേഷൻ അതോരിറ്റി പുറത്തിറക്കി . ആധാർ വിവരങ്ങൾ പെയ്മെന്റ് ബാങ്കുകളടക്കം ദുരുപയോഗം ചെയ്യുന്ന പശ്ചാത്തലത്തിലാണ് നടപടി . ആധാർ മൊബൈലുമായി ബന്ധിപ്പിക്കുന്നതിനിടയിൽ സബ്സിഡി തുക മറ്റൊരു ബാങ്കിലേക്ക് പോകുമെന്ന ആശങ്ക ഇനി വേണ്ട . ഉപഭോക്താവിൽ നിന്ന് സുവ്യക്തമായ സമ്മതം വാങ്ങിയതിന് ശേഷം മാത്രം സബ്സിഡി തുക ആധാർ വഴി ബാങ്ക് അക്കൌണ്ടുമായി ബന്ധിപ്പിക്കാവൂ എന്ന ഉത്തരവ് യുണീക്ക് ഐഡൻഡിഫിക്കേഷൻ അതോറിറ്റി ഓഫ് ഇന്ത്യ പുറത്തിറക്കി . ബാങ്ക് അക്കൌണ്ടുമായി ബന്ധിപ്പിക്കലല്ലാതെ മറ്റൊരു നടപടിയ്ക്കും ആധാർ വിവരം ഉപയോഗിക്കരുതെന്നും അതോറിറ്റി വ്യക്തമാക്കിയിട്ടുണ്ട് . പുതിയ ബാങ്ക് അക്കൌണ്ടുമായി സബ്സിഡി ബന്ധിപ്പിച്ചതിന് ശേഷം ഉപഭോക്താവിന് ആവശ്യമെങ്കിൽ 24 മണിക്കൂറിനുള്ളിൽ പഴയ ബാങ്കിലേക്ക് തന്നെ സബ്സിഡി മാറ്റുന്നതിനും പുതിയ ഉത്തരവ് അനുസരിച്ച് സാധിക്കും . എസ് . എം . എസ് , ഇ - മെയിൽ എന്നിവയിലൂടെ അക്കൌണ്ട് മാറുന്ന വിശദാംശങ്ങൾ ബാങ്കുകൾ ഉപഭോക്താവിനെ അറിയിക്കണം . ഇവ സാധ്യമല്ലെങ്കിൽ സമ്മതപത്രം തേടണം . സബ്സിഡി മാറ്റത്തിന് ബാങ്കുകൾ നൽകുന്ന വിവരങ്ങൾ ഉപഭോക്താക്കളുടെ സമ്മതപ്രകാരണമാണോ എന്ന് നാഷണൽ പെയ്മെൻറ് കോർപ്പറേഷൻ ഓഫ് ഇന്ത്യ പരിശോധിക്കണമെന്നും യുനീക് ഐഡന്റിഫിക്കേഷൻ അതോരിറ്റിയുടെ ഉത്തരവിൽ പറയുന്നു .


സംവിധാനം ചെയ്ത പറവ ഒറ്റ ചിത്രത്തിലൂടെ മലയാളി ചലച്ചിത്ര പ്രേമിയുടെ മനസിൽ എത്തിയിരിക്കുകയാണ് സൌബിൻ . അത്രത്തോളം ഇന്ന് സൌബിൻ മലയാളികളുടെ ഹൃദയം കീഴടക്കി കഴിഞ്ഞു . 17 വർഷമായി സൌബിൻ സഹസംവിധന രംഗത്ത് ഉണ്ട് . ഇതിനിടയിൽ പെണ്ണു കെട്ടാൻ മറന്നു പോയോ എന്നാണ് ഇപ്പോൾ ആരാധകരുടെ സംശയം . ഒരു മാഗസിനു നൽകിയ അഭിമുഖത്തിൽ പെണ്ണു കെട്ടാത്തതിന്റ കാരണമായി സൌബിൻ പറഞ്ഞത് ഇങ്ങനെ . എനിക്കിപ്പോഴും കുട്ടിക്കളി മാറിട്ടില്ല . പിന്നെ എല്ലാവർക്കും ഉള്ളതു പോലെ ലവ് കാര്യങ്ങളൊക്ക ഉണ്ടാവാലോ . അതിനൊന്നും ഒരു കുറവും ഇല്ല . പക്ഷേ ഒന്നുള്ളപ്പോൾ ഒന്ന് അത്രയുള്ളു . അല്ലാണ്ട് ഉച്ചയ്ക്ക് ഭക്ഷണം കഴിച്ചിട്ടു വൈകുന്നേരം പോയി ചായ കുടിക്കുന്ന ആ പരിപാടിയില്ല . ഒരു പ്രേമം കഴിഞ്ഞ് അടുത്തതിലേയ്ക്കു പോയിട്ടുണ്ട് പക്ഷേ ഒന്നും വിവാഹത്തിൽ എത്തിട്ടില്ല


കുംബ്ലെയുടെ പ്രവചനം പോലെ സിഡ്നി ടെസ്റ്റ് മഴമൂലം പൂർത്തിയാക്കാനാവാതെ സമനിലയായി . അഡ്ലെയ്ഡിലും മെൽബണിലും ഇന്ത്യ ജയിച്ചപ്പോൾ പെർത്തിൽ ഓസ്ട്രേലിയ ജയിച്ചു . പരമ്പര ഇന്ത്യ 2 - 1ന് സ്വന്തമാക്കുകയും ചെയ്തു . ഓസ്ട്രേലിയയിൽ അവരെ കീഴടക്കാൻ ലഭിക്കുന്ന ഏറ്റവും വലിയ അവസരമാണിതെന്നും കുംബ്ലെ പറഞ്ഞിരുന്നു . 71 വർഷങ്ങൾക്ക് ശേഷമാണ് ഓസ്ട്രേലിയയിൽ ഇന്ത്യ ഒരു ടെസ്റ്റ് പരമ്പര ജയിക്കുന്നത് . ഓസീസിൽ ടെസ്റ്റ് പരമ്പര ജയിക്കുന്ന ആദ്യ ഏഷ്യൻ ടീം എന്ന നേട്ടവും ഇന്ത്യ സ്വന്തമാക്കി . രവി ശാസ്ത്രിക്ക് മുമ്പ് ഇന്ത്യയുടെ പരിശീലകനായിരുന്ന കുംബ്ലെ ക്യാപ്റ്റൻ വിരാട് കോലിയുമായുള്ള അഭിപ്രായ ഭിന്നതകളെ തുടർന്ന് സ്ഥാനമൊഴിയുകയായിരുന്നു . കുംബ്ലെയെ പുറത്താക്കാൻ വിരാട് കോലി സമ്മർദ്ദം ചെലുത്തിയെന്ന് പിന്നീട് സ്ഥിരീകരണം ഉണ്ടാവുകയും ചെയ്തു . കുംബ്ലെയുടെ ഹെഡ്മാസ്റ്റർ ശൈലിയോട് യോജിക്കാനാവില്ലെന്നായിരുന്നു കോലിയുടെ പരാതി .


ഇന്ത്യൻ ക്രിക്കറ്റിൽ ആർ അശ്വിൻറെ പിൻഗാമിയാണ് ഓൾറൌണ്ടർ വാഷിംഗ്ടൺ സുന്ദർ . കരിയറിലുടനീളം അശ്വിനെ പിന്തുടരുന്ന വാഷിംഗ്ടൺ സുന്ദർ ബാറ്റ്സ്മാനായി പേരെടുത്ത സ്പിന്നർ കൂടിയാണ് . അശ്വിന് ശേഷം തമിഴ്നാട് ക്രിക്കറ്റിൽ ഉയർന്നുകേട്ട വലിയ പേര് കുടിയാണ് സുന്ദറിൻറെത് . ഫസ്റ്റ് ക്ലാസ് ക്രിക്കറ്റിലെ മികച്ച പ്രകടനമാണ് ഈ 18 വയസുകാരനെ ദേശീയ സെലക്ടർമാരുടെ കണ്ണിലെത്തിച്ചത് . തമിഴ്നാട് പ്രീമിയർ ലീഗിൽ പുറത്തെടുത്ത മികച്ച പ്രകടനവും താരത്തിന് മേൽവിലാസം നേടിക്കൊടുക്കുന്നതിൽ പങ്കുവഹിച്ചു . ഫസ്റ്റ് ക്ലാസ് ക്രിക്കറ്റിൽ 12 മത്സരങ്ങളിൽ നിന്ന് 31.29 ശരാശരിയിൽ 532 റൺസും 30 വിക്കറ്റും സുന്ദർ വീഴ്ത്തി . 2016 ഒക്ടോബറിൽ മുംബൈക്കെതിരെ തമിഴ്നാടിനായി ഫസ്റ്റ് ക്ലാസ് അരങ്ങേറ്റം കുറിച്ച താരം ഒരു വർഷത്തിന് ശേഷം ഇന്ത്യൻ ജഴ്സിയണിഞ്ഞു . 2016ൽ അണ്ടർ 19 ലോകകപ്പ് ടീമിലെത്തിയ താരം അശ്വിന് പകരം 2017 ഐപിഎല്ലിൽ പുനൈ സൂപ്പർജയൻറ്സ് ടീമിലെത്തി . വെറും 17 വയസ് പ്രായമുള്ളപ്പോളായിരുന്നു സുന്ദറിൻറെ ഐപിഎല്ലിൽ അരങ്ങേറ്റം . മികച്ച ഇക്കോണമിയിൽ പുനെക്കായി പന്തെറിഞ്ഞ സുന്ദർ ടീമിനെ ഫൈനലിലെത്തിക്കുന്നതിൽ പ്രധാന പങ്ക് വഹിച്ചു . അശ്വിന് ശേഷം സ്പിന്നറായും ടീമിന് ആശ്രയിക്കാവുന്ന ബാറ്റ്സ്മാനായും തന്നെയാണ് ഇന്ത്യൻ ടീമിൽ വാഷിംഗ്ടൺ സുന്ദറിൻറെ സ്ഥാനം . ഇന്ത്യൻ ജഴ്സിയണിയുന്ന പ്രായം കുറഞ്ഞ ഏഴാം താരമാണ് സുന്ദർ . 18 വയസും 69 ദിവസവും പ്രായമുള്ളപ്പോളാണ് സുന്ദർ ഇന്ത്യക്കായി അരങ്ങേറിയത് . ഇക്കാര്യത്തിൽ മുൻഗാമിയായ അശ്വിനെ മറികടക്കാൻ താരത്തിനായി .


സനൽ കുമാർ ശശിധരൻറെ വിവാദ ചിത്രം എസ് . ദുർഗയുടെ സെൻസർഷിപ്പ് റദ്ദാക്കി . സിനിമയുടെ പേര് സംബന്ധിച്ച പരാതിയെ തുടർന്നാണ് സെൻസർഷിപ്പ് റദ്ദാക്കിയത് . സെൻസർഷിപ്പ് റദ്ദാക്കിയ ഉത്തരവ് സംവിധായകൻ സനൽ കുമാർ ശശിധരന് ലഭിച്ചു . സിനിമ വീണ്ടും സെൻസർ ചെയ്യണമെന്ന് സെൻസർ ബോർഡ് വ്യക്തമാക്കി . ഗോവ രാജ്യാന്തര ചലച്ചിത്ര മേളയിലെ അവസാന ദിവസമായ ഇന്നാണ് ചിത്രം പ്രദർശിപ്പിക്കേണ്ടിയിരുന്നത് . എന്നാൽ ചിത്രത്തിൻറെ സെൻസർഷിപ്പ് റദ്ദാക്കിയതോടെ ചിത്രം ഇനി പ്രദർശിപ്പിക്കാൻ സാധ്യതയില്ല . സെൻസർഷിപ്പ് റദ്ദാക്കിയത് ഐഎഫ്എഫ്കെയിലെ പ്രദർശനത്തെയും ബാധിക്കും . കോടതി ഉത്തരവ് മറികടക്കാനുള്ള കേന്ദ്രത്തിൻറെ ഗൂഡനീക്കമാണിതെന്ന് സനൽകുമാർ ശശിധരൻ ആരോപിച്ചു .


രാജ്യത്ത് ഇനി മുതൽ ഒറ്റനികുതി . ചരക്ക് സേവന നികുതി ( ജിഎസ്ടി ) പ്രാബല്യത്തിൽ വന്നു . പാർലമെൻറ് സെൻട്രൽ ഹാളിൽ നടന്ന പ്രത്യേക ചടങ്ങിലാണ് രാഷ്ട്രപതി പ്രണബ് മുഖർജിയും പ്രധാനമന്ത്രി നരേന്ദ്ര മോദിയും ചേർന്ന് ജിഎസ്ടി ഔദ്യോഗികമായി പ്രഖ്യാപിച്ചത് . 5 % , 12 % , 18 % , 28 % എന്നീ സ്ലാബുകളിലാണ് ജിഎസ്ടി . എക്സൈസ് തീരുവ , വാറ്റ് , സേവന നികുതി എന്നിവ പ്രത്യേകമായി ഇനിയുണ്ടാകില്ല . പ്രധാനമന്ത്രിയുടെ വാക്കുകൾ രാഷ്ട്രനിർമ്മാണത്തിലെ വലിയ ചുവടുവയ്പ്പാണ് ഇത് . ഇന്ന് അർദ്ധരാത്രി ഇന്ത്യയുടെ ഭാവി തീരുമാനിക്കുകയാണ് . രാജ്യത്തിൻറെ മുന്നോട്ടുള്ള പാത ഉറപ്പിക്കുകയാണ് . ജിഎസ്ടി നടപ്പാക്കാൻ വേണ്ടി പ്രയത്നിച്ചവരെ അഭിനന്ദിക്കുന്നു . ഇത് ഒരു സർക്കാരിൻറെ മാത്രം നേട്ടമല്ല . മുൻ സർക്കാരുകളും സുപ്രധാന പങ്ക് വഹിച്ചിട്ടുണ്ട് . ഇത് കേന്ദ്ര - സംസ്ഥാന സഹകരണത്തിൻറെ നല്ല മാതൃകയാണ് . നികുതി ഘടനയിലെ ആശയക്കുഴപ്പങ്ങൾ ജിഎസ്ടി ഇല്ലാതാക്കും . ധനമന്ത്രിയുടെ വാക്കുകൾ രാജ്യത്തിന് ഇത് അഭിമാന നേട്ടമാണ് . സങ്കുചിത രാഷ്ട്രീയത്തിനപ്പുറം രാജ്യത്തിന് ഉയരാനായി . രാജ്യത്തിൻറെ ഭാവി നിർണയിക്കുന്നത് ജിഎസ്ടി ആയിരിക്കും . ഇത് ചരിത്ര നിമിഷമാണ് . കോൺഗ്രസ് , തൃണമൂൽ കോൺഗ്രസ് , ഇടതു പാർട്ടികൾ , ഡിഎംകെ എന്നിവർ ചടങ്ങ് ബഹിഷ്കരിച്ചു . മുൻ പ്രധാനമന്ത്രി എച്ച് ഡി ദേവഗൌഡ പ്രഖ്യാപനച്ചടങ്ങിൽ പങ്കെടുത്തു . കോൺഗ്രസ് നേതാവും രാജ്യസഭാ ഉപാധ്യക്ഷനുമായ പി ജെ കുര്യൻ സമ്മേളനത്തിൽ പങ്കെടുത്തു . അമിത് ഷാ , എൽ . കെ . അദ്വാനി തുടങ്ങിയ മുതിർന്ന ബിജെപി നേതാക്കളും ചടങ്ങിന് എത്തി . ജിഎസ്ടി - അറിയേണ്ടതെല്ലാം , വാർത്തകൾക്കായി ക്ലിക്ക് ചെയ്യുക


ജോലി സംബന്ധമായ ആവശ്യങ്ങൾക്ക് ഇന്ത്യയിലെത്തിയ സണ്ണി ലിയോണിൻറെ മനസ് മൊത്തം അമേരിക്കയിലെ ലോസ്ഏഞ്ചൽസിലാണ് . 36 കാരിയായ സണ്ണിയുടെ ഭർത്താവ് ഡാനിയൽ വെബറും തങ്ങളുടെ മൂന്നുമക്കളും അവിടെയാണ് . സണ്ണിക്കും ഭർത്താവിനും മൂന്ന് മക്കളാണുള്ളത് . ഇരട്ടകളായ അഷറും നോഹും പിന്നെ നിഷയും . സ്വയം അഭിനന്ദിക്കാൻ താൽപ്പര്യമില്ലെന്നും പക്ഷേ ഞാനും ഡാനിയേലും നന്നായി കാര്യങ്ങൾ മാനേജ് ചെയ്യുന്നുണ്ടെന്നുമാണ് കുട്ടികളുടെ ഡയപ്പർ മാറ്റുന്ന അനുഭവത്തെക്കുറിച്ചും അമ്മയുടെ ഉത്തരവാദിത്തത്തെക്കുറിച്ചും ചോദിച്ചപ്പോൾ സണ്ണി പറഞ്ഞത് . സാഹസികത നിറഞ്ഞ ഒരു യാത്രയാണ് മാതാപിതാക്കളായതോടെ തനിക്കും ഡാനിയേലിനും . നവജാതശിശുക്കളെ പരിപാലിച്ചുള്ള മുൻപരിചയം തങ്ങൾക്ക് രണ്ടുപേർക്കും ഇല്ല . നിഷയെ ദത്തെടുക്കുന്നത് അവൾക്ക് 21 മാസം പ്രായമുള്ളപ്പോളാണ് . കുട്ടികളുടെ ശൈശവകാലം എന്നത് തങ്ങൾക്ക് പുതുമയുള്ളതാണ് . എന്നാൽ എല്ലാ ദിവസവും പുതിയതായി എന്തെങ്കിലും തങ്ങൾ കണ്ടെത്തുന്നെന്നും സണ്ണി പറഞ്ഞു . ഒരു അച്ഛനെന്ന നിലയിൽ ഡാനിയേൽ വളരെ ആക്റ്റീവാണെന്നും സണ്ണി പറഞ്ഞു .